BREAKING| France Ge Ufehdhunthah Boycott Kuran Turkey Ge Raees Govaalaifi - Vaguthu\nފްރާންސްގެ އުފެއްދުންތައް ބޮއިކޮޓް ކުރަން ތުރުކީގެ ރައީސް ގޮވާލައިފި\nފްރާންސްގެ އުފެއްދުންތައް ބޮއިކޮޓު ކުރުމަށް ތުރުކީގެ ރައީސް ރަޖިބު ޠައްޔިބު އުރުދުޣާން ގޮވާލައްވައިފިއެވެ.\nއުރުދުޣާން ވަނީ ތުރުކީގެ ރައްޔިތުން ފްރާންސްގެ އުފެއްދުންތައް ގަތުން މަނާ ކޮށް، އެގައުމުން އުފައްދާ ތަކެތި ތުރުކީއަށް ބޮއިކޮޓް އެދޭ ކަމަށް ވިދާޅުވެފައެވެ.\nފްރާންސްގެ އުފެއްދުންތައް ބޮއިކޮޓް ކުރުމަށް އުރުދުޣާން ގޮވާލާފައިވާއިރު، ފްރާންސްގެ ރައީސްއާއި ތުރުކީގެ ރައީސް އާއި ދެމެދު ބަހުގެ ހަމަލާތަކެއް ވަނީ ބަދަލުކޮށްފައެވެ.\n"އަޅުގަނޑު މި ގައުމުގެ ރައްޔިތުންނަށް މި ގޮވާލަނީ އެއްވެސް ގޮތަކަށް ފްރާންސްގެ ލޭބަލް ޖަހާފައިވާ އުފެއްދުންތައް ބޭނުން ނުކުރުމަށް. އަދި ނުގަތުމަށް" އުރުދުޣާން ވިދާޅުވިއެވެ.\nތުރުކީގެ ރައީސް މިހެން ވިދާޅުވެފައިވާއިރު، އެގައުމުގެ މުސްލިމުން އަންނަނީ ފްރާންސްގެ ރައީސް އެމަނުއެލް މެކްރޯން މިމަހުގެ ކުރީ ކޮޅު ދައްކާފައިވާ ވާހަކަތަކާއި ދެކޮޅަށްވެސް އަޑުއުފުލަމުންނެވެ. މެކްރޯން ވަނީ އިސްލާމް ދީނަކީ ޓެރަރިޒަމްގެ އަސްލު ކަމަށް ދާދިފަހުން ވިދާޅުވެފައެވެ. އެއާއެކު ފްރާންސްގެ އާބާދީގެ ދެވަނައަށް އެންމެ ބޮޑު އިސްލާމްދީނުގެ ހިދާޔަތުގެ މަތީގައި ތިބި ގިނަ އަދަދެއްގެ ރައްޔިތުން ދަނީ މިކަމާއި ދެކޮޅަށް އަޑު އުފުލަމުންނެވެ.\nފްރާންސްގެ ރައީސް މިމޭރުމުން ވާހަކަދެއްކެވީ ދާދިފަހުން އެގައުމުގައި ކީރިތި ރަސޫލާއަށް ފުރައްސާރަކޮށް ކުރަހާފައިވާ ކާޓޫންތަކެއް ދަރިވަރުންނަށް ދެއްކި ޓީޗަރެއްގެ ބޯ ބުރިކޮށްލާފައިވަނީ މުސްލިމުންތަކެއް ކަމަށް ބުނަމުންދާ ދަނޑިވަޅެއްގައެވެ. ފްރާންސްގެ ސަރުކާރުންވަނީ މަރާލެވުނު ޓީޗަރަށް އެގައުމުގައިދެވޭ އެންމެ ޝަރަފުވެރި އެއް ލަގަބުކަމުގައިވާ "ލީޖަން އޮފް އޮނަރ"ގެ ލަގަބުވެސް ދީފައެވެ.\nކީރިތި ރަސޫލާއަށް 2015 ވަނަ އަހަރު ފްރާންސްގެ ނޫހެއްގައި ކުރެހި ކާޓޫންތައް މިއަހަރު އަލުން އަނެއްކާވެސް އެނޫހުން ޝާއިއު ކުރުމާއި އެކު ފްރާންސްގައި ވަނީ ބޮޑު ބަހުސެއް ފެށިފައެވެ. މެކްރޯން ވަނީ ކީރިތި ރަސޫލާގެ ކާޓޫންތައް ކުރެހުމަށް ތާއިދުކޮށް ވާހަކަދައްކާފައެވެ. އޭނާ ވިދާޅުވާ ގޮތުގައި "ޚިޔާލު ފާޅުކުރުމުގެ މިނިވަންކަން ހިމާޔަތްކޮށް ދިފާއު ކުރުމަށް ފްރާންސް ސަރުކާރުން ކުރަމުން އަންނަ މަސައްކަތުގައި ފްރާންސް ސަރުކާރު ދެމިއޮންނާނެ." އެވެ.\nއޮކްޓޯބަރ 26, 2020 22:02\nމިއީ އަހަރެން އުރުދުގާނައް ތާއިދުކުރާ ސަބަބު..އެމަނިކުފާނަކީ މުސްލިމުން ދެކެލޯބިވާ..އަދި މުސްލިމުންނައް އަނިޔާވެރި ގައުމުތަކަށް އިންޒާރުދޭ ކުޅަދާނަ ލީޑަރެއް..މިޔަންމާ މުސްލިމުންނަށް ޖަރީމާ ހިންގިއިރު މިޔަންމާ ދެ ކޮޅައް ހަނގުރާމަ އިޢުލާނުކޮށް ހަމަލާދޭން ވެސް ތުރުކީ އާއި އީރާން ތައްޔާރުވެފައިވޭ...ފަހުލަވާނުން\nއޮކްޓޯބަރ 26, 2020 23:02\nމި %100 މުސްލިމް އޭ ކިޔާ ގައުމުގެ ވެރިން ލަދު ހަޔާތް ކޮބާ؟ އަހަރެމެންގެ ރަސޫލާ އަށް ފުރައްސާރަ ކުރާބައެއްގެ އެއްޗެހި ބޮއިކޮޓް ކޮށްލަން ނުކެރޭ. އެކަން ކުއްވެރި ކޮށްލަންވެސް ނުކެރޭ ކަފަރުންދެކެ ގަންނަބިރުން. #ބޮއިކޮޓް ފްރާންސް\nއޮކްޓޯބަރ 26, 2020 23:27\nމިގައުމުގެ ރައީސުވެސް މިފަދަ ލީޑަރުންގެ ކިބައިން މިސާލު ނަންގަވާ.\nއޮކްޓޯބަރ 27, 2020 01:33\nތުރިކީގަ އުފައްދާ އެއްވެސް އެއްޗެއް ފްރާންސް އަށް އެތެރެނުކުރަނީތަ؟\nއޮކްޓޯބަރ 27, 2020 09:12\nއުރުދުޣާން އަކީ މިފަހުން މުސްލިމުންގެ ތެރޭގައި ހުރި މިސާލެއް ނެތްފަދަ ވެރިއެއް. މިފަދަ ވަރުގަދަ، ޖެހިލުންކުޑަ ވެރިން އިތުރުވެގެން ނޫނީ މުސްލިމު އުންމަތައް ކާމިޔާބެއް ނުލިބޭނެ. އިންޝާﷲ އިސްލާމްދީނަށް ނަޞްރު ލިބޭނީ!


"Heyvalla"Ge Zuvaan Joashaai Eku Boduberu Aa Harufathakah Gendhiumuge Huvafenugai! - Vaguthu\n"ހޭވައްލާ"ގެ ޒުވާން ޖޯޝާއި އެކު ބޮޑުބެރު އާ ހަރުފަތަކަށް ގެންދިއުމުގެ ހުވަފެނުގައި!\nބޮޑުބެރުގެ ދުނިޔެ އަށް އާ އަހަރާއި އެކު ވަދެގެން އައި ނަމަކީ "ހޭވައްލާ"އެވެ. އެއާއި އެކު އިސާހިތަކު މީސްމީޑިއާ ފުރާލީ "ހޭވައްލާ"ގެ އަޑުތަކާއި އެކުގައެވެ. އެތައް މަހެއްގެ ސައްލާ އަށް ފަހު އުންމީދާއި އެކު "ހޭވައްލާ" ބޮޑުބެރު ގްރޫޕުން ބޮޑުވެރުގެ ދުނިޔެ އަށް ނުުކުތީ ބޮޑުބެރުގެ ކުޅިވަރަށް ފަރިތައް އެތައް މޫނަކާއި އެކުގައެވެ. ހޭވައްލާ ތައްޔާރަށް ތިބެ މި ގްރޫޕުން މި ފެށި ދަތުރުގެ އުންމީދަކީ ރާއްޖޭގެ ބޮޑުބެރު މުޅިން އާ ހަރުފަތަކަށް ގެންދިއުން ކަމަށް މި ޓީމުން ބުނެއެވެ. އަދި އުފެއްދުންތެރި، ފެންވަރު ރަނގަޅު ހުށަހެޅުންތަކެއް އާއްމުންނާއި ހަމަ އަށް ގެނެސްދިނުމަކީ ހޭވައްލާގެ މުޅި ޓީމު އެކަމަކަށްޓަކައި ގަދަ އަޅާ މަސައްކަތް ކުރާ އެއް މަޤްސަދެވެ.\n"ހޭވައްލާ"ގެ ޓީމު އެކުލަވާލާފައިވާ ގޮތަށް ބަލާ އިރު ދެކެފަރިތަ އެތައް މޫނެއް މި ޓީމުން ފެންނަން އެބަތިއްބެވެ. އެގޮތުން "ހޭވައްލާ"ގެ ބާނީ އަދި ލަވަލިޔުންތެރިޔާ އަހުމަދު ވަލީދު ނުވަތަ މަގްބޫލު ނަމުން ނަމަ "ފިއްޓެ" އޭނާގެ ބޮޑުބެރުގެ ހަޔާތުގައި ކަޑަތު ނުކުރާ މަރުހަލާއެއް ނެތޭ ބުނުމަކީ ދޮގަކަށް ނުވާނެއެވެ. ބޮޑުބެރު ގްރޫޕެއްގައި "ވޯޓަރ ބޯއި"އެއްގެ މަސައްކަތުން ފަށައިގެން، ބެކްގްރައުންޑް ވޯކަލިސްޓް، ލީޑް ވޯކަލިސްޓް އަދި އެއަށް ފަހު މިއަދު ހޭވައްލާގެ ފައުންޑަރ މެމްބަރަކަށް ވުމާއި ހަމައަށް ވެސް ފެނިގެންދަނީ އޭނާގެ އިސްނެގުމާއި ކެރުމެވެ.\nހޭވައްލާގެ ފައުންޑަރ މެމްބަރުން ލާރާ، ޒަރެ އަދި ފިއްޓެ\nހޭވައްލާގެ ފައުންޑަރ މެމްބަރުންގެ ތެރޭގައި ހިމެނޭ ނައުޝާދު ލަތީފް (ޒަރޭ) އަކީ ދެވަނަ ތަޢާރަފަކަށް ބޭނުން ނުވާނެ ކުޅަދާނަ ފަންނާނެކެވެ. ދައުލަތުގެ މީޑިއާއިން 2015 ވަނަ އަހަރު ގެނެސްދިން ބޮޑުބެރު ޗެލެންޖް އިން ގިނަ ބައެއްގެ ސަމާލުކަން ދަމައިގަތް ފަންނާނަކަށް ޒަރޭ ވީ އޭނާގެ ހިތްގައިމު އަޑުގެ ސަބަބުންނެވެ. އެއަށް ފަހު މޯލްޑިވިއަން އައިޑޮލްގެ ސީޒަން 3ގައި އަޑުއަހާލަން ހިތްގައިމު އެތައް ހުށަހެޅުމެއް ހުަހަޅާދިން ޒަރޭއަކީ މިހާރު މިއުޒިކް ސިނާއަތުގައި އަޑު އަހާލަން އިވޭނެ އެންމެ ހިތްފަސޭހަ، ރީތި އެއް އަޑަށް ވާނެކަން ޔަގީނެވެ.\nހޭވައްލާގެ ފައުންޑަރ އަބްދުﷲ މުރުޝިދު (ލާރާ) އަކީވެސް ފިއްޓެ އާއި ޒަރޭ އަށް ދޫކުރާނެ ނަމެއް ނޫނެވެ. ތަފާތު އުސްލޫބެއްގެ ވެރި ލާރާ އޭނާގެ ނަން ފަވާލީ 2012 ވަނަ އަހަރުގެ ބޮޑުބެރު ޗެލެންޖްގައި އޭނާގެ ތަފާތު އަޑުން އިއްވާލި "ގައިދުރު ނުކިޔާ" މިލަވަ އާއި އެކުގައެވެ. އަދި ފާއިތުވި އަށް އަހަރު މިއުޒިކުގެ ދުނިޔޭގައި އޭނާ ފައިހަމަކޮށްލީ ދުވަހަކަށް ވުރެ ދުވަހެއް އޭނާގެ ހުށަހެޅުންތައް ފުރިހަމަ ކުރަމުންނެވެ.\nޓީމްގެ ދެން ތިބި ވޯކަލިސްޓުންނަކީވެސް ހުނަރުގެ ގޮތުން ބަލާ ނަމަ ފާހަގަކޮށްނުލާ ދޫކޮށްލެވޭ ވަރުގެ ބައެއް ނޫނެވެ. އެގޮތުން އިބްރާހިމް ހަސަން (ތުއްތު) އަކީ އެ ފަންނާނަކަށް އަބަދުވެސް ބަރޯސާ ވެވޭ ހޭވައްލާގެ ޓީމުގެ ބަހުން ނަމަ "މިސްޓަރ ރިލައަބްލް"އެވެ. ގްރޫޕް ކުރިއަރުވާ، ފުރިހަމަ ކުރަން އަބަދުވެސް ތައްޔާރަށް ހުންނަ ތުއްތު އަކީ ޖާޒުބީ އަޑެއްގެ ވެރިއެކެވެ. އޭނާގެ ކޮންމެ ހުށަހެޅުމަކީ ވެސް ލޮތްބާއި އެކު ހުށަހަޅާދޭ ފުރިހަމަ ހުށަހެޅުމެކެވެ.\nހަމައެހެންމެ ޒުވާން ވޯކަލިސްޓު އަހުމަދު ސާއިހު އަކީ ތަފާތު އެކި ލަވަތައް ހުށަހަޅާދެ، އުޖާލާ ކުރިމަގެއް އޮތް ފަންނާނެކެވެ. ދެން ހުރީ އަލީ ޝިފާންއެވެ. އޭނާ އަކީވެސް މި ދާއިރާގައި ކާމިޔާބު އަދި ފާގަތި ކުރިމަގެއް އޮތް ފަންނާކަށް ވާނެ ކަމުގެ އިތުބާރު "ހާވައްލާ"ގެ ޓީމަށް އެބައޮތެވެ. މިޓީމުގެ ތެރެގައި ހިމެނޭ ފުރުޝާން މުހައްމަދު (ފުރުޓޭ)އަކީ އޭނާގެ ނެށުމުގެ ހުނަރުން އެތައް ބަޔަކު ސިއްސުވާލާނެ ފަދަ ހުނަރުވެރިއެކެވެ.\nދެން އޮތީ ނެށުންތެރިންގެ ވާހަކައެވެ. މޫސާ ފާކިރު (ބިސް -ޓީ)، އިބްރާހިމް ސަމީހު (ޕޮނޭ)، ހުސެއިން އަހުމަދު (ބެންޖޯ)، ހުސެއިން ޝިނާހު (ޝާޑު)، މުހައްމަދު އީމާން އިބުރާހިމް (އުތީ) މިއިން ކޮންމެ ނަމަކީވެސް ނެށުމޭ ބުނެފި ނަމަ ކެކި އުތުރި އަރާނެ ނަމެކެވެ. ހުށަހެޅުންތައް ފުރިހަމަކޮށްދިނުމުގައި މި ނެށުންތެރިންގެ ފާޑާއި ނެށުމުގެ ވައްޓަފާޅި އަދާކުރާ ދައުރަކީ އުނި ނުކުރެވޭނެ މުހިންމު ބައެކެވެ. ހޭވައްލާގެ ޓީމަށް ފުރިހަމަކަން ގެނެސްދެނީ މި ނެށުންތެރިންގެ ފައިހަމަކުރުމާއި، ފަރި ހަރަކާތްތަކާއި އެކުގައެވެ.\nބެރުވެރިންގެ ލައިނަށް ބަލާނަމަ އެންމެ ކުރިން ފެންނަ އާދަމް ޖައިލަމް (ޖައި) އަކީ ބޮޑުބެރުގެ ހުނަރުވެރި ބެރުވެރިންގެ ތެރެއިން އެކަކަށް ވާނެއެވެ. އަބްދުﷲ ޝަހުލް (ސައްލެ ކުޑޭ) އާއި އެކު ބެރުޖަހާލަން ފަސޭހަ ވުމާއި އޭނާ މި ގްރޫޕަށް ގެނެސްދެނީ އާރޯކަމެކެވެ. އަދި ޒުުވާން ބެރުވެރިޔާ އިސްމާއިލް ފައިރޫޒް (ފިކޫ)އަކީ އުމުރުން ހަނގުވިނަމަވެސް ތަޖުރިބާ ހުރި ފަންނާނެކެވެ. ހަމައެހެންމެ ހަސަން ޝަނާން އާއި އަހުމަދު ރާއިފް ވެސް ބޮދުބެރުގެ ދުނިޔެގައި އުންމީދު އޮތް ފަންނާނެކެވެ.\nމި ގްރޫޕްގެ ފޮޓޯގްރާފަރ އަލީ އިމްކާން (އިމްކާން ޑޮޓް އެމްވީ) އަަރަމުން އަންނަ ކުޅަދާނަ ފޮޓޯގްރާފަރއެކެވެ. މި ގްރޫޕުން އަންނަނީ އެކި ހަފްލާތަކާއި، މުނާސަބަތުތަކުގައި ރީތި އެހާމެ ތަފާތު ހުށަހެޅުންތައް ހުށަހަޅާ ދެމުންނެވެ.\nހޭވައްލާގެ ޓީމުން ބުނާގޮތުން އެ ޓީމުގެ އުންމީދަކީ ބޮޑުބެރުގެ ދުނިޔޭގައި ފަވާލެވެނެ ފަދަ ނަމަކަށް ހޭވައްލާ ވުމެވެ. އަދި ޒުވާން ފަންނާނުންނާއި އެކު ނުކުތް މިޓީމަކީ ބޮޑުބެރުގެ ތަޖުރިބާ ލިބިފައި ތިބި ގިނަ ފަންނާނުން އެކުލެވޭ ޓީމަކަށް ވާއިރު، އެ ތަޖުރިބާ އާއި އެކު ބޮޑުބެރުގައި އާ ރަހަތައް ލެއްވުމަކީ މި ޓީމުގެ އުންމީދެކެވެ.\nޖެނުއަރީ 8, 2021 13:46\nމިރާއްޖޭގަ އުޅޭ ވާނުވާ ލަވަކިޔާ މީހުން ވަރަށް ޖޭ ވާނެ ބޮޑުބެރު ޖަހާ ބޮޑުބެރު ކުރިއަރަންޏާ.. ކިތަންމެ މަސައްކަތެއް ކުރިޔަސް ބޮޑުބެރު ވައްޓައެއް ނުލެވޭނެ.. އަމިއްލަ ރާގޭ ކިޔައިގެން ވާނުވާ ލަވަކިޔާ މީހުނަށް ވަރަށް ސަލާން.. ބޮޑުބެރަކީ އެއްވަނަ.. ކިތަންމެ މަސައްކަތެއް ކުރިޔަސް ބޮޑުބެރު ވައްޓައެއް ނުލެވޭނެ...


1500 meter dhuvumuge anhen gaumee record Jaisha aakoffi - One Online\nޖައިޝާ ހުޅުމާލޭ ޓްރައިލްސްގައި --- ފޮޓޯ/ އެތުލެޓިކްސް އެސޯސިއޭޝަން\n1500 މީޓަރު ދުވުމުގެ އަންހެން ގައުމީ ރެކޯޑު ޖައިޝާ އާކޮށްފި\n1500 މީޓަރު ދުވުމުގެ އަންހެން ގައުމީ ރެކޯޑު ޒުވާން ދުވުންތެރިޔާ އައިމިނަތު ޖައިޝާ ޖުނީޒް އާކޮށްފިއެވެ.\nމީގެ ދެ އަހަރު ކުރިން ޖައިޝާ ހަދާފައިވާ ރެކޯޑު އޭނާ އާކުރީ މިދިޔަ މަހުގެ 30 ވަނަ ދުވަހު ހުޅުމާލޭ ޓްރެކްގައި ބޭއްވި ގައުމީ ޓައިމް ޓްރައިލްސްގައެވެ. ޖައިޝާ ރެކޯޑު އާކުރީ ކުރިން ދުވެފައިވާ ޓައިމިންއަށް ވުރެ 8.28 ސިކުންތު އަވަހަށް 1500 މީޓަރު ދުވެގެންނެވެ.\n2018 ވަނަ އަހަރު އިންޑޮނޭޝީއާގެ ޖަކާޓާގައި ޖައިޝާ ހަދާފައިވާ ރެކޯޑަކީ ފަސް މިނެޓް، 14.38 ސިކުންތުން ރޭސް ނިންމައިގެން ހަދާފައިވާ ރެކޯޑެކެވެ. ޖައިޝާ ރެކޯޑު އާކުރީ ފަސް މިނެޓް، 6.1 ސިކުންތުން އިން ރޭސް ނިންމައިގެންނެވެ.\nޖައިޗާ މީގެ ދެއަހަރު ކުރިން 1500 މީޓަރު ރެކޯޑު މުގުރާލީ އެ ރެކޯޑަށް އަށް އަހަރު ވެފައި ވަނިކޮށެވެ. އޭޝިއަން ގޭމްސްގެ 1500 މީޓަރު އަންހެން ފައިނަލް ހީޓުގައި ދުވެ ޖައިޝާ މުގުރާލީ އިނާޔާ ފާރޫގު އަތުގައި ގިނަ ދުވަސްތަކެއް ވަންދެން އޮތް ރެކޯޑެވެ. އިނާޔާ ރެކޯޑު ހަދާފައި ވަނީ 2010 ވަނަ އަހަރު ޖުލައި މަހު ވޯލްޑް ޖޫނިއާ ޗެމްޕިއަންޝިޕްގައި ދުވެގެންނެވެ. އިނާޔާ ރޭސް ނިންމާފައި ވަނީ ފަސް މިނެޓާއި 16.29 ސިކުތުންނެވެ.\nޖައިޝާއަކީ އަންހެން އެތުލީޓުންގެ ތެރެއިން ފާހަގަ ކޮށްލެވޭ އުންމީދީ އެތުލީޓެކެވެ. އޭނާ ވަނީ 2016 ވަނަ އަހަރު އިންޑިއަން ގްރޭންޑް ޕްރިކްސްގައި ވާދަކޮށް ލޯ މެޑަލް ހޯދައިފައެވެ. ގައުމީ ލެވެލްގައިވެސް އޭނާއަކީ އެންމެ ކާމިޔާބު އެއް އެތުލީޓެވެ.


އެމެރިކާގެ ޚާރިޖީ ވަޒީރު މައިކް ޕޮމްޕިއޯ ރާއްޖެ ޒިޔާރަތްކުރައްވަނީ ! – Dhuvas Online\nއެމެރިކާގެ ޚާރިޖީ ވަޒީރު މައިކް ޕޮމްޕިއޯ ރާއްޖެ ޒިޔާރަތްކުރައްވަނީ !\nއެމެރިކާގެ ރިޔާސީ އިންތިހާބު ގާތްވެފައިވަނިކޮށް އެ ގައުމުގެ ޚާރިޖީ ވަޒީރު މައިކް ޕޮމްޕިއޯ ރާއްޖެ ޒިޔާރަތް ކުރެއްވުމަށް ހަމަޖެހިފައިވާކަމަށް ބައެއް މީޑިއާތަކުން ރިޕޯޓްކޮށްފިއެވެ.\nއެގޮތުން އިންޑިއާގެ ބައެއް ނޫސްތަކުގައި ރިޕޯޓްކޮށްފައިވާގޮތުގައި އޭނާ ފުރަތަމަ ވަޑައިގަންނަވަނީ އިންޑިއާއަށެވެ. ނިއުދިއްލީގައި ބާއްވާ ބައްދަލުވުމަކަށްފަހު ދެން ވަޑައިގަންނަވާނީ ސްރީ ލަންކާއަށެވެ. އަދި އެއަށްފަހު ރާއްޖެ ޒިޔާރަތްކުރައްވާނެ ކަމުގައި ރިޕޯޓްކޮށްފައިވެއެވެ. ނަމަވެސް އެއްވެސް ތާރީހެއް އަދި ހާމަކޮށްފައެއް ނުވެއެވެ.\nއެމެރިކާގެ ޚާރިޖީ ވަޒީރު މައިކް ޕޮމްޕިއޯ ރާއްޖެ ޒިޔާރަތްކުރުމަށް ހަމަޖެހިފައިވާއިރު ދިވެހިރާއްޖެއާއި އެމެރިކާގެ ދިފާއީ އަދި ސަލާމަތީ ގުޅުން އިތުރަށް ވަރުގަދަކުރުމަށްޓަކައި ދެ ގައުމުގެ ސަރުކާރުން ގުޅިގެން ފްރޭމްވޯކެއް ވަނީ އެކުލަވާލާފައެވެ.\nޑިފެންސް މިނިސްޓްރީން މައުލޫމާތުދެއްވާފައިވާގޮތުގައި މި ފްރޭމްވޯކްގެ ސަބަބުން ދިފާއީ އަދި ސަލާމަތީ ކަންކަމުގައި، ދެ ގައުމުގެ މެދުގައި އޮންނަ ވަރުގަދަ ގުޅުމަށް އިތުރު ބާރެއް ލިބިގެންދާނެއެވެ.\nޓެސްޓު ކުރި 1،176 ސާމްޕަލްގެ ތެރެއިން މިއަދު ޕޮސިޓިވްވީ 29 މީހުން\nމާމެލާމެލިން ފުރިފައިވާ ހިތްގައިމު ލޮނުޒިޔާރަތް ޕާކު ހުޅުވައިފި\nޓެރަރިޒަމްގެ އަމަލެއް ރާވަމުން އަންނަ ކަމަށް ކުރެވޭ ތުހުމަތެއްގައި ފަސް މީހަކު ހައްޔަރުކޮށްފި


BREAKING: Ithuru 22 Meehun Positive've Jumla Adhadhu 766 Ah\nއިތުރު 22 މީހުން ޕޮޒިޓިވްވެ ޖުމްލަ އަދަދު 766އަށް\nރާއްޖެއިން ކޮވިޑް19 އަށް އިތުރު 22 މީހަކު ޕޮޒިޓިވްވެފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭ އިން ކޮށްފައިވާ ޓްވީޓެއްގައި މިއަދު ބުނީ 16 ބަންގްލަދޭޝް މީހުންނާއި ހަތަރު ދިވެހިންނާއި އިންޑިއާ އަދި ނޭޕާލް އަށް ނިސްބަތްވާ މީހަކު ކޮވިޑް19 އަށް މިއަދު ޕޮޒިޓިވްވެފައިވާ ކަމަށެވެ.\nމި 22 މީހުންނާއި އެކު މުޅި ރާއްޖެއިން މި ބައްޔަށް ޕޮޒިޓިވްވި މީހުންގެ އަދަދު މިހާރު ވަނީ 766އަށް އަރާފައެވެ. މިއަދު އައްޑޫ ސިޓީން މާލެ ގެނައި ބަލި މީހަކު ވެސް ވަނީ ކޮވިޑް19 އަށް ޕޮޒިޓިވްވެފައެވެ. އެއާއި އެކު އައްޑު ސިޓީ ކައުންސިލުން ވަނީ އެ ސިޓީ 14 ދުވަހަށް ލޮކްޑައުން ކުރަން ނިންމައިފައެވެ.


ތަޢާރަފް | ނައިފަރު ކައުންސިލްގެ އިދާރާ\nއެންގޭޖިން ސިވިލް ސޮސައިޓީ ޓު ރިޕްރޮޑަކްޓިވް ރައިޓްސް ޕްރޮޖެކްޓަކީ އ.ދ. ގެ އެހީދޭ ޖަމިއްޔާއެއް ކަމަށްވާ UNFPA (United Nations Population Fund) އިން ދިވެހިރާއްޖޭގައި އުފެދިފައި އޮތް މަދަނީ ޖަމިއްޔާ ޖަމާޢަތްތަކަށް އަމާޒުކޮށް ޕްރޮޕޯސަލް ހުށަހެޅުމަށް 2011 ވަނަ އަހަރުގެ ސެޕްޓެމްބަރުމަހު އާންމުކޮށް އިޢުލާންކޮށްފައިވާ ޕްރޮޖެކްޓްކެވެ. މިގޮތުން ފާދިއްޕޮޅު ނައިފަރު ކައުންސިލްގެ ސީދާ އިސްނެގުމާއި އެކު ނައިފަރު އަންހެނުންގެ ތަރައްޤީއަށް މަސައްކަތް ކުރާ ކޮމެޓީއާއި ގުޅިގެން ހުށަހެޅުނު ޕްރޮޖެކްޓް ޕްރޮޕޯސަލް (އެވެއާރނެސް ޕްރޮގްރާމް އޮން އަންޑަސްޓޭންޑިންގ ރިޕްރޮޑަކްޓިވް ހެލްތް އެންޑް ރައިޓްސް) UNFPA އިން ބަލައިގަނެ ވެދެއްވި އެހީގެ ދަށުން ހިންގަމުންދާ ޕްރޮޖެކްޓެކެވެ.\nމި ޕްރޮޖެކްޓްގައި ހިމެނޭ މައިގަޑު ބައިތައް\nދަރިމައިވުމުގެ ސިއްހަތާއި، އާއިލާ ރޭވުމާއި ބެހޭގޮތުން އާންމުން ހޭލުންތެރި ކުރުވުމަށް ބޭނުންވާ މުހިންމު މަޢުލޫމާތު ހިމެނޭ ލީފްލެޓް ޕޯސްޓަރ ފަދަ ތަކެތި ތައްޔާރުކޮށް އާންމުންނަށް އެމަޢުލޫމާތުތައް ފޯރުކޮށްދިނުން.\nހުރިހާ އުމުރު ފުރާއެއްގެ މީހުންނަށް އަމާޒުކޮށްގެ މަޢުލޫމާތު ދިނުމުގެ ބައްދަލުވުން ތަކާއި ވޯރކް ޝޮޕްތައް ހިންގުން.\nއަލަށް ޒަވާޖީ ހަޔާތަށް ފައްޓާ ފަރާތްތަކަށް ދަރިމައިވުމުގެ ސިއްހަތާއި، އާއިލާ ރޭވުމާއި ބެހޭ ގޮތުން ކައުންސިލިން ދިނުން.\nދިވެހި މުޖްތަމަޢުގައި ކުޑަކުދިންނަށް ޖިންސީ ގޯނާ ކުރުމާއި، ހާނިއްކަ އިތުރުވެފައިވާތީ އާންމުންގެ ހޭލުން ތެރިކަން އިތުރުކޮށް މިފަދަ ކަންތައްތައް ދެނެގަނެ މިކަންތައްތަކުން ރައްކާތެރިވާނެ ގޮތުގެ މަޢުލޫމާތު ފޯރުކޮށްދީ ހޭލުން ތެރިކަން އިތުރު ކުރުން.\nޖިންސީ ގުޅުމުން ފެތުރޭ ބަލިތަކާއި، އެބަލިތަކުގެ ޢަލާމާތްތަކާއި، އެބަލިތައް ޖެހެން މެދުވެރިވާ ސަބަބުތަކާއި ރައްކާތެރިވުމަށް ކުރެވިދާނެ ކަންތައްތަކާއި ބެހޭ މަޢުލޫމާތު ފޯރުކޮށްދިނުން.\nފުރާވަރުގައި ކުދިންނަށް އަންނަ ޖިސްމާނީ އަދި ނަފްސާނީ ބަދަލުތައް އަންގައިދީ ހޭލުންތެރިކަން އިތުރުކުރުން.\nދެމެހެއްޓެނިވި ގޮތެއްގައި މިމަޢުލޫމާތުތަކާއި ތަފާސް ހިސާބުތައް ލިބިގަންނަން ބޭނުންވާ ފަރާތްތަކަށް ފަސޭހައިން ލިބޭނެ އިންތިޒާމް ހަމަޖެއްސުމުގެ ގޮތުން އިންޓަރނެޓް ވެބްސައިޓެއް ފަރުމާކޮށް ހުޅުވައިލުން.\nމި ޕްރޮޖެކްޓުން ޙާސިލްކުރަން ބޭނުންވާ ކަންތައްތައް\nދެޖިންސްގެ ޒުވާނުންނަށް ހަމަހަމަކަމާއި އެކު ލިބިފައިވާ ހައްޤުތައް އަންގައިދީ އެފަރާތްތަކުގެ ފުރިހަމަ ބައިވެރިވުމާއި އެކު ނައިފަރުގެ ސިޔާސީ، އިޖްތިމާއީ އަދި އިޤްތިޞާދީ ތަރައްޤީއަށް މަސައްކަތްކުރުން.\nމުޖްތަމަޢުގައި އަންހެނުންގެ ދައުރު ފުޅާކޮށް އިޖްތިމާއީ ހަރަކާތްތަކުގައި ބައިވެރިވުމަށް ހިތްވަރުދީ ފުރުޞަތުތައް ހޯދާދިނުން.\nރައްޔިތުންގެ މެދުގައި މިޕްރޮޖެކްޓްގައި ހިމެނޭ މައިގަޑުކަންތައްތަކަށް ހޭލުންތެރިކަން އިތުރުކޮށް މަޢުލޫމާތު ހޯދާ ފޯރުކޮށް ދިނުމުގެ ވެއްޓެއް ގާއިމްކުރުން.\nއާންމުގެ މެދުގައި ހޭލުންތެރިކަން އިތރުކޮށް، ނޭނގި ބަލިވެއިނުމާއި، ވިހާ އުމުރުގައި މަރުވާކުދިންގެ އަދަދު މަދުކުރުމަށް މަސައްކަތް ކުރުމާއި، ފަގީރުކަން ނައްތާލުމަށް މަސައްކަތް ކުރުން.\nތަފާސް ހިސާބުތައް ބަލަހައްޓާ މިމަޢުލޫމާތު ތަކަކީ ފަސޭހަ ކަމާއި އެކު ލިބިގަނެވޭ މަޢުލޫމާތުތަކަކަށް ހެދުން\nދުޅަހެޔޮ މުޖްތަމަޢެއް ބިނާކުރުމުގައި ރަށުގެ ޖަމިއްޔާ ޖަމާޢަތްތަކުގެ ބައިވެރިވުން އިތުރުކުރުން.\nފާދިއްޕޮޅު ނައިފަރު ކައުންސިލްގެ އިދާރާގެ ވެބްސައިޓް ފަރުމާކުރުން


ގޯތި ބޭނުންވާ މީހުންގެ މައުލޫމާތު ހޯދަނީ ކައުންސިލަށް ނޭގި: އޭދަފުށީ ކައުންސިލް\nއޭދަފުށީ ކައުންސިލް އިދާރާ.\nއޭދަފުށީގައި ގޯތި ގެދޮރު ބޭނުންވާ ފަރާތްތަކުގެ މައުލޫމާތު ހޯދުމަށް ބަޔަކު ސާވޭ ފޯމު ފުރަމުންގެންދާތީ އެއީ ރަށު ކައުންސިލަށް އެނގިގެން ކުރާ ކަމެއް ނޫންކަމަށް އޭދަފުށީ ކައުންސިލުން ބުނެފި އެވެ.\nއޭދަފުށީ ކައުންސިލުން މިއަދު ނެރުނު ނޫސް ބަޔާނެއްގައި ބުނީ އޭދަފުށީގައި ގޯތި ގެދޮރު ބޭނުންވާ ފަރާތްތަކުގެ މައުލޫމާތު ހޯދުމަށް ބަޔަކު ސާވޭ ފޯމު ފުރަމުންގެންދާކަމުގެ މައުލޫމާތު ލިބެމުންދާތީ، މިކަމަކީ ސަރުކާރުގެ އެއްވެސް ވުޒާރާއަކުން ކުރަމުންގެންދާ ކަމެއްކަމަށް ކައުންސިލަށް އެއްވެސް ގޮތަކުން އަންގާފައި ނުވާކަމަށެވެ.\n“މިއީ ކައުންސިލަށް އެނގިގެން ކުރަމުންގެންދާ ސާވޭއެއް ނޫންކަމުގައި އޭދަފުށީގެ އެންމެހައި ރައްޔިތުންގެ މައުލޫމާތަށްޓަކައި ދެންނެވީމެވެ. އަދި ރައްޔިތުންނާ ގުޅުންހުރި މިފަދަ މުހިއްމު ކަމެއްގެ ސާވޭ އެއް އެއްވެސް ފަރާތަކުން ކުރުމުގެ ކުރިން ކައުންސިލާ ހިއްސާ ކުރުމަށް ދަނަވަމެމެވެ.” ނޫސް ބަޔާނުގައިވެ އެވެ.\nއޭދަފުށީ ކައުންސިލުން ބުނި ގޮތުގައި ގޯތި ގެދޮރުގެ ދަތިކަން ބޮޑުވެފައިވާތީ، ގޯތި ދޫކުރުމަށް ބޭނުންވާ ހުއްދަ ހޯދުމަށް ކަމާބެހޭ ވުޒާރާތަކަށް ފޮނުވަންޖެހޭ އެންމެހާ ލިޔެކިޔުންތައް ވާނީ ފޮނުވާފަ އެވެ. އަދި އެކަމަށް ހުއްދަލިބުމުން ރައްޔިތުންނާ ހިއްސާ ކުރާނެ ކަމަށްވެސް ރަށު ކައުންސިލުން ބުންޏެވެ.


vnews - Mugabe aa dhekolhu tweet thakakaa gulhigen America ge rayyitheh Zimbabwe gai hayyarukoffi\nމުގާބޭއާއި ދެކޮޅު ޓްވީޓްތަކަކާ ގުޅިގެން އެމެރިކާގެ ރައްޔިތެއް ޒިމްބާބްވޭގައި ހައްޔަރުކޮށްފި\n11 ނޮވެމްބަރ 2017\nޓްވިޓަރ މެދުވެރިކޮށް މެސެޖްތަކެއް ފަތުރައިގެން ޒިމްބާބްވޭގެ ވެރިކަން ވައްޓާލަން މަސައްކަތް ކުރުމުގެ ތުހުމަތުގައި އެމެރިކާގެ އަންހެނެއް ހައްޔަރުކޮށްފިއެވެ. 25 އަހަރުގެ މާތާ އޮޑޮނޮވަން ހައްޔަރުކޮށްފައިވަނީ ޒިމްބާބްވޭގެ ވެރިރަށް ހަރާރޭގައި އޭނާ ދިރިއުޅޭ ގެއިންނެވެ. އޮޑޮނޮވަންއާއި ދެކޮޅަށް އުފުލާފައިވާ ދައުވާގައިވަނީ، ޓްވިޓަރ މެދުވެރިކޮށް ޒިމްބާބްވޭގެ ރައީސް ރޮބަރޓް މުގާބޭގެ އަބުރު ކަތިލާ، އޭނާގެ ސަރުކާރު ވައްޓާލަން މަސައްކަތް ކުރުމުގެ ކުށެވެ.\nމުގާބޭއަކީ މިހާރު ދުނިޔޭގައި ހުންނެވި އެންމެ ދުވަސްވީ ވެރިޔާއެވެ. އޭނާގެ އުމުރުފުޅުން މި އަހަރު 94 އަހަރު ފުރޭނެއެވެ. އަދި އޭނާއަކީ ޤައުމެއްގެ ވެރިކަމުގައި އެންމެ ގިނަ ދުވަހު ހުންނެވި ވެރިޔާވެސް މެއެވެ. އޮޑޮނޮވަން ހައްޔަރުކޮށްފައި މިވަނީ، 2018 ވަނަ އަހަރުގެ އިންތިޚާބާއި ގުޅުވައިގެން ސޯޝަލް މީޑިޔާ ކޮންޓްރޯލް ކުރަން ޒިމްބާބްވޭގެ ސަރުކާރުން މަސައްކަތް ކުރަމުންދާ ދަނޑިވަޅެއްގައެވެ. އަދި، އޮޑޮނޮވަން ހައްޔަރު ކުރުމާއި އެކު، ސޯޝަލް މީޑިޔާ ކޮންޓްރޯލް ކުރަން މުގާބޭގެ ސަރުކާރުން ކުރަމުންދާ މަސައްކަތްތައް އިތުރަށް ވަރުގަދަ ކޮށްފައިވާކަން ހާމަވެއެވެ. 2018 ވަނަ އަހަރު ބާއްވާ ރިޔާސީ އިންތިޚާބުގައިވެސް މުގާބޭ ވާދަކުރައްވަން ވަނީ ނިންމަވާފައެވެ.\nއޮޑޮނޮވަން ހައްޔަރުކޮށްފައިވާތާ މިހާރު ހަފްތާއެއް ވެފައިވާއިރު، މިދިޔަ ބުރާސްފަތި ކޯޓުންވަނީ އޭނާ ކަފާލާތުގެ ދަށުން މިނިވަންކޮށްފައެވެ. ޒިމްބާބްވޭގެ ހައިކޯޓުގައި އޮޑޮނޮވަންގެ މައްސަލަ ބައްލަވާ ފަނޑިޔާރު ކްލެމެންޓް ފީރީ ވިދާޅުވީ، ސަރުކާރު ވައްޓާލަން އޮޑޮނޮވަން މަސައްކަތް ކޮށްފައިވާކަން ސާބިތުވާވަރުގެ ހެއްކެއް ނެތްކަމަށެވެ. ނަމަވެސް، އޭނާއަށް ޤައުމުން ބޭރަށް ދިއުން މަނާކޮށް، އޭނާގެ ޕާސްޕޯޓު ކޯޓުންވަނީ ހިފަހައްޓާފައެވެ. އޮޑޮނޮވަންގެ ޝަރީއަތް ބާއްވާނެ ތާރީޚެއް އަދި ކަނޑައަޅާފައެއް ނުވެއެވެ.\nއޮޑޮނޮވަން ޒިމްބާބްވޭގައި މަސައްކަތް ކުރަމުންދަނީ މަގާމްބާ ނެޓްވޯކް ކިޔާ މަޝްރޫއެއްގައެވެ. އެއީ، ސިޔާސީ ކާޓޫނާއި ހެއްވާ މަޖާ ކުރެހުންތައް އުފައްދާ ޖަމްއިއްޔާއެކެވެ. ޒިމްބާބްވޭގެ ދައުލަތުން ތުހުމަތު ކުރާ ގޮތުގައި، އޮޑޮނޮވަންވަނީ ފެބްރުއަރީ މަހުން ފެށިގެން މުގާބޭގެ ސަރުކާރާއި ދެކޮޅަށް ސޯޝަލް މީޑިޔާގައި މަސައްކަތް ކުރަމުންނެވެ. އަދި، އޭނާ މަސައްކަތް ކުރަމުންދަނީ މިޞްރާއި ތޫނިސްގައި 2011 ވަނަ އަހަރު ފެށި ސަރުކާރާއި ދެކޮޅު މުޒާހަރާތައް ފަދަ އެއްވުންތަކެއް ރޭވުމަށް ކަމަށެވެ.\nމާތާ ހަރާރޭގެ ކޯޓަށް ހާޒިރުވަނީ\nމުގާބޭއާއި ދެކޮޅު ޓްވީޓްތައް ކުރުމަށް އޮޑޮނޮވަން ބޭނުންކޮށްފައިވާ ކަމަށް ބުނާ ޓްވިޓަރ އެކައުންޓުން އޭނާ ހައްޔަރުކުރުމުގެ ފަހުންނާއި، ފުލުހުންގެ ބެލުމުގެ ދަށުގައި ހުރި އިރުވެސް ޓްވީޓްކޮށްފައިވާކަން ފާހަގަކޮށްލެވެއެވެ. އޮޑޮނޮވަންގެ މައްޗަށް ކުށް ސާބިތުވެއްޖެ ނަމަ، އޭނާގެ މައްޗަށް 20 އަހަރުގެ ޖަލު ހުކުމެއް އަންނާނެ ކަމަށް ޤަބޫލްކުރެވެއެވެ. އޭނާ މަސައްކަތް ކުރާ މަގާމްބާ ނެޓްވޯކަކީ އީބޭގެ ފައުންޑަރކަމަށްވާ ޕިއަރ އޮމިޑްޔާރް އުފައްދާފައިވާ އޮމިޑްޔާރް ނެޓްވޯކުން ޚަރަދުކުރާ ޖަމްއިއްޔާއެކެވެ.


މިދިޔަ އަހަރު ވަކިވި 13 ފަންނާނެއްގެ ހާދާންތައް އާކުރަނީ މިދިޔަ އަހަރު ވަކިވި 13 ފަންނާނެއްގެ ހާދާންތައް އާކުރަނީ\nމިދިޔަ އަހަރު ވަކިވި 13 ފަންނާނެއްގެ ހާދާންތައް އާކުރަނީ\nއިންޓަރނޭޝަނަލް ފިލްމް ފެސްޓިވަލް (އައިއެފްއެފްއައި) އަށް އާ ބައެއް ތައާރަފުކޮށް މިދިޔަ އަހަރު ވަކިވެދިޔަ ފަންނާނުންނަށް ހާއްސަ ޓްރިބިއުޓެއް ދޭން ނިންމައިފިއެވެ. އަލަށް ތައާރަފުކުރި މި ބައި ތައާރަފުކޮށްފައި މިވަނީ މި ފެސްޓިވަލްގެ ރަންޔޫބީލާއި ދިމާކޮށެވެ.\nމި ފެސްޓިވަލް ކުރިޔަށްދާނީ މިމަހުގެ 20 ވަނަދުވަހުން ފެށިގެން 28ގެ ނިޔަލަށެވެ. މިދިޔަ އަހަރު ދުނިޔެއާއި ވަކިވެގެންދިޔަ ފިލްމީ ފަންނާނުގެ ހަދާންތައް އާއްކުރުމުގެ ގޮތުން އެ ފަންނާނުގެ ފިލްމުތައް މި ފެސްޓިވަލްގައި ދައްކާނެއެވެ.\nއޭގެތެރޭގައި ވިދްޔާ ސިންހާ އާއި ކާދަރު ހާން،، ވީރު ދޭވްގަން ފަދަ ތަރިން ހިމެނެއެވެ. މީގެއިތުރުންވެސް 10 ފަންނާނެއްގެ ހަދާންތައް މި ފަހަރު އާކުރަން ވަނީ ނިންމާފައެވެ. ގޯއާގައި ކުރިއަށް ދާ މި ފެސްޓިވަލްގެ ހޯސްޓަކީ ކަރަން ޖޯހަރުއެވެ.


ޔާނީވަނީ ވަރަށް ފުން ވިސްނުމެއްގެ ތެރޭގައެވެ. އެމައުސޫމް މޫނުގައި ވަނީ ހިތާމައިގެ އަސަރެވެ. މިމަންޒަރު ފެނިފައި ޒައިދު ކަންބޮޑުވިއެވެ. ޔާނީ އެވިސްނަނީ ކޮންކަމަކާ ހެއްޔެވެ؟ އެހިތާމައިގައި ބައިވެރިވާން ޒައިދުވެސް ބޭނުމެވެ. ޒައިދް ގޮސް ޔާނީއާ ދާދި ގާތުގައި ހުއްޓުނެވެ. މީހެއްގެ ހިލަމެއް ވެގެން ޔާނީ ބަލާލިއެވެ. އޭނާއާ ޖެހޭ ނުޖެހޭ ހިސާބުގައި ހުރީ ޒައިދެވެ. ޔާނީ އޭނަގެ ލޮލުގައިވާ ކަރުނަތައް ފޮރުވަން މަސައްކަތް ކުރިއެވެ. ނަމަވެސް އެމަންޒަރު ވަރަށް ރަނގަޅަށް ޒައިދަށް ފެނުނެވެ. ޒައިދަކަށް ކެތެއް ނުކުރެވުނެވެ. ޒައިދްގެ ދެއަތުން އެމައުސޫމް މޫނުގައި ހިފަހައްޓާލިއެވެ. އޭރުވެސް ޔާނީގެ ދެލޮލުގައިވާ ކަރުނަތައް މުތީތަކެއް ފަދައިން ވިދަ ވިދާ ހުއްޓެވެ. ބޭހިޚްތިޔާރުގައި ޔާނީއަށް ޒައިދްގެ ގައިގައި ބައްދާލެވުނެވެ. ދުވަހަކުވެސް ދޫކޮށްނުލާށޭ ބުނާ ފަދަ ގޮތަކަށެވެ. ޒައިދުގެ ދެއަތުން ޔާނީ ވަށާލިއެވެ. ދެން އިވެންފެށީ ޔާނީގެ ގިސްލުމުގެ އަޑެވެ. ޒައިދުގެ ހިތް ނުތަނަވަސް ވާން ފެށިއެވެ. ވެގެން މިއުޅެނީ ކީއް ބާވައެވެ؟ ޒައިދްގެ ތަނަވަސް މޭމަތީ ބޯއަޅާލައިގެން ހުރެ ޔާނީ ރޮމުންދިޔައިރު ހީވަނީ ކުޑަކުއްޖަކު އޭނަގެ މަންމަގެ އަތުތެރޭގައި ވާހެނެވެ. މިކުރެވެނީ ކީއްކަމެއް ޔާނީއަށް އެނގޭހެނެއް ހިއެއްނުވެއެވެ. ޔާނީ ރޯތަން ބަލާކަށް ޒައިދުގެ ހިތަކަށް ކުޅަދާނައެއް ނުވިއެވެ. އެރީތި އަންހެން ކުއްޖާގެ ލޮލުން އެންމެ ކަރުނަ ތިއްކެއްވެސް ވެއްޓޭކަށް ޒައިދު ބޭނުމެއް ނޫނެވެ.\nޔާނީ ބޭނުންވީ ހިތް ފުރެންގެން ރޯލާށެވެ. އެދިގު އެސްފިޔަތައް ވަނީ ކަރުނުން ތެންމާލާފައެވެ. އެދޮން މޫނު ހީވަނީ ރަތް ފިނިފެންމަލެއް ހެންނެވެ. ހަގީގަތުގައިވެސް ޔާނީ ވަނީ ވަރަށް ހިތުގައި ޖެހިފައެވެ. އެރުއިމުގައި ހިތާމައާއި ހިތްދަތިކަން އެކުލެވިގެންވާކަން އަޑު އިވުނު ކޮންމެ މީހަކަށްވެސް އެނގޭނެއެވެ. ޒައިދް ޔާނީގެ ކޯތާފަތް މައްޗަށް ވެއްޓިފައިވާ ިސްތަށިކޮޅު ނަގާ އެއްފަރާތް ކޮށްލި ވަގުތު ޔާނީ ސިއްސައިގެން ގޮސް ޒައިދުގެ މޭގައި އަތް އަޅާ ދުރުކޮށްލިއެވެ. ކުރެވުނު ކަންތަކާމެދު ލަދުން ހުރެއެވެ. “ސޮ..ސޮރީ، ގަސްތުގައެއް ނޫން” ޔާނީގެ އަޑުވެސް ނުކުތީ ބެދެމުންނެވެ. އެވަގުތު ތަފާތު ޚިޔާލުތައް ހިތުތެރޭ އެނބުރެން ފެށިއެވެ. “އަހަރެންނަށް މިކުރެވުނީ ކީއް ހެއްޔެވެ؟ ޒައިދް އަހަރެންނާ ދޭތެރޭ ހީކުރާނީ ކީކޭބާވައެވެ. ޒައިދުގެ ކުރިމަތީގައި އަހަރެންގެ ހިތުގެ އިހުސާސްތައް ކޮންޓްރޯލް ނުކުރެވުނީ ކީއްވެބާވައެވެ؟” ޔާނީގެ ހިތަށް އެރިއެވެ. “އެއީ މައްސަލައެއްނޫން” މަޑުމައިތިރި ރާގެއްގައި ޒައިދް އެހެން ބުނެލިނަމަވެސް ޒައިދްގެ ދެލޮލުން ޔާނީއަށް ފެންނަމުން ދިޔައީ މުޅިން އެހެން އެއްޗެކެވެ. ޔާނީ ކުރަމުން އެދާ ހިތާމައިގެ ސަބަބު އޮޅުންފިލުވަން ޒައިދް ބޭނުންވާ ކަހަލައެވެ. ނަމަވެސް ޒައިދަށް ފުރަގަސް ދިނުމަށްފަހު ޔާނީ ހިނގައިގަތީ އިތުރަށް ޒައިދް ސުވާލެއް ކޮށްފާނެތީވެއެވެ. ޔާނީ ގޮސް ސިޑިއާ ނިވާ ވަންދެން ޒައިދް ބަލަހައްޓައިގެން ހުއްޓެވެ. ސުވާލުން ފުރިގެންވާ މޫނަކައިގެންނެވެ. ނަމަވެސް ޔާނީ ފަސްއެނބުރި ބަލާވެސް ނުލިއެވެ.\nރޭގަނޑުގެ މެންދަމުގެ ވަގުތެވެ. ކޮޓަރިތެރެއަށް ވެރިވެފައިވަނީ އޮރެންޖު ކުލައިގެ ފަނޑު އަލިކަމެެކެވެ. ޒައިދްގެ ލޮލަކަށް ނިންޖެއް ނައެވެ. މިރޭ ދިމާވި ކަންތައް ދެންމެ ވީ ކަމެއްހެން ހިތުތެރޭ ސިފަވަމުން ދިޔައެވެ. ރޭގަނޑުގެ ނިދިން މަހުރޫމްވެ ހިތާ ހިތުން ކިޔަމުން އެދަނީ ޔާނީގެ ނަމެވެ. އެނދުމަތީގައި ދެފަރާތަށް ފުރޮޅިލަ ފުރޮޅިލާ އޮތް ޔާނީގެ ހާލަކީވެސް ހަމަ އެއީއެވެ. މިރޭ ހަނދާންތައް ހިތުން ފިލައިގެން ނުގޮސް ޔާނީއަށް އުނދަގޫ ކުރަނީއެވެ. ޒައިދް ފެންނަ ހިސާބަށް ދިއުމަކީވެސް ދެން ޔާނީއަށް ކުޅަދާނަ ކަމަކަށް ނުވާނެއެެވެ. މިފަދަ ޚިޔާލުތަކުތެރޭ އޮއްވާ އިވެންފެށިީ ފަތިސް ނަމާދު ބަންގީގެ އަޑެވެ. މެންދަން ފާއިތުވެގެންް ދިޔަ ގޮތްވެސް ނޭނގުނެވެ. އަވަސް އަވަހަށް ތެދުވެ ފެންވަރައިގެން ނަމާދުކޮށް ލިއެވެ. ރަތާ ކަޅުން ޒީނަތްކުރެވިފައިވާ ފާރުނީޗާތަކުން ފުރިފައިވާ ބޮދު ކާކޮޓަރި ތެރޭގައި ޒާހިޔާ ހެނދުނުގެ ނާސްތާ ތައްޔާރު ކުރުމުގައި އުޅެމުން ދިޔައެވެ. ގަޑިން އަށެއް ޖެހުމާއެކު އާމިރު ކާކޮޓަރިއަށް ވަނީ ހެނދުނުގެ ނާސްތާއަށް އިންސާފު ކުރުމަށެވެ. ހަމައެވަގުތު ޒައިދްވެސް ތައްޔާރުވެލައިގެން އެތަނަް ވަނެވެ. “ކޮބާ ކިހިނެއްވަނީ މިގެ؟ ހިތްހަމަޖެހޭތަ؟” އާމިރު ޒައިދައާ އޯގާތެރިކަމާއެކު ވާހަކަ ދައްކަން ފެށިއެވެ. “އާން ވަރަށް ހިތްހަމަޖެހޭ. ހުރިހާ ކަމެއްވެސް ވަރަށް ރަނގަޅު” ޒައިދް މިހެން ބުނުމާއެކު އާމިރުގެ ދެމަފިރިން ހިނިތުންވެލިއެވެ. ވާހަކައިގައި އިން ޒައިދް ހިމޭންވީ އެތަނަށް ވަދެގެންއައި ޔާނީ ފެނިފައެވެ. މޫނުމައްޗަށް ބަލާލުމުން ޒައިދް އެކޭ އެއްގޮތަށް ޔަނީވެސް ރޭގަ ނިދހިހެނެއް ހިއެއް ނުވެއެވެ. ޒައިދް ފެނިފައި ޔާނީ ކުޑަކޮށް މަޑުޖެހިލިއެވެ. ހީވީ ބިންމަތީގައި ދެފައި ތަތްވިހެންނެވެ. ނަސީބު ރަނގަޅުކަމުން އެވަގުތު ޒާހިޔާ ޔާނީ ގާތު އެދުނީ މިޝްކާ ހޭލިތޯ ބަލާލުމަށެވެ. އެންމެ ސިކުންތެއްވެސް މަޑުކުރުމެއްނެތި ޔާނީ ހިނގައިގަތީ މިޝްކާގެ ކޮޓަރިއާ ދިމާލަށެވެ.\nދުވަހަކީ ވަރަށް ހިތްގައިމު ދުވަހެކެވެ. ޒައިދް އޭނާގެ މަސައްކަތުގައި މަސްއޫލުވެ އުޅެމުން ދިޔައެވެ. ޒައިދަކީ އައިޓީ ޓެކްނީޝަނެކެވެ. އޭނާ ވަޒީފާ އަދާކުރަމުން ދަނީ މާލޭގައި ހުންނަ އޫރިދޫގެ މެއިން އޮފީހުގައެވެ. އޭނާގެ ކޮންމެ ދުވަހެއްވެސް ހޭދަވަމުންދަނީ ނެޓްވާކުގެ ކޮންމެވެސް މަަސައްކަތެއްގައެވެ. ކުޅުދުއްފުއްޓަށް ޒައިދް އައީވެސް ހަމަ މިކަހަލަ މަސައްކަތެއްގައެވެ. މަސައްކަތުގައި އަވަދިނެތި އުޅެންޖެހުމުން ދުވަސް ދިޔަގޮތްވެސް ނޭނގުނެވެ. ހަވީރު ވުމުން މަސައްކަތް ނިންމާލުމަށްފަހު ރައްޓެއްސަކާއެކު ކޮފީއެއް ބޯލައިގެން ޒައިދް ރަށުތެރެ ބަލާލުމަށް ނުކުތެވެ. އެރަށަށް އައިފަހުން އަދި ރަށުތެރެ ބަލާވެސް ނުލެވެއެވެ. ރަށަކީ ފުދޭވަރެއްގެ ބޮޑު ރަށަކަށް ވުމުން ޒައިދް އިޚްތިޔާރުކުރީ ސައިކަލްގައި ނުކުތުމަށެވެ. ސައިކަލަށް އަރާ ސްޓާޓް ކޮއްލުމަށްފަހު ރަށުގެ ބޮޑުމަގުން ދުއްވާފައި ދިޔައެވެ. ޒުވާން ފުރައިގެ އަންހެންކުދިންތައް ޒައިދ ފެނިފައި އާޝޯހްވެފައި ތިބީ މަށަށް މަށަށް ކިޔާލަ ކިޔާލައެވެ. ވާނީވެސް އެހެންނެވެ. ޒައިދަށް ލިބިފައިވާ ރީތިކަމާ ފިރިހެންވަންތަ ކަމަކީ ކޮންމެ އަންހެންކުއްޖެއްގެ ހިތްވެސް ކަތިލާނެފަދަ ރީތިކަމެކެވެ. އެމަންޒަރު ފެނިފައި ޒައިދް ގާތަށް އައި ލާނެތް ހިންޏެކެވެ.\nދުއްވަމުންދިޔަ ސައިކަލުގެ ބުރެކި ޖެއްސުނީ ކިހާބާރަކަށް ކަމެއްވެސް ޒައިދަކަށް ނޭނގުނެވެ. “ވާއު، ބިއުޓިފުލް” ޒައިދަށް ބުނެލެވުނެވެ. އާއެކެވެ، އެއީ މީގެ ކުރިން ދުވަހަކުވެސް ޒައިދް ދެކިފައިވާ މަންޒަރެއް ނޫނެވެ. ކުރިމަތީ އޮތް ނެޓްބޯޅަ ކޯޓުގައިހުރެ މިނިވަންކަމައެކު ހިނިތުންވަމުން އެދަނީ ޔާނީއެވެ. ޔާނީގެ ހިނިތުންވުން ފެނިފައި ކޮންމެ ފިރިހެނަކުވެސް ފިދާވާނެއެވެ. ރަތް ލޭކޮޅެއްފަދަ ތުންފަތް މައްޗަށް ހިނިތުންވުން ވެރިވާ ކޮންމެ ފަހަރަކު ކޮލަށް އެޅޭ އަޑިކޮޅުން އިތުރު ފުރިހަމަ ކަމެއް ގެނެސްދެއެވެ. ކުޅެންހުރެފައި ޔާނީ ހަދާލާ މަޖާ ގޮތްތައް ފެނިފައި ޒައިދް އަށްވެސް ހެވުނެވެ. ޔާނީ ހިނިތުންވެފައި ހުއްޓާ ޒައިދަށް މިފެނުނީ އަދި އަލަށެވެ. އެރީތި ކުއްޖާ ހެވިފައި ހުންނައިރު ކިހާ ލޯބި ހެއްޔެވެ. ދުނިޔެމަތީގައި ރީތިއެއްޗެހި ލައްވާފައިވާ ވާހަކަ އަހަމެވެ. މިަދު ލޮަލަށްފެނި ޔަގީންވެސް ވެއްޖެއެވެ. ވަގުތުން ޖީބުން ފޯންނަގާ ޔާނީގެ ތަސްވީރުތައް ފޯނުގައި ރައްކާކޮށްލިއެވެ. ދެވަނަފަހަރަށްވެސް އެހިނިތުންވުން ދެކިލުމަށް ހިތް އެދޭވަރުންނެވެ. ނަމަވެސް މީގެން އެއްވެސް ކަމެއްގެ ހިލަމެއްވެސް ޔާނީއަށް އަކަށް ނުވެއެވެ. ކުޑައިރުކޮޅަކު ޔާނީމެން ކުޅޭތަން ބަލާލަން ހުރެފައި ޒައިދް ސައިކަލް ދުއްވާލީ ގެއާ ދިމާލަށް ދިއުމަށެވެ. ފެނުނީ ބޭނުންވާފަދަ ތަސްވީރެއް ކަމުން ތަޤްދީރުވެސް ޒައިދުއާ އެއްބައިވީ ކަމުގައި އޭނާ ގަބޫލުކުރިއެވެ.\nރޭގަނޑުގެ ކަޅު އަނދިރިކަން ފަޅުފިލުވާލަ ދެމުން ހަނދު މެދު އުޑުގައި ރަސްކަން ކުރަމުން ދިޔައެވެ. އަލިގަދަ ތަރިތަކުގެ ވިދުން އުޑުމައްޗަށް އިތުރު ފުރިހަމަކަމެއް ގެނުވިއެވެ. ޔާނީއާ ޒައިދަށް ގޯތިތެރޭގައިވާ ބަގީޗާއަށް ނުކުމެވުނީ އެކުއެކީގައެވެ. ހީވީ އެކަކު އަނެކަކުގެ ދައުވަތަކަށް އެތަނަށް ހާޒިރުވިހެންނެވެ. ލަދުންހުރެ ޔާނީގޮސް އުނދޯލީގައި އިށީންދެލިއެވެ. ޒައިދްވެސް އައިސް ޔާނީއާ ދާދި ގާތުގައި އިށީންދެލިއެވެ. ޔާނީގެ ހިތުގެ ވިންދު އަވަސްވާން ފެށިއެވެ. އަތްފައި ފިނިވެ ނޭވާ ކުރުވާހެންވެސް ހީވިއެވެ. ތަނަށް ވެރިވެފައިވަނީ ހަމަހިމޭން ކަމެވެ. އެހެން ރޭރޭ މިއުޒިކް ކުޅޭ މުނިޔާތައްވެސް މިރޭ ނިދާފައިވާ ކަހަލައެވެ. ޒައިދްއާ ޔާނީއާ ބަގީޗާ ހަވާލު ކޮށްލުމަށް ފަހުގައެވެ. ފަނޑު އަލީގެ ތެރެއިންވެސް ޔާނީގެ މޫނު ފެންނަލެއް ވަރަށް ޗާލެވެ. ސާދަވިލޭރޭގެ ހަނދަށްވުރެ ވުރެވެސް ފުރިހަމައެވެ. “ޔާނީ” ޒައިދް ޔާނީގެ ކަންފަތް ކައިރީ ގޮވާލިއެވެ. ޔާނީގެ ގައިން ހީބިހި ނަގައިގެން ދިޔައެވެ. އިސްތަށިތައް ކޮޅަށް ޖެހުނެވެ. ޒައިދް އޭނާގެ ދެއަތުން ޔާނީގެ މޫނުގައި ހިފަހައްޓައި އޭނައަ ދިމާލަށް އަނބުރާލިއެވެ. އެވަގުތު ދެމީހުނަށްވެސް ކުރެވުނީ ބުނަންނޭނގޭ ކަހަލަ އިހްސާސެކެވެ. އެކަކު އަނެކަކުގެ ފުން ލޮލުގެ ތެރެއަށް ގެނބިގެން ދިޔައީ ނުހަނު އަވަހަށެވެ. ޔާނީއަށް ކެތްނުކުރެވިގެން ދެލޯ މަރާލިއެވެ. އެވަގުތު އެދޮން މޫނުގައި ބޮސްދޭހިތްވީ ކީއްވެ ކަމެއް ޒައިދަކަށް ނޭނގުނެވެ. ޒައިދް ޔާނީއާ އިތުރަށް ގާތްވެލިއެވެ. އެވަގުތު ދެމީހުންގެ ހޫނު ނޭވާ އެކަކު އަނެކަކުގެ މޫނަށް އެޅެމުން ދިޔައެވެ. ކުއްލިއަކަށް ޔާނީ ދެލޯ ހުޅުވާލިއެވެ. އަދި ސިހިފައި ދުރަށް ޖެހިލިއެވެ. ޒައިދަށްވެސް މިކުރެވުނީ ކީއްކަން ރެޔަކާލީ ދެނެވެ.\nއޭޕްރީލް 20, 2015 at 6:11 am\nޔޭ. ވަާހަކަ ދަނީ ހަމަ ވަރަށް ފުރިހަމައަށް. ޔާނީ ކޮންކަމަކާ ބާ ހިތާމަ ކުރަނީ އެ. ކުރިއަށް އޮތް ޕާޓަށް އިންތިޒާރު ކުރަން. 🙂


Magumatheegai ulhandhu dhuvaa meehunge aadheys!\nރިޕޯޓް / އިޖުތިމާއީ\nމާލެ މަގެއްގައި ޓްރެފިކްގައި ޖެހިފައި --ފޮޓޯ:ސޯޝަލް މީޑިއާ\n2 ޑިސެންބަރ 20190ކޮމެންޓް\nމަގުމަތީގައި އުޅަނދު ދުއްވާ މީހުންގެ އާދޭސް!\nމާލެއަށް ކުރިމަތިވެފައިވާ މައްސަލަތައް އިންތިހާއަށް ގޯސްވެފައިވާއިރު އެންމެ ބޮޑު މައްސަލައަކަށް ވެފައިވަނީ މާލެއަށް ނުކަތާ ވަރަށް މީހުން ޖަމާކޮށްގެން މާލޭގައި ދިރިއުޅެން މަޖުބޫރުކުރުވުމެވެ. ނަތީޖާއަކަށް ވެފައިވަނީ ދުވަހުން ދުވަހަށް މާލެ ތޮއްޖެހި ތަފާތު މައްސަލަތައް ފެންމަތިވުމެވެ. އެގޮތުން މާލެއަށް ގިނަ އެއްގަމު އުޅަނދު ފަހަރު އެތެރެކުރުމަކީ އެކްސިޑެންޓުތަކާއި ޕާކިންގެ މައްސަލަތައް ޖެހުމުގެ ސަބަބޭ ބުނުމަކުން ދޮގަކަށް ނުވާނެ އެވެ.\nނުކަތާ ވަރަށް އުޅަނދު ފަހަރު އެތެރެ ކުރުން: ބޮޑު މައްސަލައެއް\nނެޝަނަލް ބިޔުރޯ އޮފް ސްޓެޓިސްޓިކްސް އިން އެންމެ ފަހުން އާއްމުކުރި ތަފާސްހިސާބުތަކަށް ބަލާއިރު، މިދިޔަ އަހަރުގެ ނިޔަލަށް ގާތްގަނޑަކަށް 90،000 ސައިކަލު ވަނީ ރަޖިސްޓްރީ ކޮށްފަ އެވެ. ރަޖިސްޓްރީ ކޮށްފައިވާ 108،532 އުޅަނދުގެ ތެރެއިން 83 އިންސައްތަ އަކީ ސައިކަލެވެ.\nމިދިޔަ އަހަރުގެ ނިޔަލަށް ރަޖިސްޓްރީ ކުރި 108،532 އުޅަނދަކީ 2017 ވަނަ އަހަރާ އަޅާ ބަލާއިރު 11 އިންސައްތައިގެ އިތުރުވުމެކެވެ. އެ އަހަރުގެ ނިޔަލަށް ރަޖިސްޓްރީ ކުރީ 97،213 އުޅަނދެވެ. މިދިޔަ އަހަރު އެކަނިވެސް މުޅިން އަލަށް 11،319 އުޅަނދު ރަސްޖިސްޓްރީ ކުރި އެވެ.\nއެއްވެސް ހިފެހެއްޓުމެއް ނެތި އަހަރުން އަހަރަށް އުޅަނދުތަކުގެ އަދަދު އިތުރުވަމުންދާއިރު މިގޮތަށް ކުރިއަށްދާނަމަ، މާލޭގައި ދިރިއުޅުން ވެގެން ދާނީ މިހާރަށް ވުރެ ވެސް ބޮޑު ބުރައަކަށެވެ. ތޮއްޖެހުމުގެ އިތުރުން ޓްރެފިކް މައްސަލަތަކާއި އެކްސިޑެންޓުތައް އިތުރުވާނެ އެވެ. ނަމަވެސް ގިނަ ފަހަރު އެފަދަ މައްސަލަތައް ދިމާވުމުން އުޅަނދު ދުއްވާ މީހުންނާ ދިމާލަށް އެއްޗެހި ކިޔާ މީހުންވެސް މަދެއް ނޫނެވެ. އެގޮތުން އެކްސިޑެންޓުތައް އިތުރުވަނީ ފަރުވާ ކުޑަކޮށް ދުއްވުމުގެ ސަބަބުން ކަމަށް ގިނަ ބަޔަކު ބުނެއެވެ. އަދި ޕާކު ކުރުމަށް ކަނޑައަޅާފައިވާ ޖާގައިގައި ޕާކު ނުކުރުމުގެ ސަބަބުން ސްޓިކާ ޖަހާނެ ކަމަށްވެސް ގިނަ ބަޔަކު ބުނެ އެވެ. ނަމަވެސް އުޅަނދު ދުއްވާ މީހުންގެ އަޑު އަހަނީ ކޮން ބައެއް ހެއްޔެވެ؟ އެމީހުން އެކަމާ ދޭތެރޭ ބުނަނީ ކީކޭ ހެއްޔެވެ؟ އެހެން މީހުންނޭ އެއްފަދައިން އުޅަނދު ދުއްވާ މީހުންގެ އާދޭސް ވެސް ވާނެ ކަން ޔަގީނެވެ.\nމަގުތައް ހަދާފައި ހުރި ގޮތުން ވެސް އެކްސިޑެންޓު އިތުރުވޭ:\n"ސައިކަލު ބާރަށް ދުއްވުން، އެކްސިޑެންޓުތައް އިތުރުވުން، ސައިކަލް ރަނގަޅަށް ޕާކު ނުކުރުން، އަބަދުވެސް މިހުރިހާ ކަމަކަށް ޒިންމާވާން ޖެހެނީ އަހަރުމެން، އަހަރުމެނެއް ނޫން ދޯ މަގުތައް ހެދީ، އަހަރުމެނެއް ނޫން ޕާކިން ޒޯންތައް ހަދަނީ" ސީއެންއެމް އަށް ވާހަކަދެއްކި މީހަކު ބުންޏެވެ.\n"އެކްސިޑެންޓު އިތުރުވަނީ ހަމައެކަނި ދުއްވާ މީހާގެ ފަރުވާ ކުޑަކަމުގެ ސަބަބަކުން ނޫން، މަގުތައް ހަދާފައި ހުރިގޮތުން ވެސް ވޭ، "އިތުރު މީހަކު ބުންޏެވެ.\nމަގުތަކުގެ ވާހަކަ އަކީ އަބަދުވެސް ދެކެވޭ ވާހަކައެކެވެ. ނަމަވެސް މިއަދާ ހަމައަށް ހައްލެއް އައިސްފައި ނުވާ ކަމެއް ކަން ފާހަގަކޮށްލެވެ އެވެ. ނަމަވެސް ކުރިއަށް އޮތް އަހަރަކީ އެކަމަށް އޮތް ހައްލެއް ލިބިދާނެ އަހަރަކަށް ވެދާނެ އެވެ.\nއަންނަ އަހަރަށް ސަރުކާރުން ލަފާކޮށް ރައްޔިތުންގެ މަޖިލީހަށް ހުށަހަޅާފައިވާ 37.5 ބިލިއަން ރުފިޔާގެ ބަޖެޓުގައި މަގު ހެދުމުގެ އެންމެ ބޮޑު މަޝްރޫއު އޮތީ ވެރިރަށް މާލެ އަށެވެ. މުޅި މާލޭގެ މަގުތައް ހެދުމަށް 79 މިލިއަން ރުފިޔާ އަންނަ އަހަރުގެ ބަޖެޓުގައި ވަނީ ކަނޑައަޅާފަ އެވެ.\nމިހަބަރަކީ އުޅަނދު ދުއްވާ މީހުންނަށް ލިބިގެންދާނެ ވަރަށް ބޮޑު ހިތްހަމަޖެހުމެއްކަން ޔަގީނެވެ. ނަމަވެސް އެމީހުންގެ މޫނުމައްޗަށް އުފާވެރިކަން އަންނާނީ އެމަސައްކަތް ނިމި ލޮލަށް ހަގީގަތުގައި ފެނުމުންނެވެ.\n"މިނިސްޓަރު ނަހުލާ ވިދާޅުވި ސްޓިކާ ޖަހަނީ ޕާކު ކުރާނެ ޖާގަ ދިނުމަށް ފަހުގައޭ، އެކަމަކު ޕާކް ކުރާނެ ސަރަހައްދުތައް ވަކި އިތުރެއް ނޫން، އެއަށް ވުރެ ގިނަ އުޅަނދުތައް، ދެން ބުނާނެ ޕާކު ކޮށްފަ ހުންނަނީ ގަވައިދާ ހިލާފަށޭ، މިއޮއްބޮޑު މާލޭގައި ޕާކު ކުރާނެ ތަނެއް ނެތިފަ ވެސް ބައެއް ފަހަރު ހުންނަން ޖެހޭ" އިތުރު މީހަކު ބުންޏެވެ.\nޕާކިންގެ މައްސަލަ އަކީ ވެސް އިންތިހާއަށް ބޮޑުވެފައިވާ މައްސަލަ އެކެވެ. ޕާކިން މައްސަލައަށް ހައްލެއް ހޯދުމަށް މާލޭ ސިޓީ ކައުންސިލުން ކުރަމުން އަންނަ މަސައްކަތް ސީއެންއެމް އަށް ކިޔައިދެމުން ޑެޕިއުޓީ މޭޔަރު ޝަމާއު ޝަރީފް ވަނީ މާލޭގެ ޕާކިން މައްސަލަ ހައްލު ކުރާނެ ޖާގަ މާލޭގައި ނެތް ކަމަށް ވިދާޅުވެފަ އެވެ. ސަބަބަކީ މާލޭގެ 42 އިންސައްތައަކީ އުޅަނދު ފަހަރު ކަމަށްވުން ކަމަށް އޭނާ ވިދާޅުވި އެވެ.\n"މާލޭގެ ޕާކިން މައްސަލަ ހައްލުކުރަން މާލެއަކު ޖާގައެއް ނެތް. މި މައްސަލައަށް ލުޔެއް ލިބޭނީ ވެހިކަލް އެތެރެ ކުރެވޭ ވަރު ކޮންޓްރޯލު ކުރެވިގެން. އަޅުގަނޑުމެން މިހާރު ވާނީ އެކަމާއި ގުޅިގެން ކެބިނެޓާ ވެސް މަޝްވަރާ ކުރެވިފަ،" އެކަމާ މެދު އަދި ގޮތެއް ނިންމާފައި ނުވާކަން ފާހަގަކުރައްވާ ޝަމާއު ވިދާޅުވި އެވެ.\nއޭނާ ވިދާޅުވި ގޮތުގައި ސިޓީ ކައުންސިލްގެ ވިސްނުން ހުރީ ވެހިކަލް ކޮންޓްރޯލު ކުރުމަށްފަހު ޕަބްލިކް ޓްރާންސްޕޯޓް ތައާރަފު ކުރުމެވެ.\nޕާކިން މައްސަލަ ހައްލުކުރުމަށް ސިޓީ ކައުންސިލުން އަންނަނީ މާލޭގައި ހުސް ޖާގައެއް އޮތް ނަމަ އެތަނެއް ޕާކިން ޒޯނަކަށް ބަދަލު ކުރަމުންނެވެ.\nސައިކަލްތައް ވަގަށް ނެގުމައި ގެއްލުން ދިނުން:\nފުލުހުން ބުނީ ސައިކަލު ވަގަށް ނަގައިގެން މޯލްޑިވްސް ޕޮލިސް ސާވިސްއަށް ހުށަހެޅޭ މައްސަލަތައް އިތުރުވަމުންދާތީ، މިކަން ހައްލުކުރުމަށް ރައްޔިތުން ހޭލުންތެރިވެފައިވާ މިންވަރު ބެލުމަށް ފުލުހުންގެ ކްރައިމް ޕްރިވެންޝަން އެންޑް ޕަބްލިކް އެފެއާޒް ޑިޕާޓްމަންޓުން ކުރި ސާވޭއަކުން ދައްކާ ގޮތުން މިއަހަރުގެ ފުރަތަމަ ހަމަސް ދުވަހުގެ ތެރޭގައި 401 ސައިކަލު ވަގަށް ނެގިކަމަށް ފުލުހުންނަށް ރިޕޯޓު ކޮށްފައިވާ ކަމަށެވެ.\nމީގެތެރެއިން މިހާތަނަށް ފެނިފައިވަނީ 264 ސައިކަލު ކަމަށް ފުލުހުން ބުނެ އެވެ. ގެއްލިގެން ހުށަހަޅާފައިވާ ސައިކަލުތަކުގެ އަގަށް ބަލާއިރު ގާތްގަނޑަކަށް 21,796,400 (އެކާވިސް މިލިއަން ހަތް ސަތޭކަ ނުވަދިހަ ހަ ހާސް ހަތަރު ސަތޭކަ) ރުފިޔާ އަށް އަރާ ކަމަށް ފުލުހުން ވަނީ ބުނެފަ އެވެ.\n"ހަގީގަތުގައިވެސް މިއީ ދިވެހިންގެ އާބާދީގެ ނިސްބަތަށް ބަލާއިރު ވަރަށް ބޮޑު އަދަދެކެވެ. އެހެންކަމުން އުޅަނދުގެ ވެރިފަރާތުން ނުވަތަ އެ އުޅަނދެއް ދުއްވާ ފަރާތަކުން ހާއްސަ ސަމާލުކަމެއް ދިނުން މުހިންމު ކަންތައްތަކެއް އެބަހުއްޓެވެ." ފުލުހުން ބުންޏެވެ.\nސައިކަލްތަކަށް ގެއްލުން ދިނުމަކީވެސް މިހާރު ވަރަށް އާންމު ކަމެކެވެ. އެގޮތުން ސައިކަލްތައް ޕާކު ކޮށްފައި ހުންނައިރު ސައިކަލުގެ މަޑީގައި ކަޓަރުއަޅައި ލޯގަނޑުކޮޅު ހަލާކުކޮށްލުމަކީ ވެސް ވަރަށް އާންމު ކަމެކެވެ.\nފުލުހުން ބުނީ ސައިކަލުގެ ރައްކާތެރިކަމަށް ދޭންވާ އަހަންމިއްޔަތުކަން ގިނަ ބަޔަކު ދީފައި ނުވާކަންވެސް ފާހަގަކުރެވިފައިވާ ކަމަށެވެ.\nފުލުހުން ބުނީ 90 އިންސައްތަ މީހުންގެ ސައިކަލްގައި އެލާމް ސިސްޓަމް ހަރުކޮށްފައި ނެތްކަންވެސް ފާހަގަކުރެވިފައިވާ ކަމަށެވެ. ހަމައެހެންމެ ސައިކަލު ޕާކު ކުރުމުގައި، ޕާކުކޮށްފައިވަނީ ރައްކާތެރި ތަނެއްގައިތޯއާއި، ސައިކަލުގެ ޝަޓާލޮކް ކުރެވިފައިވޭތޯ ބެލިބެލުމުން 35 އިންސައްތަ މީހުން އެކަންކަމަށް ސަމާލުކަން ދީފައިނުވާކަން ވެސް ފުލުހުން ވަނީ ފާހަގަކޮށްފަ އެވެ.\nއުޅަނދު ދުއްވާ މީހުން އާދޭސް ކިތަންމެހާވެސް ގިނަ އެވެ. ނަމަވެސް އަޑުއަހާނެ ބައެއް އެބަތިބި ހެއްޔެވެ؟ ސަރުކާރުން ވެސް ވީހާ އަވަހަށް އެމީހުންގެ ވާހަކަތައް އަޑުއަހާ މައްސަލަތައް ހައްލުކުރުމަށް މަސައްކަތް ކުރަން އެބަޖެހެ އެވެ.\nމާލެ މަގުމަތީ ހާދިސާ ފުލުހުން\nއަދުލް އިންސާފަށް ހުރަސް އެޅި ކުށުތު ހުކުމް ތަންފީޒު ކުރަން ފަށައިފި\nދިވެހިންގެ ދާހިލީ ކަންކަމާއި ބެހުމަކީ ސިޔާސަތެއް ނޫން: ޕާކިސްތާނު\nމަދަނީ އިޖުރާއަތުގެ ބިލު އާންމުންގެ ޚިޔާލަށް ހުޅުވާލައިފި\nޕީޕީއެމްގެ ޕްރައިމަރީ އަންނަ މަހުގެ 24 ވަނަ ދުވަހުގައި އޮންނާނެ\nޕީޕީއެމް ކައުންސިލް ބައްދަލުވުމުގެ ރިޔާސަތުގައި ގައްސާން!


އަބިޖީތު، ޝާހްރުކަށް ލަވަކިޔައިދިނުން ހުއްޓާލީ ކީއްވެ؟\nނިކް ޖޯނަސް ވަރަށް ނަސީބު ގަދަ: ބްރަޔަން އެޑަމްސް\nޕްރިޔަންކާ ޗޯޕްޅާ ކަހަލަ ބައިވެރިއަކު، ލަވަކިޔުންތެރިޔާ ނިކް ޖޯނަސް އަށް ލިބުމަކީ ވަރަށް ބޮޑު ނަސީބެއް ކަމަށާއި އެ ދެ މީހުންނަށް ބާއްޖަވެރި ހަޔާތަކަށް އެދޭ ކަމަށް ކެނެޑާގެ މަޝްހޫރު ލަވަކިޔުންތެރިޔާ ބްރަޔަން އެޑަމްސް ބުނެފި އެވެ.\nނޭހާ އާއި ހިމާންޝްގެ ލޯބި އިންޑިއަން އައިޑޮލްގެ ސްޓޭޖަށް\nސޮނީ ޓީވީ މިހާރު ދައްކާ އިންޑިއަން އައިޑޮލް ސީޒަން 10 ގެ ޖަޖުންގެ ތެރޭގައި ހިމެނޭ ނޭހާ ކައްކަރް އާއި އެކްޓަރު ހިމާންޝް ކޯލީގެ ލޯބީގެ ވާހަކަ ދެކެވޭތާ މިހާރު ދުވަސްތަކެއްޖެ އެވެ.\nޖަސްޓީން ބީބާ ކައިވެނިކޮށްފި؟\nމިދިޔަ ޖުލައި މަހުގެ ކުރީކޮޅު އެންގޭޖްވި، މަޝްހޫރު ޒުވާން ލަވަކިޔުންތެރިޔާ ޖަސްޓިން ބީބާ ކައިވެނިކޮށްފައިވާ ކަމަށް ރިޕޯޓްތައް ބުނެފި އެވެ.\nޝާ އަނެއްކާ ވެސް ޓުއާއަކަށް ނުކުންނަނީ\nއުމުރުން ކިތަންމެ ދުވަސް ވިޔަސް އެމެރިކާގެ ލަވަކިޔުންތެރިޔާ ޝާގެ މަސައްކަތަކަށް ހުއްޓުމެއް ނެތެވެ. އުމުރުން 72 އަހަރުގެ ލަވަކިޔުންތެރިޔާގެ އާ އަލްބަމް "ޑާންސިން ކްއީން" މި މަހުގެ 28 ގައި ނެރެން ނިންމާފައި ވަނިކޮށް، އޭނާގެ އާ ޓުއާ ވެސް މިހާރު ވަނީ އިއުލާންކޮށްފަ އެވެ.\nފިރިހެނުންނަށް ޒޭންގެ ދަބަސް ކަލެކްޝަނެއް\nއިނގިރޭސިވިލާތުގެ ޒުވާން ލަވަކިޔުންތެރިޔާ ޒޭން މާލިކަކީ ފެޝަން އައިކަންއެއްގެ ގޮތުގައި ވެސް ޒުވާނުންގެ މެދުގައި މަގުބޫލު ފަންނާނެކެވެ. އެހެންވެ އޭނާގެ ސްޓައިލް ފޮލޯކުރާ މީހުން ބައިވަރެވެ. އެފަދަ މީހުންނަށް މިފަހަރު ދަބަސްތަކެކެވެ.\nSeptember 05, 2018 7\nކުރީގެ ލަވަތަކާ ކުޅޭތީ ލަތާ ރުޅިގަދަވެއްޖެ\nއިންޑިއާގެ ރަން އަޑުގެ ވެރިޔާ ލަތާ މަންގޭޝްކަރަކީ ރިމިކްސްތަކާއި އަދި އެ ނޫން ވެސް ގޮތްގޮތަށް ކުރީގެ ލަވަތަކަށް ބަދަލުތައް ގެނައުމާ ދެކޮޅު ފަންނާނެކެވެ. އެކަމާ ނުރުހިގެން ވަރަށް...\nދާދި ފަހުން އިންޑިއާގެ ކެރެލާ ސްޓޭޓަށް ކުރި ބޯ ވިއްސާރައިގައި ފެންބޮޑުވެ ލިބުނު ގެއްލުންތަކުން އަރައިގަތުމަށް ކުރާ މަސައްކަތްތަކަށް އެހީވުމުގެ ގޮތުން، އޮސްކާ ހާސިލުކޮށްފައިވާ...\nމޯލްޑިވިއަން އައިޑޮލް ސީޒަން އެކަކުން ވިދައިލި ލަވަކިޔުންތެރިޔާ އަހުމަދު (ރާޅު ބޯއި) ނަޒީހްގެ ފުރަތަމަ ސޯލޯ އަލްބަމް "އޮގަރު ކަނޑި އައްޑަނަ" ގެ ދެވަނަ ލަވަ އެހުންތެރިންނަށް...\nSeptember 04, 2018 11\nހަބޭސްގެ "ފޭން ނައިޓް" 8 ވަނަ ދުވަހުގެ ރޭ\nހަތް ވަނަ އަހަރީ ދުވަހާ ގުޅުވައިގެން ހަބޭސް ބޮޑުބެރު ބޭންޑުން ފޭނުންނަށް ހާއްސަކޮށްގެން ބާއްވާ "ފޭން ނައިޓް" މި މަހުގެ 8 ވަނަ ދުވަހުގެ ރޭ ބާއްވަން ނިންމައިފި އެވެ.\nނޯރާގެ "ދިލްބަރު" ސުޝްމިތާ އަށް ވެސް ރީތި\nރިލީޒް ކުރި ހިސާބުން ފެށިގެން ޗާޓްތަކުގައި ރަނިކަން ކުރަމުން އަންނަ ލަވަ "ދިލްބަރް" އާ އެކު ނޯރާ ފަތެހީގެ މަގުބޫލު ކަމާއި މަޝްހޫރުކަން ވެސް އެތައް ގުނައަކަށް މިހާރު މި ވަނީ އުފުލިފަ...\nޕްރިޔަންކާ އާއި ނިކްގެ ކައިވެނި ހަވާއީގައި\nޕްރިޔަންކާ ޗޯޕްޅާ އާއި ނިކް ޖޯނަސް މިދިޔަ ހޮނިހިރު ދުވަހު އެންގޭމަންޓް ރަސްމީ ކުރުމާ އެކު، މިހާރު އެންމެ ގަދަ އަށް ދެކެވެނީ އެ ދެ މީހުންގެ ކައިވެނީގެ ވާހަކަ އެވެ. މީޑިއާތަކުން ކުރިން ބުނެފައިވާ ގޮތުގައި ކައިވެނީގެ ހަފުލާ އޮންނާނީ އަންނަ މަހުގެ 16 ގައި ފާހަގަކުރާ ނިކްގެ 26 ވަނަ އުފަން ދުވަހު އެވެ.\nނިކް ޖޯނަސްގެ އާ ސިންގަލް ހުކުރު ދުވަހު\nއިންޑިއާގެ ބަތަލާ ޕްރިޔަންކާ ޗޯޕްޅާއާ އެންގޭޖްވެފައިވާ އެމެރިކާގެ އެކްޓަރު އަދި ލަވަކިޔުންތެރިޔާ ނިކް ޖޯނަސްގެ އާ ސިންގަލް މާދަމާ ނެރެން ނިންމައިފި އެވެ.\nމި ބޮޑު އީދާ ދިމާކޮށް ރާއްޖޭގެ ވަރަށް ގިނަ ބޭންޑުތައް ރާއްޖޭގެ އެކި ސަރަހައްދުތަކުގައި މިހާރު ހަރަކާތްތެރިވަމުން އަންނަ އިރު، މަޝްހޫރު ބޭންޑް ޑިޓިއުން އިނގިރޭސި ވިލާތުގެ...\nކުރީގެ ލަވަަތައް ރިކްރިއޭޓް ކުރުމާ އަމިތު ދެކޮޅު\nކުރީގެ ހިތްގައިމު މަގުބޫލު ލަވަތަކުގެ އާ ވާޝަންތަކެއް ހެދުމަކީ ގަބޫލުކުރާ ކަމެއް ނޫން ކަމަށާއި އެއީ އެފަދަ ލަވަތައް ހަލާކުކުރުން ކަމަށް މަޝްހޫރު މިއުޒިކް ޑައިރެކްޓަރު އަމިތު...\nޕްރިޔަންކާ އާއި ނިކްގެ އެންގޭޖްމަންޓް ރަސްމީވެއްޖެ\nޕްރިޔަންކާ ޗޯޕްޅާ އާއި ނިކް ޖޯނަސްގެ ގުޅުމާ ބެހޭ ގޮތުން ދެން ދައްކަން ހުރީ ތުންތުންމަތިން ދެކެވޭ ވާހަކަތަކެއް ނޫނެވެ.\nއެންގޭޖްމަންޓް ޕާޓީ އަށް ޕްރިޔަންކާގެ ލޯބިވެރިޔާ ނިކް އިންޑިއާ އަށް\nމިދިޔަ ޖޫން މަހު ޕްރިޔަންކާ ޗޯޕްޅާއާ އެކު، ނިކް ޖޯނަސް އިންޑިއާގައި ޗުއްޓީއެއް ހޭދަ ކުރިތާ ދެ މަހެއްހާ ދުވަސް ފަހުން އަނެއްކާ ވެސް ނިކް އިންޑިއާ އަށް ގޮސްފި އެވެ. އޭނާ މި ފަހަރު...\nޝަލަބީ: އީދުގައި ހޯރަފުށިން ލަންކާއާ ހިސާބަށް\nމޯލްޑިވިއަން އައިޑޮލް އިން ޝަލަބީ އިބްރާހީމް ވިދާލި ހިސާބުން އެންމެ ބިޒީ އެއް އާޓިސްޓަކީ އޭނާ އެވެ. ހާއްސަކޮށް، ކޮންމެ އީދެއްގަ އެވެ. ކުރިއަށް އޮތް އަލްހާ އީދުގައި ޝަލަބީ އާއި ޓީމް...\nބާދްޝާގެ އަލަތު އަލްބަމް "ވަން" 17 ގައި\nއިންޑިއާގެ މަޝްހޫރު ރެޕާ އަދި ލަވަކިޔުންތެރިޔާ ބާދްޝާގެ އަލަތު އަލްބަމް "ވަން" މި މަހުގެ 17 ވަނަ ދުވަހު ރިލީޒް ކުރަން ނިންމައިފި އެވެ.


ހަރަށެއްގެ ބިންހިއްކުމުގެ މަޝްރޫޢު އެމްޓީސީސީ އާއި ހަވާލުކޮށްފި | Sandhaanu\nހަރަށެއްގެ ބިންހިއްކުމުގެ މަޝްރޫޢު އެމްޓީސީސީ އާއި ހަވާލުކޮށްފި\nނޮވެމްބަރ 10, 2020\nހަ ރަށެއްގެ ބިންހިއްކުމުގެ މަޝްރޫޢު އެމްޓީސީސީ އާއި ހަވާލުކޮށް އެކަމަށް ހަރަދުވާ 752 މިލިއަން ރުފިޔާއަށް އެމްޓީސީސީއާ ހަވާލުކޮށްފި އެވެ.\nމިއަދު ބޭއްވި ހާއްސަ ރަސްމިއްޔާތެއްގައި ވަނީ ރ. ދުވާފަރާއި. ހއ. އިހަވަންދޫ، އއ. އުކުޅަސް، ތ. ހިރިލަންދޫގެ އިތުރުން ގއ. ދާންދޫ އަދި މ. ދިއްގަރުގެ ބިން ހިއްކުމުގެ މަޝްރޫޢުގެ މަސައްކަތް އެމްޓީސީސީއާއި ހަވާލުކޮށްފަ އެވެ.\nއެ މަޝްރޫޢުތަކުގައި އެމްޓީސީސީގެ ފަރާތުން ސޮއިކުރެއްވީ ކުންފުނީގެ ސީއީއޯ އާދަމް އާޒިމް އެވެ. އަދި ޕްލޭނިން މިނިސްޓްރީގެ ފަރާތުން ސޮއިކުރެއްވީ ޑިރެކްޓާ ޖެނެރަލް ފާތުމަތު ޝަނާ ފާރޫގެވެ.\nއެ މަޝްރޫޢުތަކުގެ ދަށުން ރަށްތަކުގައި ބިން ހިއްކުމަށްފަހު ރިވެޓްމަންޓްވެސް ޖަހާނެ އެވެ. އަދި އިހަވަންދޫ، އުކުޅަސް، ހިރިލަންދޫ އަދި ދިއްގަރުގެ ގޮނޑުދޮށް ހިމާޔަތްކުރަންވެސް ވަނީ ނިންމައިފަ އެވެ.\nރ. ދުވާފަރުގެ މަޝްރޫޢު ހަވާލުކޮށްފައިވަނީ 445 ދުވަހުން ނިންމާގޮތަށް 143.1 މިލިއަން ރުފިޔާއަށެވެ. އެ ރަށުން 22.2 ހެކްޓަރު ހިއްކަން ވަނި ކަނޑައަޅައިފަ އެވެ.\nހއ. އިހަވަންދޫއިން 25 ހެކްޓަރު ހިއްކަން ހަވާލުކުރީ 124 މިލިއަން ރުފިޔާއަށެވެ. އެ މަސައްކަތް ނިންމަން ދީފައިވަނީ އެއް އަަހަރު ދުވަހެވެ.\nއއ. އުކުޅަހުން 10 ހެކްޓަރު ހިއްކަން ހަވާލުކޮށްފައިވަނީ 71.3 މިލިއަން ރުފިޔާއަށެވެ. އެ މަސައްކަތް ހަވާލުކޮށްފައިވަނީ 235 ދުވަހުން ނިންމާ ގޮތަށެވެ.\nތ. ހިރިލަންދޫއިން 20 ހެކްޓަރު ހިއްކަން ހަވާލުކޮށްފައިވަނީ 105.2 މިލިއަން ރުފިޔާއަށެވެ. އެ މަސައްކަތް ހަވާލުކޮށްފައިވަނީ 285 ދުވަހުން ނިންމާ ގޮތަށެވެ.\nގއ. ދާންދޫން 25 ހެކްޓަރުގެ ބިން ހިއްކަން ހަވާލުކޮށްފައިވަނީ 186.6 މިލިއަން ރުފިޔާއަށެވެ. އެ މަސައްކަތް ހަވާލުކޮށްފައިވަނީ 350 ދުވަހުން ނިންމާ ގޮތަށެވެ.\nމ. ދިއްގަރުން 25 ހެކްޓަރުގެ ބިން ހިއްކަން ހަވާލުކޮށްފައިވަނީ 121.8 މިލިއަން ރުފިޔާއަށެވެ. އެ މަސައްކަތް ހަވާލުކޮށްފައިވަނީ 450 ދުވަހުން ނިންމާ ގޮތަށެވެ.\nމުހައްމަދު ޒާހިރު ނޮވެމްބަރ 10, 2020 At 10:43 ޕމ\nޚިޔާލަކީ ތަފާތުއެއްޗެކެވެ. ސުވާލެއްކޮށްލާނަމެވެ. ކޮންމެ ބައެއްވެސް ކަނޑުހިއްކައިގެން ރައްޔަތުންނަށް ގޯތިހޯދާއިދޭށޭ ކިޔައިގެން އެހާ އަގުބޮޑުކޮށް ފަޅު ނޫނީ ކަނޑު ހިއްކަނީ ހަމަ އެކަމަށްހެއްޔެވެ. ނޫނީ ބަޔަކަށް ކަޓްލިބޭތީ ކުރާކަމެއް ހެއްޔެވެ. މިސާލަކަށް ގުޅީފަޅު ހިއްކައި އެތަނަށް ކުރި ޚަރަދު ފިތްކަނޑައިގެންދާނެއެވެ. އެކަން ކުރުވީ ސީދާ ކަޓްމާސްޓަރެއް މެދުވެރިކޮށް ބޮސްކާލިސްއިންނޫންތޯއެވެ. ދެން އައި ސަރުކާރުން އެކަން އެހިސާބުން ހުއްޓުވައި ކޮންމެވެސް ވަރަކަށް މާލޭ ރައްޔަތުންނަށް ގޯތި ފުލެޓް ދިނެވެ. ދެން މިއައި ސަރުކާރުން އެކަން ބަދަލުކޮށް އިންޑިއާ މީހުން ބޭނުންވާތީ ތިލަފުށީގައި ހަދަން ހަމަޖެހިފައިއޮތް ބަނދަރު ގުޅީފަޅަށް ބަދަލުކޮށް މަސްހުނީގެ މައްޗަށް މަސްހުނި ސިޔާސަތެއްގެ ތެރެއިނެ މާލޭ މީހުންނަށް ދޭން ވަޢުދުވި ގޯތި ޕޯޓަށް ބަދަލުވީއެވެ. ދެން ސުވާލަށް ޖެހިލާނަމެވެ. ސުވާލަކީ ބޯހިޔާވެހިކަން ދޭށޭކިޔައިގެން ނުސަކާވަރުގެ ބޮޑު ޚަރަދުކޮށްގެން ބިންހިއްކުމަށްވުރެ އެ ބިންހިއްކަން ދާ ބޮޑު ޚަރަދު ބިންބޮޑެތި ސިޓީތަކުގައި ގޯތިއަޅާ ހިލޭ ރައްޔަތުމީހާއަށް ދިނީމާ އެމީހުން އެތަނަށް ބަދަލުވެ އެސިޓީއަށް ދިރުން ނާންނާނެތޯއެވެ؟ އަދި ގެދޮރު ނުލިބިފައިވާ މީހާ ހެޕީ ހެޕީ ނުވާނެބާވައެވެ؟


Sihhee kulli haalathah 212 million rufiya ge budget eh\nސިއްހީ ކުއްލި ހާލަތަށް 212 މިލިއަން ރުފިޔާގެ ބަޖެޓެއް\nމިނިސްޓަރު އަމީރު: 212 މިލިއަން ބަޖެޓެއް ވަނީ ކަނޑައަޅާފަ -- ފޮޓޯ: ރައީސް އޮފީސް\nކޮވިޑް-19 އާ ގުޅިގެން ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާން ކޮށްފައިވާތީ، އެކަމަށް 212 މިލިއަން ރުފިޔާގެ ކޮންޓިންޖެންސީ ބަޖެޓެއް ފިނޭންސް މިނިސްޓްރީން ކަނޑައަޅައިފި އެވެ.\nކޮރޯނާ ވައިރަހާ ގުޅޭ ސަރުކާރުގެ ތަރުޖަމާނު މަބުރޫކު އަޒީޒު މިރޭ ވިދާޅުވި 212 މިލިއަން ރުފިޔާ، ކުއްލި ހާލަތާ ގުޅިގެން ވަނީ ކޮންޓިންޖެންސީ ބަޖެޓެއްގެ ގޮތުގައި ފިނޭންސް މިނިސްޓްރީން ކަނޑައަޅާފަ ކަމަށެވެ. މި އަދަދަކީ ކުރިންވެސް ބަޖެޓުކޮށްފައި އޮތް އިރު ކޮންޓިންޖެންސީގެ ގޮތުގައި ޖެހިފަ އޮންނަ ކޯޑުގެ ތެރެއިން ނެގޭ ރުފިޔާއެއް ކަމަށެވެ.\nއަދި، މި ރުފިޔާގެ ތެރޭގައި ރާއްޖެއަށް ހިލޭ އެހީގެ ގޮތުގައި ލިބޭ އަދަދުތައް މި 212 މިލިއަން ރުފިޔާގެ ތެރޭގައި ނުހިމެނޭ ކަމަށްވެސް މަބްރޫކް ވިދާޅުވި އެވެ.\nއިގުތިސޯދަށް އަންނާނެ ހީނަރުކަމަށް އެހީގެ ފެހި ސިގުނަލްތައް ދަނީ ލިބެމުން ކަމަށް ކޮރޯނާ ވައިރަހާ ގުޅިގެން ގައުމާ މުހާތަބު ކުރައްވާ ރައީސް އިބްރާހިމް މުހައްމަދު ސޯލިހް މިދިޔަ ހަފްތާގައި ވަނީ ވިދާޅުވެފަ އެވެ. ބޭރުގެ އެކި ގައުމުތަކުން ރާއްޖެ އަށް އެހިވުމަށް މަޝްވަރާތައް މިހާރު ދަނީ ކުރަމުންނެވެ.\nދުނިޔޭގައި ފެތުރެމުންދާ ކޮރޯނާ ވައިރަސް ރާއްޖޭގައިވެސް ފެތުރެން ފެށުމާ ގުޅިގެން މިހާރު ރާއްޖޭގައިވަނީ ސިއްހީ ކުއްލި ނުރައްކަލުގެ ހާލަތު 30 ދުވަހަށް އިއުލާން ކޮށްފަ އެވެ. ރާއްޖޭގައި ހުރި 13 މީހަކު ވައިރަސްއަށް ޕޮސިޓިވްވެފައިވާއިރު އެއީ ހުސް ބިދޭސީންނެވެ.\nފިނޭންސް މިނިސްޓްރީ ކޮރޯނާ ވައިރަސް ކޮވިޑް-19 އިގެ ބަލާއާފާތް


ސޮއިކުރި 36 މަޝްރޫއުގެ އަގަކީ 1 ބިލިއަން! – Haftha\nThu,2July, 2020, 11:42 am\nސޮއިކުރި 36 މަޝްރޫއުގެ އަގަކީ 1 ބިލިއަން!\nތަރައްގީގެ 36 މަޝްރޫއުއެއްގައި ސޮއިކޮށްފައިވާ ކަމަށާއި، ޖުމުލަ އަގު އެއް ބިލިއަނަށް ވުރެ ގިނަވާނެ ކަމަށް ޕްލޭނިން މިނިސްޓަރު މުހައްމަދު އަސްލަމް ވިދާޅުވެއްޖެއެވެ.\nއަސްލަމް އެހެން ވިދާޅުވީ، މިއަދު މަޖިލީހުގައި އައްޑޫ ސިޓީ މަރަދޫގެ ބަނދަރު ހެދުމާއި ބިން ހިއްކުމުގެ މަސައްކަތް ހުއްޓިފައި އޮތުމުން އެކަމާ ގުޅޭގޮތުން މަރަދޫ ދާއިރާގެ މެންބަރު އިބްރާހީމް ޝަރީފް ކުރެއްވިސުވާލަށް ޖަވާބު ދެއްވަމުން ނެެވެ.\nއަސްލަމް ވިދާޅުވީ ސޮއިކޮށްފައި ވަނީ ބަނދަރު ހެދުމުގެ 14 މަޝްރޫއަކާއި ފެނާއި ނަރުދަމާގެ 11 މަޝްރޫއަކާއި މަގު ހެދުމުގެ ހަތް މަޝްރޫއަކާއި ފެނުގެ ތިން މަޝްރޫއަކާއި ނަރުދަމާގެ އެއް މަޝްރޫއެއްގައި ކަމަށާއި އެ މަޝްރޫއުތަކުގެ އަގު 1.1 ބިލިއަން ރުފިޔާ އަށް އަރާ ކަމަށެވެ.\nއަސްލަމް ވިދާޅުވީ ބަޖެޓުގައި ހިމަނާފައި ހުރި އެއްވެސް މަސައްކަތެއްގައި ފަށާނެ ކަމަށެވެ. އެހެން ނަމަވެސް ބަޖެޓު ކުޑަވުމުގެ ސަބަބުން ބައެއް މަސައްކަތްތައް ފެށޭނީ އަހަރު ފަހުކޮޅުގައި ކަމަށެވެ.\nއޭގެ އިތުރުން އަސްލަމް ވިދާޅުވީ، ތަރައްގީގެ މަޝްރޫއުތަކާ ގުޅޭ، ތަރުތީބު ކޮށްފައި އޮތް ޕްލޭނެއް އެބަ އޮތް ކަމަށާއި މިހާރުވެސް ކޮންޓްރެކްޓަރުންނާ އެކު 41 ޕްރޮޖެކްޓެއްގެ މަޝްވަރާތައް ކުރަމުން އަންނައިރު، ޓެންޑަރުގައި 20 މަޝްރޫއެއް އަދި ޑޯނާ ފަންޑިންގައި 39 މަސައްކަތެއް ހިނގާ ކަމަށެވެ.


U21 Youth Championship | Mihaaru\nއަންޑަ 21 ޔޫތު ޗެމްޕިއަންޝިޕް\nޔޫތު ޗެމްޕިއަންޝިޕަށް ޓީމުތަކުން ތައްޔާރީތައް ފަށައިފި\nސީޒަނުގެ ފުރަތަމަ ފުޓްބޯޅަ މުބާރާތް ކަމަށްވާ 21 އަހަރުން ދަށުގެ ޔޫތު ޗެމްޕިއަންޝިޕަށް ޓީމުތަކުން ތައްޔާރީތައް ފަށައިފި އެވެ.\nވެލެންސިއާ-މާޒިޔާ: ކުރީގެ ދެ ޗެމްޕިއަނުންގެ ސެމީ އެއް\nޔޫތު ޗެމްޕިއަންޝިޕުގެ ސެމީ ފައިނަލުގެ ދެ ވަނަ މެޗުގައި މިރޭ ވެލެންސިއާ އާއި މާޒިޔާ ވާދަކުރާއިރު މި ދެ ޓީމަކީ މީގެ ކުރިން މި މުބާރާތް ކާމިޔާބު ކޮށްފައިވާ ދެ ޓީމެވެ.\nމާޒިޔާ އަށް ފުރުސަތު ގެއްލިއްޖެ\nޔޫތު ޗެމްޕިއަންޝިޕް ފުޓްބޯޅަ މުބާރާތުގައި އިއްޔެ 1-0 އިން ވެލެންސިއާ އަތުން ބަލިވެ، ލީގުގެ އެއް ވަނަ އަށް އަރަން ލިބުނު ފުރުސަތު މާޒިޔާ އަށް ގެއްލިއްޖެ އެވެ.\nޔޫތު ޗެމްޕިއަންޝިޕުގެ ފެށުން މާޒިޔާ އަށް\nއެފްއޭއެމް އިން 21 އަހަރުން ދަށުގެ ކުޅުންތެރިންނަށް ހާއްސަކޮށްގެން ބާއްވާ ޔޫތު ޗެމްޕިއަންޝިޕްގައި ކުޅުނު ފުރަތަމަ މެޗުން ޔުނައިޓެޑް ވިކްޓަރީ އަތުން 3-0 އިން މާޒިޔާ މޮޅުވެއްޖެ އެވެ.\nމާޒިޔާގެ ޔޫތު ޓީމުގެ ޓްރަޔަލް މިއަދު ބާއްވަނީ\nއެފްއޭއެމުން ބާއްވާ ޔޫތު ޗެމްޕިއަންޝިޕް ފުޓްބޯޅަ މުބާރާތުގައި ވާދަކުރާ މާޒިޔާގެ 21 އަހަރުން ދަށުގެ ޓީމަށް ކުޅުމުގެ ފުރުސަތު ހުޅުވާލައި، އެކަމަށް ހާއްސަ ޓްރަޔަލެއް މިއަދު ބާއްވަން އެ ކްލަބުން ނިންމައިފި އެވެ.\nޔޫތު ފުޓްބޯޅަ މުބާރާތް އޮގަސްޓް މަހު ބާއްވަނީ\nއެއް އަހަރުގެ މެދުކެނޑުމަކަށް ފަހު ޔޫތު ފުޓްބޯޅަ މުބާރާތް މި އަހަރުގެ އޮގަސްޓް މަހު ބާއްވަން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ނިންމައިފި އެވެ.


24 ގަޑީއިރަށް ކިމްގެ ސޯޝަލް މީޑިއާ އެކައުންޓްތައް ފުރީޒް ކުރަނީ\nއިންސްޓަގުރާމު އަދި ފޭސްބުކް މެދުވެރިކޮށް ނަފްރަތު އުފައްދާ ދޮގު ހަބަރުތަށް ފެތުރުމާއި ދެކޮޅަށް ދުނިޔޭގެ މަޝްހޫރު ތަރިން ކުރާ ކެންޕެއިންގައި ބައިވެރިވުމަށް ކިމް ނިންމައިފި\nއިންސްޓަގުރާމް އެކައުންޓު އަދި ފޭސްބުކް އެކައުންޓް 24 ގަޑި އިރަށް ފްރީޒް ކޮށްލުމަށް ކިމް ނިންމައިފި\n16 ސެޕްޓެންބަރ 2020 | ބުދަ 23:38\n24 ގަޑީއިރަށް ކިމް ކަޑާޝިއަންގެ ސޯޝަލް މީޑިއާ އެކައުންޓްތައް ފުރީޒް ކުރުމަށް ނިންމައިފިއެވެ.\nކިމް މިހެން ނިންމާފައިވަނީ ދުނިޔޭގެ އެންމެ ބޮޑު ސޯޝަލް މީޑިއާ ޕްލެޓްފޯމު ކަމުގައިވާ އިންސްޓަގުރާމު އަދި ފޭސްބުކް މެދުވެރިކޮށް ނަފްރަތު އުފައްދާ ދޮގު ހަބަރުތައް ފެތުރުމާއި ދެކޮޅަށް ދުނިޔޭގެ މަޝްހޫރު ތަރިން ކުރާ ކެމްޕެއިންގައި ބައިވެރިވުމަށެވެ.\nކިމް ބުނެފައިވަނީ ސޯޝަލް މީޑިއާ އެކައުންޓްތައް މެދުވެރިކޮށް އޭނާގެ ފޭނުންނާއި ގުޅިފައިވާތީ އެކަމާ އުފާ ކުރާ ކަމަށެވެ. ނަމަވެސް ބަޔަކު އިންސާފު ހޯދުމުގެ ނަމުގަ ދޮގު ހަބަރުތައް ފެތުރުމުގެ ޒަރިއްޔާއަކަށް ސޯޝަލް މީޑިއާ ހަދާއިރު އެކަމާ ދެކޮޅަށް ބަހެއް ނުބުނެ އޭނާ އަށް ނުހުރެވޭނެ ކަަމަށެވެ. އަދި އެމެރިކާ ދެބައިކޮށްލުމުގެ ނިޔަތުގައި ދެކެވޭ ވާހަކަ ތަކުގެ ސަބަބުން އޭގެ ނާޖާއިޒް އަސަރު ކުރާނީ އަންނަން އޮތް އިންތިހާބަށާއި ޑިމޮކްރަސީއަށް ކަމަށް ވެސް އޭނާގެ ބުނެފައިވެއެވެ. އަދި މިކަމާ ދެކޮޅަށް ބުދަ ދުވަހު އޭނާގެ އެކައުންޓު ފްރީޒް ކުރަން ނިންމާފަވާއިރު މި ކެމްޕެއިންގައި އެހެންމީހުން ވެސް ބައިވެރިވުމަށް ކިމް ވަނީ ގޮވާލާފައެވެ.\nމި ކެމްޕެއިން ލޯންޗް ކޮށްފައިވަނީ އިންސާނީ ހައްގުތަކަށް ދިފާއުކޮށް އުޅޭ ގުރޫޕަކުންނެވެ. އަދި ބޮޑެތި ސޯޝަލް މީޑިއާ އެކައުންޓުތައް ބޮއިކޮޓް ކުރުމަށް އެދި އެތައް ކުންފުންޏަކުން މި ކެމްޕެއިން އިޝްތިހާރު ކޮށްފައިވެއެވެ. ނަމަވެސް މިކަމުގެ އަސަރު ފޭސްބުކް އަށް ކުރީ ވަރަށް ކުޑަކޮށެވެ.\nއެހެންކަމުން އެ ގްރޫޕުން ނިންމީ މަޝްހޫރު މީހުންގެ އެކައުންޓުތަށް 24 ގަޑިއިރަށް ފްރީޒް ކުރާ ކެންޕެއިން އެއް ފެށުމަށެވެ.\nކިމް އަކީ އަމިއްލަ ޓީވީ ޝޯއެއް ގެނެސް އަމިއްލަ ވިޔަފާރީއެއް ހިންގާ މަޝްހޫރު މީހެކެވެ. އަދި ކިމް ކަހަލަ މީހުން މި ކެންޕެއިންގައި ބައިވެރިވުމުން ފޭސްބުކް އަދި އިންސްޓަގުރާމްއަށް އެކަމުގެ އަސަރެއް ކުރާނެ ކަމަށް ކެންޕެއިން ހިންގާ ފަރާތްތަކުން ދެކެއެވެ.\nފިލިކަމަށް އެއްބަސްވެ އެންމެ ލުއި އަދަބަކަށް ލުތުފީ އެދިއްޖެ\nބްރެޒިލްގައި ކޮވިޑްގެ ހާލަތު ގޯސްވެ އަންގާރަ ދުވަހު ރިކޯޑް އަދަދަކަށް މީހުން މަރުވެއްޖެ\nމޭ/ޖޫންގައި ބޭއްވުމަށް ހަމަޖެހިފައިވާ އޭ.އެސް/އޭލެވެލް އިމްތިހާނު ކުރިން ތާވަލުކުރިގޮތަށް ބޭއްވުމަށް ނިންމައިފި\nމޮންޗެންގްލަޑްބަކް ބަލިކޮށް ޑޯޓްމުންޑް ސެމީއަށް


SunOnline: Gaumee team'un vaki kuri massala gaboolukoh, Rizey ma'aafah edhijje\nގައުމީ ޓީމުން ވަކިކުރި މައްސަލަ ގަބޫލުކޮށް، ރިޒޭ މާފަށް އެދިއްޖެ\nޢަބްދުﷲ އައިމަން 22 Oct 2019, 14:51\nއީގަލްސްގެ ފޯވާޑް ރިޒޭ ގޯލު ޖެހުމަށްފަހު އުފާފާޅު ކުރަނީ --- ފޮޓޯ// އެފްއޭއެމް\nވޯލްޑްކަޕު ކޮލިފައިންގައި ގުއާމާ ދެކޮޅަށް ކުޅެން އޮތް މެޗުގެ ޕްރެކްޓިހަށް ހާޒިރު ނުވުމާއި ލަންކާގައި ކުރި ކޭމްޕަށް އެއްވެސް މަގުބޫލު އުޒުރަކާ އެކު ނުދިޔުމުން ޖޫރިމަނާއަކާ އެކު ގައުމީ ޓީމުން ވަކިކޮށްފައިވާ އީގަލްސްގެ ފޯވާޑް އަހުމަދު ރިޒުވާން (ރިޒޭ) އެކަމަށް މައާފަށް އެދިއްޖެ އެވެ.\nފުޓުބޯޅައިން ދުނިޔޭގެ ޝަރަފުވެރި ރެކޯޑަކާއި ވެސް ހަމަކޮށްފައިވާ ރިޒޭގެ އިތުރުން ހަމަ އެ ސަބަބަށްޓަކައި ގައުމީ ޓީމުން ވަކި ކުރީ އޭނާއާ އެކު އީގަލްސްގެ ފޯވާޑް ލައިން ބަލަހައްޓަމުން އަންނަ އަލީ ފާސިރު (ސެންޓޭ) އެވެ. މި ދެކުޅުންތެރިންގެ މައްސަލަ އެފްްއޭއެމުން ބެލުމަށްފަހު ދެ ކުޅުންތެރިންގެ ޖޫރިމަނާއަށް 50،000 ރުފިޔާ ދެއްކުމަށް ވަނީ އަންގާފަ އެވެ. އަދި އެ ފައިސާ ދެއްކުމުން ނޫނީ އެއްވެސް މެޗެއް ނުކުޅެވޭނެ ކަމަށް އެފްއޭއެމުން އަންގާފައިވާތީ އީގަލްސްއިން ވަނީ އެ ފައިސާ އެފްއޭއެމަށް ދައްކައި ޙަލާސް ކޮށްފަ އެވެ.\nއޭގެ ފަހުން ގައުމީ ޓީމުން ދެ މެޗެއް ކުޅުނު އިރު ރިޒޭއާއި ސެންޓޭ ސްކޮޑުގައި ހިމަނާފަ އެއް ނުވެ އެވެ. ނަމަވެސް އެ ދެ ކުޅުންތެރިން އަންނަނީ ގައުމީ ލީގުގައި މޮޅު ކުޅުމެއް ދައްކަމުންނެވެ. އެގޮތުން ރިޒޭ ވަނީ އެންމެ ފަހުން އެ ޓީމު ދަ ގްރާންޑޭއާ ކުޅުނު މެޗުގައި ހެޓްރިކް ހަދައިފަ އެވެ. ގައުމީ ޓީމުގައި ދެ ކުޅުންތެރިން ނުހިމެނުނު ނަމަވެސް އެކަމުގެ ސަބަބުން ޓީމުގެ ކުޅުމަށް މާ ބޮޑު އަސަރެއް ނާންނަ ކަމަށް އީގަލްސްގެ ކޯޗު މުހައްމަދު ޝިޔާޒް (މޯހަން) ވަނީ ބުނެފަ އެވެ.\nނަމަވެސް ކުޅުންތެރިންގެ ފުޓުބޯޅައިގައި އަބަދުވެސް ދެކެމުން އަންނަ އެންމެ ބޮޑު ހުވަފެނަކީ ބައިނަލް އަގުވާމީ ފެންވަރުގެ މުބާރާތްތަކުގައި ގައުމަށް ރީތި ނަން ހޯދައިދިނުމެވެ. އެހެން ކަމުން ލީގުގައި ރަނގަޅަށް ޕާފޯމް ކުރާ ކުޅުންތެރިން ގައުމީ ޓީމުގައި ނުހިމެނިއްޖެ ނަމަ އެކުޅުންތެރިންގެ މެންޓާލިޓީއަށް އަސަރު ކުރުމަކީ އެކަށީގެންވާ ކަމެކެވެ.\nރިޒޭ ރޭ ފޭސްބުކްގައި އާންމުކޮށްފައިވާ ޕޯސްޓެއްގައި ބުނެފައިވަނީ ގައުމީ ޓީމަށް ނުދާން ނިންމި ނިންމުމާ މެދު ދެރަވާ ކަމަށާއި އެކަމުގެ ސަބަބުން އަދިވެސް މިހުރީ މާޔޫސްވެފައި ކަމަށެވެ.\n"އަހަރެންޏަށް ކުރެވުނު ކަންތަކާ މެދު ހިތާމަކުރަން. ކުރިއަށް އޮތްތަނުގައި މި ފަދަ އިތުބާރު ގެއްލޭކަމެއް ތަކުރާރުނުކުރާނަން. މި ކަމަށްޓަކައި ގައުމީ ޓީމާއި ފުޓްބޯލް އެސޯސިއޭޝަން އޮފް މޯލްޑިވްސް އަދި އާންމު އެންމެންގެ ކިބައިން މައާފަށް އެދެން."\nރިޒޭ ބުނީ އޭނާ އުއްމީދުކުރަނީ އޭނާ ކުރި ކުށަށް މާފު ދިނުމަށް ފަހު އަލުން ޓީމަށް ކުޅުމުގެ ފުރުސަތު ލިބޭނެ ކަމަށެވެ.\nއުމުރުން 23 އަހަރުގެ ރިޒޭ އަށް މިދިޔަ އަހަރު ގައުމީ ޓީމުން ފުރުސަތު ދިނީ ނޮވެމްބަރު މަހު މެލޭޝިއާއާ ދެކޮޅަށް ކުޅުނު އެކުވެރިކަމުގެ މެޗަށެވެ. މިދިޔަ ސީޒަނުގައި ރާއްޖޭގެ ތިން ވަނަ އަށް އެންމެ މޮޅު ކުޅުންތެރިޔާގެ މަގާމު ހޯދި ރިޒޭ ވަނީ ޖެހިޖެހިގެން ފަސް މެޗުގައި ހެޓްރިކް ހަދައި ދުނިޔޭގެ ރެކޯޑަކާ ހަމަކޮށްފަ އެވެ.\nގައުމީ ޓީމަށް އެނބުރި އަންނަން ބޭނުންވާކަން ރިޒޭ ބުނެފައިވާއިރު ވޯލްޑް ކަޕް ކޮލިފައިންގައި އަންނަ މަހު 14 ވަނަ ދުވަހު ފިލިޕީންސާ ގައުމީ ޓީމު ބައްދަލުކުރާނެ އެވެ. އޭގެ ފަހުން 19 ވަނަ ދުވަހު ރާއްޖެ ކުޅޭނީ ގުއާމްއާ އެވެ.\nމީގެ ކުރިން ގައުމީ ޓީމުގެ ޕްރެހަކަށް ހާޒިރު ނުވުމުން އަލީ އަޝްފާގު (ދަގަނޑޭ) ވެސް ވަނީ ގައުމީ ޓީމުން ވަކިކޮށްފަ އެވެ. އޭނާ އަނބުރާ ޓީމަށް ނެގީ ކޯޗުގެ ކިބައިން އެކަމަށް މާފަށް އެދުމުންނެވެ.\nއެގާގެ ނަސޭހަތް ދިވެހި ކުޅުންތެރިންނަށް


Meege Ethah Haas Ahareh Kurin Adiyah Dhiya Bodu Shahareh Fenijje - Vaguthu\n1 މަސް ކުރިން ( ސެޕްޓެމްބަރު 18, 2020 )\nމީގެ އެތައް ހާސް އަހަރެއް ކުރީން އަޑިޔަށް ދިޔަ ޝަހަރެއް އިނގިރޭސިވިލާތުގެ ވޭލްސްގެ ހުޅަނގު އައްސޭރީގެ ސަރަޙައްދަކުން ފެންމަތިވާން ފަށައިފިއެވެ.\nމި ޝަހަރު އޮތް މޫދުގެ ބޮޑު ސަރަޙައްދެއް ހިކެން ފަށާފައި މިވަނީ ދާދިފަހުން އިނގިރޭސިވިލާތުގެ ބައެއް ސަރަޙައްދުތަކަށް ކުރިމަތިވި ވަރުގަދަ ތޫފާން، "ތޫފާން ފްރޭންސިސް" އަށް ފަހުއެވެ.\nބުނެވޭ ގޮތުގައި މި ޝަހަރަކީ މީގެ 4500 އަހަރު ކުރީން ފެށިގެން އައްސޭރީގެ ސަރަޙައްދުން މޫދު އަޑިޔަށް ގޮސްފައިވާ ސަރަޙައްދެކެވެ. ގިނަ އަދަދެއްގެ ބޮޑެތި ގަސްތައް ހުރި މި ޖަންގަލި ސަރަޙައްދުގެ ބޮޑުމިނުގައި ގާތްގަނޑަކަށް 21 ކިލޯމީޓަރު ހުންނަ ކަމަށް ވެއެވެ.\nފެނުއަޑީގައި އެތައް ޒަމާނެއްވުމުން މި ސަރަޙައްދުގައި ހުރި ބޮޑެތި ބިޔަ ގަސްތައް ވަނީ މަރުވެފައެވެ. ނަމަވެސް ގަސްތަކުގެ ބައިތަކާއި މޫތައް އަދިވެސް އެ ސަރަޙައްދުން ފެންނާން އެބަހުއްޓެވެ.\nތޫފާން ފްރޭންސިސް އަށްފަހު މި ޝަހަރު ފެންނަން ފެށުމާއެކު ކުރިން މި ސަރަޙައްދާއި މެދު ޤަބޫލުކުރެވިފައިވާ ޤަބޫލުކުރުންތަކާއި މެދުވެސް ޚިޔާލުތަފާތުވުންތައް ވަނީ އުފެދިފައެވެ. އަދި ކުރިން މި ސަރަޙައްދުގެ ބޮޑުމިން ކަމަށް ބެލެވުނު ވަރަށްވުރެ އެތައް ގުނައެއް ބޮޑުކަން ފަހުން ވަނީ ހާމަވެފައެވެ.\nމީގެ ކުރިން 2014 ވަނަ އަހަރުވެސް މި ސަރަޙައްދުން ބައެއް ހިކުނެވެ. ނަމަވެސް ފަހުން މާގިނަ ދުވަސްތަކެއް ނުވެ އެސަރަޙައްދަށް ވެލި އަރައި ވަނީ ވަޅުލެވިފައެވެ.\nމި ސަރަޙައްދަކީ މީގެ އެތައް ޒަމާނެއް ކުރިން ގިނަ އަދަދެއްގެ ގަސްގަހާގެހި ހުރި ސަރަޙައްދަކަށް ވެފައި، އެތަނުގައި މީގެ ކުރިން ދުނިޔެއިން ނެތިފައިވާ ބައެއް ބާވަތްތަކުގެ ގަސްތައްވެސް ހުރިކަމަށް ތަޖުރިބާކާރުން ބުނެއެވެ. އެހެންކަމުން އެކަންކަމާއި ބެހޭ އިތުރު ހޯދުންތައް ހޯދުމަށް އެފަރާތްތަކުން އަންނަނީ ތައްޔާރުވަމުންނެވެ.\nތާރީޚުން އެނގޭ ގޮތުގައި މި ޖަންގައްޔަކީ 17 ވަނަ ގަރުނުގައި އެ ސަރަޙައްދާއި ދުރުނޫން ހިސާބެއްގައި އާބާދުވެ އުޅުނު އަވަށެއްގެ މީހުން އެކި ބޭނުންތަކަށް ބޭނުންކޮށް އުޅުނު ޖަންގައްޔެކެވެ. ތިމާވެއްޓަށާއި ދުނިޔެއަށް އައި ބަދަލުތަކާއެކު ކަނޑުގެ ލޮނުގަނޑު އުފުލި އެ އަވަށްވެސް ވަނީ އަޑިޔަށް ގޮސްފައެވެ.\nތާރީޚީ ފަތްފުއްތަކާއި ކުރެހުންތަކުން ޤަބޫލުކުރެވިފައިވާ ގޮތުން މި އަވަށް އަޑިޔަށް ދިޔައީ ކުއްލި ގޮތަކަށް ރާޅުބޮޑުވެ މަދު ދުވަސްކޮޅެއްގެ ތެރޭގައެވެ. ނަމަވެސް އެވާހަކަތަކަށް ހެކިދޭ ސީދާ ހޯދުމެއް އަދި ހޯދިފައެއް ނުވެއެވެ.\nސެޕްޓެމްބަރު 18, 2020 10:23\nސެޕްޓެމްބަރު 18, 2020 11:38\nﷲ ގެ ކުޅަދުން ވަންތަ ކަން އަދި ވެސް ޑެޑް ސީ އާ ގާރޫން ލޭކް އަދި އައްޔޫބު ގެފާނު ނައިނާފުޅު ފިއްލެވި ފެންގަޑާ އަގްސާ މިސްކިތާ ގުޅިފައިވާ އާސާރުތައް އެހެރީ ފެންނަން ކާފަރުން ނުރުހުނު ކަމުގައިވިޔަސް ﷲގެ ކުޅަދުންވަންތަ ކަމުގެ ހެކިތައް ނައްތައެއް ނުލެވޭނެ


ފޮއްދޫގެ ފެނާއި ނަރުދަމާ ނިޒާމް ޤާއިމްކުރުމުގެ ޢަމަލީ މަސައްކަތްތައް ހުއްޓުމެއްނެތި ދަނީ ކުރިއަށް! | Atoll News\nފޮއްދޫގެ ފެނާއި ނަރުދަމާ ނިޒާމް ޤާއިމްކުރުމުގެ ޢަމަލީ މަސައްކަތްތައް ހުއްޓުމެއްނެތި ދަނީ ކުރިއަށް!\nޝާއިޢުކުރީ: މުޙައްމަދު އަފްރާޙް ޖުލައި 14, 2021, 09:25\nނ. ފޮއްދޫގެ ފެނާއި ނަރުދަމާ ނިޒާމް ޤާއިމްކުރުމުގެ ޢަމަލީ މަސައްކަތްތައް ހުއްޓުމެއްނެތި ކުރިއަށްދާ ކަމަށް އެމް.ޑަބްލިޔު.އެސް.ސީން ބުނެފި އެވެ.\nއެ ކުންފުނިން ބުނީ މިހާރު ކުރިޔަށްދަނީ ފެން ޕްލާންޓް ބެހެއްޓުމަށް އިމާރާތްކުރާ ފެސިލިޓީ ބިލްޑިންގ އިމާރާތްކުރުމުގެ މަސައްކަތްތައް ކަމަށެވެ. އަދި ފެނާއި ނަރުދަމާ ނިޒާމް ޤާއިމްކުރުމަށް ބޭނުންވާ ހޮޅިއާއި އެހެނިހެން ތަކެތި އެރަށަށް މިހާރުގެންގޮސްފައިވާ ކަމަށް ވެސް ބުނެއެވެ.\nމި މަޝްރޫޢުގައި ހިމެނޭ ފެނުގެ ނިޒާމް ޤާއިމް ކުރުމުގެ މަސައްކަތުގެ ދަށުން ފޮއްދޫގައި 4.76 ކިލޯ މީޓަރގެ ދިގު ފެން ހޮޅީގެ މައި ނެޓްވޯރކް ޤާއިމް ކުރުމާއި އާރ.އޯ ފެސިލިޓީ ބިލްޑިންގ އިމާރާތް ކުރުމަށް ވަނީ ނިންމާފަ އެވެ. އަދި ފެން އުފެއްދުމަށްޓަކައި2އާރ.އޯ ޕްލާންޓް ބެހެއްޓުމާއި، ފެން ރައްކާކުރުމަށްޓަކައި3ތާންގީ ބެހެއްޓުން ވެސް ހިމެނެ އެވެ.\nމި މަޝްރޫޢުގައި ހިމެނޭ ނަރުދަމާ ނިޒާމުގެ މަސައްކަތުގެ ދަށުން ފޮއްދޫގައި 3.89 ކިލޯ މީޓަރުގެ ދިގު ނަރުދަމާ މައި ނެޓްވޯކް ޤާއިމްކުރުމާއި، 454 މީޓަރގެ ޕަންޕިން ލައިން އެޅުމާއި، ނަރުދަމާގެ އިދާރީ ބިލްޑިންގ އިމާރާތް ކުރުމަށް ވަނީ ނިންމާފަ އެވެ. އަދި2ޕަންޕިންގ ސްޓޭޝަނާއި 1 ސީ އައުޓް ފޯލް ޤާއިމްކުރުމަށް ވެސް ވަނީ ނިންމާފަ އެވެ.\nމީގެ އިތުރުން ގޭގޭގައި ޖަންކްޝަން ބަހައްޓައި، ނަރުދަމާ ކަނެކްޝަން ގުޅައިދީ މި ގެތަކަށް ނަރުދަމާގެ ޚިދުމަތް ފޯރުކޮށްދެވިގެން ދާނެއެވެ.އަދި މިމަޝްރޫޢުގެ ދަށުން ފެނާއި ނަރުދަމާ ނިޒާމް ހިންގާ ބެލެހެއްޓުމަށް ބޭނުންވާ ޖަނެރޭޓަރ ސެޓާއި ވެހިކަލް އަދި ފެން ތަޙުލީލު ކުރުމަށް ބޭނުންވާ ސާމާނު ފޯރުކޮށްދިނުމަށް ވެސް ވަނީ ހަމަޖެހިފަ އެވެ.\nފޮއްދޫގެ ފެނާއި ނަރުދަމާގެ މަޝްރޫޢުއަކީ މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ފަރާތުން އެ ކުންފުންޏާއި ހަވާލުކޮށްގެން ކުރިއަށް ގެންދާ މަޝްރޫޢެކެވެ.\nމިމަޝްރޫޢުގެ އަގަކީ ޖުމްލަ 58,147,625.9 މިލިއަން ދިވެހި ރުފިޔާ އެވެ. މި މަޝްރޫޢުގެ މުއްދަތަކީ 540 ދުވަހެވެ.\nމިމަޝްރޫޢުގެ މަސައްކަތް ނިމުމުން ފޮއްދޫގެ ރައްޔިތުންނަށް ސާފު ބޯފެނާއި ރައްކާތެރި ނަރުދަމާގެ ނިޒާމެއް ލިބިގެންދާނެ އެވެ.


މަޤާމުގެ ނަންބަރު: J-291390\nވަޒީފާ އަދާކުރަން ޖެހޭ ތަން: ހއ، ށ، ނ، ކ، މ، ލ، ގއ، ފ އަދި އއ އަތޮޅު ޓީޗަރ ރިސޯސް ސެންޓަރގެ ތެރެއިން ވަޒީފާ ހަމަޖެހޭ ސެންޓަރެއްގައި. (ނޭޝަނަލް އިންސްޓިޓިއުޓް އޮފް އެޑިއުކޭޝަން)\nމުސާރަ: 7035.00 – 8835.00ރުފިޔާ\nސަރވިސް އެލެވަންސް: 3500.00ރުފިޔާ\n4. ޓެކްނިކަލް ކޯ އެލަވަންސްއަށް ޝަރުތު ހަމަވާނަމަ، މަޤާމުގެ މުސާރައިގެ %28 ހަމަޖެހޭނެއެވެ. (ޓެކްނިކަލް ކޯ އެލަވަންސްގެ ޑިސިޕްލިން ތަކަކީ އެޑިޔުކޭޝަން، ސްޕެޝަލައިޒްޑް ސަބްޖެކްޓް ނުވަތަ ޓީޗިންގ އެވެ.) ޓެކްނިކަލް ކޯ އެލަވަންސްއަށް ޝަރުތު ހަމަނުވާނަމަ، ތިރީގައިވާ ގޮތަށް ސަޕޯޓިންގ ކޯ އެލަވަންސް2ހަމަޖެހޭނެއެވެ.\nއަތޮޅުގެ ސްކޫލްތަކުގެ އުގެނުމާއި އުނގަންނައި ދިނުމާއި ބެހޭ ބޭނުންތައް ދެނެގަތުމާއިއެކު ހިންގަން ބޭނުންވާ ހަރަކާތްތައް ކަމާއިބެހޭ ފަރާތްތަކުގެ ލަފަޔާއި އިރުޝާދުގެ ދަށުން ރޭވުން. މިގޮތުން އަހަރަކު މަދުވެގެން5މަސައްކަތު ބައްދަލުވުން ރާވައި ހިންގުން.\nހިންގަން ބޭނުންވާ ހަރަކާތްތަކާބެހޭ އަހަރީ ވޯކްޕްލޭން،ލަފާކުރާ ޚަރަދާއެކު ތައްޔާރުކުރުން. އަދި މި ޕްލޭންގައިވާ ކަންކަމަށް ޕްރޮޕޯޒަލް، ބަޖެޓް ބްރޭކްޑައުންއާއި އެކު ތައްޔާރުކޮށް، އެހަރަކާތެއް ފެށުމުގެ2ހަފްތާ ކުރިން، އެންއައިއީ ނުވަތަ ކަމާ ގުޅޭ ފަރާތަށް ހުށަހެޅުން.\nއަހަރީ ޕްލޭންގައި ހިމެނޭ ކަންކަން، ކަމާއިބެހޭ ފަރާތްތަކުގެ މަޝްވާރާއާއި އެހީތެރިކަން ހޯދާ، އެކަންކަން ވިލަރެސްކޮށް، ހިންގުން.\nއުނގެނުމަށް ފަހި މާހައުލެއް ޤާއިމް ކުރުމަށް ބޭނުންވާ ފަންނީ އެހީއާއި އެހެނިހެން ވަސީލަތްތައް ސްކޫލްތަކަށް ފޯރުކޮށްދިނުން.\nސްކޫލްތަކަށް އަމާޒްކޮށްގެން ހިންގާ ހަރަކާތްތައް އިތުރަށް ހަރުދަނާ ކުރުމަށްޓަކައި އަތޮޅުގެ ސްކޫލްތަކަށް ކޮންމެ އަހަރަކު މަދުވެގެން 1 ފަހަރު ޒިޔާރަތްކޮށް ކިޔަވައިދިނުމާއި ބެހޭ މަސައްކަތައްބަލައި، ފީޑްބެކް ދިނިން.\nސްކޫލްތަކުގެ ފަންނީ ކަންކަމާއި ގުޅުންހުންނަ މައުލޫމާތާއި ޑާޓާއެއްކުރުމާއި ހިންގާ ޕްރޮގްރާމްތަކާއި ގުޅޭ މައުލޫމާތު ފަސޭހައިން ލިބޭގޮތަށް ބެލެހެއްޓުން.\nޓީ.އާރު.ސީ ހުންނަ ސްކޫލްގެ ހުރިހާ ޓީޗަރުން މަދުވެގެން އަހަރަކު2ފަހަރު އޮބްޒާވްކޮށް، ފީޑްބެކް ދިނުމާއި ޓީޗަރުންގެ ކިޔަވައިދިނުން ހުންނަގޮތް އެގޭނެގޮތަށް ވަކިވަކި ޓީޗަރުންގެ ޓީޗިން ޕޯޓްފޯލިއޯ ތައްޔާރުކޮށް އެފައިލްތަށް ބެލެހެއްޓުން.\nޓީ.އާރު.ސީ ހުންނަ ސްކޫލްގެ ކްލާސްރޫމްގައި ކޮންމެ އަހަރަކު މަދުވެގެން 10 ނަމޫނާ ފިލާވަޅު ނަގައިދިނުން.\nހިންގާ ފަންނީ މަސައްކަތްތަކުގެ ފެންވަރު ހިފަހެއްޓުމަށް ކުރަންޖެހޭ އެންމެހާ މަސައްކަތްތައްކުރުން.\nހ. ހިންގާ ހަރަކާތްތަކާއި ގުޅޭ ރިޕޯޓެއް، އެހަރަކާތެއް ހިންގާ ނިމޭތާ ގިނަވެގެން2ހަފްތާ ތެރޭގައި އެން.އައި.އީ އަށް ފޮނުވުންއަދި މިފަދަ ރިޕޯޓްތަކާއި އެހެނިހެން ފަންނީ ލިޔެކިޔުންތައް ބެލެހެއްޓުން.\nށ. ހިންގާ ޕްރޮގްރާމްތަކުގެ ކާމިޔާބީއާއި ނާކާމިޔާބީ ފާހަގަކޮށް، ގެންނަން ފެންނަ ބަދަލުތަށް ސްކޫލްތަކަށް އެންގުމާއި މިކަމާއި ބެހޭ ރެކޯޑްތައް ބެލެހެއްޓުން\nނ. ދިރާސީ އަހަރު ނިމުމުން އަހަރުގެ މަސައްކަތްތައް ހިގާދިޔަގޮތުގެ މައްޗަށް ބިނާކޮށް އަހަރީ ރިޕޯޓް ތައްޔާރުކޮށް އެން.އައި.އީ އަށް ފޮނުވުން.\n10. ޓީ.އާރު.ސީގެ ވަސީލަތްތައް ބެލެހެއްޓުން\nހ. ޓީ.އާރު.ސީ މަރާމާތު ކުރުމަށް ބޭނުންވާ ތަކެއްޗާއިބެހޭ މައުލޫމާތު ސްކޫލްގެ އިސްވެރިޔާއަށް އެންގުން.\nށ. ޓީ.އާރު.ސީގައި ގާއިމްކުރެވިފައިވާ ވަސީލަތްތައް ބޭނުންކުރެވޭގޮތް މޮނިޓަރކޮށް ރެކޯޑްކުރުން.\nނ. ޓީ.އާރު.ސީގައި ހުންނަ ވަސީލަތްތައް އެންމެ ފައިދާކުރަނިވިގޮތުގައި އަތޮޅުގެ ސްކޫލްތަކަށް ބޭނުންކުރެވޭނެ އުސޫލެއް ހަމަޖައްސައިގެންމަސައްކަތް ކުރިއަށް ގެންދިޔުން.\n- ޚިދުމަތުގެ ފެބްވަރު ބެލުމުގެ ނިޒާމުން، ފާއިތުވި3އަހަރު، ވިދިވިދިގެން ކޮންމެ އަހަރަކު، ދަށްވެގެން 85 އިންސައްތަ މާކްސް ހޯދާފައިވުން\n- އެޑިޔުކޭޝަން ޑިވެލޮޕްމަންޓް އޮފިސަރ 8 ގެ މަޤާމު ޝަރުތު ފުރިހަމަވެ، އެމަޤާމުގައި މަދުވެގެން3އަހަރު އުޅެ ތަޖްރިބާ ލިބިފައިވުން\n- އެޑިޔުކޭޝަން ޑިވެލޮޕްމަންޓް އޮފިސަރ9ގެ މަޤާމު ޝަރުތު ފުރިހަމަވެ، އެމަޤާމުގައި މަދުވެގެން3އަހަރު އުޅެ ތަޖްރިބާ ލިބިފައިވުން\n- އެޑިޔުކޭޝަން ޑިވެލޮޕްމަންޓް އޮފިސަރ 10 ގެ މަޤާމު ޝަރުތު ފުރިހަމަވެ، އެމަޤާމުގައި މަދުވެގެން3އަހަރު އުޅެ ތަޖްރިބާ ލިބިފައިވުން\nޚިދުމަތުގެ ފެބްވަރު ބެލުމުގެ ނިޒާމުން، ފާއިތުވި3އަހަރު، ވިދިވިދިގެން ކޮންމެ އަހަރަކު، ދަށްވެގެން 85 އިންސައްތަ މާކްސް ހޯދާފައިވުން\nނ. ޤާބިލުކަން ކަށަވަރުކުރުމަށް ކުރެވޭ އިންޓަވިއު އަދި ޕްރެޒެންޓޭޝަނަށް ބަލައިގެން.\nރ. ޤާބިލުކަން ކަށަވަރުކުރުމަށް އިމްތިހާނުކޮށްގެން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 21 އޮކްޓޯބަރ 2019ވާ ހޯމަ ދުވަހު 12:00 ގެ ކުރިން، ނޭޝަނަލް އިންސްޓިޓިއުޓް އޮފް އެޑިޔުކޭޝަން އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nހ. މި މަގާމަށް މީހަކު ހޮވުމަށް ބާއްވާ އިންޓަވިޔު، ޕްރެޒެންޓޭޝަން އަދި އިމްތިހާން އޮންނާނެ ތަން އިޢުލާނަށް މުއްދަތު ހަމަވާތާ ރަސްމީ7ދުވަސްތެރޭގައި އެންގޭނެއެވެ. މި މަގާމަށް ކުރިމަތިލާ ފަރާތްތަކުން، އެ މުއްދަތުގައި އިންޓަވިޔުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


Munifoohi filuvumuge harakaaiy thakaa eku "Hafthaa Res" fashaifi\nރައީސް ހަފްތާ ރެސްގެ ހަރަކާތްތައް ބައްލަވާލައްވަނީ-- ފޮޓޯ: ރައީސް އޮފީސް\nސްޓޯލްތަކާއި މުނިފޫހި ފިލުވުމުގެ ހަރަކާތްތަކާއެކު ހަފްތާ ރެސް މިރޭ ފަށައިފި އެވެ.\nހަފްތާ ރެސް އަކީ ރައީސް އިބްރާހިމް މުހައްމަދު ސޯލިހްގެ ސަރުކާރުގެ ފުރަތަމަ 100 ދުވަހުގެ ތެރޭގައި ހިމެނޭ ވައުދުތަކުގެ ތެރެއިން ވައުދެކެވެ.\nހަފްތާ ރެސް ފައްޓަވައިދެއްވީ ޔޫތް މިނިސްޓަރު އަހުމަދު މަހްލޫފް އެވެ. ހަފްތާ ރެސްގައި މިރޭ ވަނީ ތަފާތު ހަރަކާތްތަކާއެކު މިޔުޒިކް ޝޯއެއްވެސް ކުރިއަށް ގެންގޮސްފަ އެވެ. އެގޮތުން މިރޭގެ މިޔުޒިކް ޝޯގައި މަޝްހޫރު ލަވަކިޔުންތެރިންނާއި ނެށުންތެރިންގެ އިތުރުން ޒުވާން އާ ފަންނާނުންގެ ހުށަހެޅުންތައްވެސް ކުރިއަށް ގެންގޮސްފައި ވެއެވެ.\nއެގޮތުން މިރޭގެ ޝޯގައި ހައުސް އޮފް މިއުޒިކާއެކު ޝަލަބީ އިބްރާހިމްގެ ހުށަހެޅުންތަކާއި ސުނީތާ އަލީގެ ނެށުމުގެ ހަރަކާތްތަކުގެ އިތުރުން ޑީޖޭ ސެފް އަދި އާ ފަންނާނުންގެ ހުށަހެޅުންތައް ކުރިއަށް ގެންގޮސްފައި ވެއެވެ. ބައެއް ހަރަކާތްތަކުގައި މިނިސްޓަރު މަހުލޫފްވެސް ވަނީ ބައިވެރިވެވަޑައިގެންފަ އެވެ.\nހަފްތާ ރެސްގައި ވަނީ ޒުވާނުންގެ ހުނަރު ދައްކާލުމަށް ތަފާތު 69 ސްޓޯލެއް ބަހައްޓާފައި ވެއެވެ. އެގޮތުން ހާއްސަ އެހީއަށް ބޭނުންވާ ކުދިންގެ ހުނަރު ދައްކާލުމަށް އެކުދިންގެ ސްޓޯލްތަކެއްވެސް ބަހައްޓާފައި ވެއެވެ.\nހަފްތާ ރެސްގެ ހަރަކާތްތަކާއި ބައްލަވާލެއްވުމަށް ރައީސް ސޯލިހްވެސް ވަނީ އެތަނަށް ޒިޔާރަތް ކުރައްވާފަ އެވެ. އަދި ސްޓޯލްތަކަށް ޒިޔާރަތްކުރައްވައި އެތަންތަން ރައީސް ވަނީ ބައްލަވާލައްވާފަ އެވެ.\nހަތްފާ ރެސްގައި ބަހައްޓާފައި ހުރި ސްޓޯލްތައް ރައީސް ބައްލަވާލައްވަނީ-- ފޮޓޯ: ރައީސް އޮފީސް\nއެތަނުގައި ދުންފަތުގެ އިސްތިއުމާލް ކުރުމާއި އެނާޖީ ޑްރިންކް ފަދަ ބުއިންތައް ވިއްކުން މަނަލެވެ. ހަފްތާ ރެސް އަކީ ސަރުކާރުން ކޮންމެ ހަފްތާއަކު އެއްފަހަރު ޒުވާނުންގެ ހުނަރުތައް ކުރިއެރުވުމަށް ކުރިއަށް ގެންދިއުމަށް ނިންމާފައިވާ ހަރަކާތެކެވެ.\nޔޫތް މިނިސްޓަރު އަހުމަދު މަހްލޫފް މީގެ ކުރިން ވިދާޅުވެފައިވަނީ، ހަފްތާ ރެސް އަކީ ޒުވާނުންނަށް ލިބޭ ވިޔަފާރީގެ ފުރުސަތެއް ކަމަށާއި ޒުވާނުންގެ ހުނަރު ދައްކާލަން ލިބޭ ފުރުސަތެއް ކަމަށެވެ. އަދި ހަފްތާ ރެސް އޮންނާނީ ކޮންމެ ހަފްތާ ބަންދެއްގައި މާފަންނު ޒުވާނުންގެ މަރުކަޒާއި ރަސްފަންނު ސަރަހައްދުގައި ކަމަށްވެސް މިނިސްޓަރު ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު ޒުވާނުން އަހުމަދު މަހްލޫފު + ރައީސް ސޯލިހުގެ 100 ދުވަސް\n"ހަފްތާ ރެސް"ގައި ބައިވެރިވާން ހުޅުވާލައިފި


Hiyvarugadha Azal,3vana faharah Idol ah\nހިތްވަރުގަދަ އަޒަލް، ތިން ވަނަ ފަހަރަށް އައިޑޮލްއަށް\nއައިޝަތު އަޒަލް އަލީ ޒާހިރު ސީޒަން ދޭއްގައި ގޯލްޑެން ޓިކެޓާއެކު -- | ފޮޓޯ: އަވަސް\nމޯލްޑިވިއަން އައިޑޮލްގެ ސީޒަން ތިނެއްގެ އޮޑިޝަންތައް މި ހަފުތާގައި ދައްކަމުންދާއިރު ރޭ ވަނީ އައްޑޫ ސިޓީ އޮޑިޝަން ދައްކާފަ އެވެ. އައްޑޫ އޮޑިޝަން އެޕިސޯޑުގައި އައްޑޫގެ ހިތްގައިމު ރީތި މަންޒަރުތަށް ދައްކާލާފައިވެ އެވެ. ވަރަށް ހިތްގައިމެވެ.\nއައްޑޫ އޮޑިޝަނުން ގޯލްޑެން ޓިކެޓް ލިބުނީ ވަރަށް މަދު ކުއްޖަކަށެވެ. ގިނަ ބައިވެރިންނަށް ޖެހުނީ މާޔޫސްކަމާއެކު އެނބުރި ގެއަށް ދާށެވެ. އެކަމަކު ހެއްވާލުމާއި މަޖާ ކޮށްލެވުނު މަންޒަރުތަށް ވެސް ރޭގެ އެޕިސޯޑުން ފެނިގެން ގޮސްފައިވެ އެވެ.\nރޭގެ އޮޑިޝަނުން އެންމެ ފާހަގަކޮށްލެވުނު ބައިވެރިޔަކީ އައިޑޮލްގައި ޖެހިޖެހިގެން ދެ އަހަރު ބައިވެރިވެ ނާކާމިޔާބީ އާއި ކުރިމަތިލާންޖެހުނު އައިޝަތު އަޒަލް އަލީ ޒާހިރެވެ. ތިން ވަނަ ފަހަރަށް އައިޑޮލްގައި ބައިވެރިވުމުން އޭނާގެ ގަދަ ހިތްވަރު ފެނިގެން ގޮސްފި އެވެ. އޭނާ ހުރީ އެއްގޮތަކަށް ވެސް އުންމީދު ކަނޑާލާ ގޮތަކަށް ނޫނެވެ.\nފުރަތަމަ ސީޒަންގައި އޮޑިޝަނުން އަޒަލްއަށް ގޯލްޑެން ޓިކެޓެއް ނުލިބުނެވެ. ދެ ވަނަ ސީޒަންގައި އޮޑިޝަނުން ގޯލްޑެން ޓިކެޓް ހޯދާއި ތިއޭޓާ ރައުންޑުން އަޒަލްއަށް ޖެހުނީ އަލްވަދާއު ކިޔާށެވެ.\nރޭ ގޯލްޑެން ޓިކެޓް ހޯދި އިތުރު ބައިވެރިންގެ ތެރޭގައި އައިޝަތު މީޝަމް މުސްތަފާ އާއި އަހްމަދު ނަޒީހު އަދި ޝީރަން ހިމެނެ އެވެ. މީގެ އިތުރުން އައިޑޮލްގެ ދެ ވަނަ ސީޒަންގައި ބައިވެރިވެ ތިއޭޓާ ރައުންޑުން ކެޓި ހަސަން ޝަހުދާންއަށް ވެސް ގޯލްޑެން ޓިކެޓް ލިބުނެވެ.\nއޮޑިޝަންތަކުގެ އެންމެފަހު އެޕިސޯޑު މިރޭ ދައްކާނެ އެވެ. މިރޭ ދައްކާނީ ރ. އުނގޫފާރު އޮޑިޝަނެވެ.


M.Mulaku magu hedhumuge mashroou feshumah thayyru vejje | Atoll News\nމ.މުލަކުގެ މަގުހެދުމުގެ މަޝްރޫއު ފެށުމަށް ތައްޔާރު ވެއްޖެ\nޝާއިޢުކުރީ: atollnewsadmin ސެޕްޓެމްބަރ 21, 2021, 12:26\nމ.މުލައް މަގު ހެދުމުގެ މަޝްރޫއުގެ ދަށުން މަސައްކަތަށް ބޭނުންވާ ސަމާނު އެރަށަށް ގެންގޮސްފިއެވެ.\nއެގޮތުން މިހާރުވަނީ މަގުހެދުމުގެ މަސައްކަތަށް ތައްޔާރުވެ، ކާސްޓިންގ ޔާޑުގެ މަސައްކަތަށް ބޭނުންވާ ސާމާނު އެރަށަށް ގެންގޮސްފައެވެ.\nޑިޒައިން އެންޑް ބިލްޑް އުސޫލުން ކުރިއަށްގެންދާ މިމަޝްރޫއުގައި 6.077 ކިލޯ މީޓރުގެ6މަގެއް ޒަމާނީ ފެންވަރަށް ތަރައްގީ ކުރެވިގެންދާނެއެވެ. 420 ދުވަހުގެ ތެރޭގައި ނިންމުމަށް ހަމަޖެހިފައިވާ މިމަޝްރޫއުގެ އަގަކީ 106 މިލިއަން ރުފިޔާއެވެ.\nމުލަކުގެ މަގުހެދުމުގެ މަޝްރޫއުގައި މަގުތައް ޑިޒައިންކޮށް ހެދުމާއި ފެންހިންދާ ނިޒާމް ގާއިމް ކުރުމާއި ޕޭވްމަންޓް ހެދުން ހިމެނެއެވެ. އަދި މަގުތަކުގައި ނިޝާން ހަރުކުރުމާއި ސްޕީޑް ބްރޭކަރު ހެދުންވެސް ހިމެނެއެވެ.\nމުލަކުގެ މަގު ހެދުމުގެ މަޝްރޫއު ނިމުމުން މިހާރު އެރަށުގެ ރައްޔިތުންނަށް ދިމާވަމުން އަންނަ ދަތިތަކަށް ޖުމްލަ ހައްލު ލިބިގެންދާނެ އެވެ.


އެކުގައި އުޅެން ފޫހިވާ ވާހަކަ އަނބިމީހާ ބުނުމުގެ ކުރިން މިކަންކަމަށް ތިބާ ސަމާލުކަން ދޭ މިންވަރާއި މެދު ވިސްނާލާ – Dhen.mv\nއެކުގައި އުޅެން ފޫހިވާ ވާހަކަ އަނބިމީހާ ބުނުމުގެ ކުރިން މިކަންކަމަށް ތިބާ ސަމާލުކަން ދޭ މިންވަރާއި މެދު ވިސްނާލާ\nJune 17, 2020 - 9:24 pm\nކައިވެންޏަކީ ﷲ ލެއްވި މަތިވެރި މުޤައްދަސް ގުޅުމެކެވެ. އެއީ ދެ މީހެއްގެ ޙަޔާތް ، އެއް ޙަޔާތަކަށް ބަދަލުކޮށްލާ މަތިވެރި ގުޅުމެކެވެ. އެކަކަށް ލިބޭ ހިތާމައިގައި އަނެކަކު ބައިވެރިވުމާއި އުފާވެރިކަމުގައި އެކަމުގެ އިހްސާސް ހިއްސާކުރުމާއި ، ދަތި ޙާލަށް ކެތްކުރުން ފަދަ އެތައް ކަމަކަށް ވިސްނަން ޖެހޭ ކައިވެންޏަކީ ވަކި މުއްދަތަކަށް ނުވަތަ ވަކި ކަމަކަށް ކުރެވޭ ކަމެއް ނޫނެވެ. ނަމަވެސް އަހަރެމެންގެ މުޖުތަމަޢުތަކުން މިއަދު ފެންނަ އެންމެ ބޮޑު އެއް ހިތްދަތި ކަމަކީ ކައިވެނިތައް އަވަހަށް ރޫޅުމެވެ. އެތައް ދުވަހަކު ރައްޓެހިވެގެން އުޅުމަށްފަހު ވެސް ޖަހާ ކައިވެނީގެ ގޮށަކީ ބާރުގަދަ ގޮށަކަށް ވެގެން ނުދެއެވެ. ދިމާވާ ވަރަށް އާދައިގެ ކަންކަމުގައި ވެސް ހައްލެއް ނުހޯދި އެގޮށް ދޫ ވެގެން ދާކަމީ މިއަދުގެ ޙަޤީޤަތެވެ.\nކައިވެނިތައް ދެމެހެއްޓުމަށް ދެމަފިރިންގެ ޒިންމާ ވެސް ބޮޑެވެ. ޚާއްޞަކޮށް ފިރިމީހާ މިކަމަށް ވިސްނުން ހުއްޓެވެ. ތިބާގެ ބެލުމުގެ ދަށަށް ގެނައި އަންހެނަކީ މީގެ ކުރިން ދެމަފިރިއަކު ލޯބިން ބަލާ ބޮޑު ކުރި ކުއްޖެކެވެ. އެކުއްޖާއަށް ކިތަންމެ ކުޑަ ނަމަވެސް ހިތާމައެއް ލިބުމަކަށް އެމީހުން ފުރުސަތެއް ނުދެއެވެ. ވީއިރު އެމީހުންގެ ބެލެނިވެރިކަމުން ތިބާގެ ބެލުމުގެ ދަށަށް ގެންނަ އަންހެނާއަށް ސަމާލު ވާން ޖެހެއެވެ.އޭނާ ހިތްދަތިކޮށްގެން ނުވާނެއެވެ.\nކައިވެނިތައް ދެމެހެއްޓުމަށް ޓަކައި ފިިރިން ސަމާލުކަން ދޭން ޖެހޭ ވަރަށް ގިނަ ކަންކަން ޝައިޚް މުޙައްމަދު ޝާފިޢު ވަނީ ވިދާޅުވެ ދެއްވާފައެވެ.\nމުޖުތަމަޢުން ފެންނަ މަންޒަރެއް ކަމަށް ސިފަ ކުރައްވާ ޝާފިޢު ވިދާޅުވީ ''ކައިވެނިކުރީ ވަރަށް ލޯބިން ، އެކަމަކު ދުވަސްކޮޅަކުން އަނބިމީހާ ބުނީ އެކުގައި އުޅެން ބޭނުމެއް ނުވެޔޯ!، ފޫހި ވަނިއްޔޯ!'' ކަމަށާއި ކައިވެނިތައް ދެމެހެއްޓުމަށް ޓަކައި ފިރިން ، އަނބިންނަށް އަޅާލުމާއި އޯގާތެރިވެ ލޯބި ދިނުމުގެ އިތުރުން އެކަބުލޭގެ އަށް ސަމާލުކަންދީ ހަދިޔާ ދިނުން މުހިންމު ކަމަށެވެ. ހަމައެހެންމެ އަނބިމީހާއާއި ރީތިކޮށް ވާހަކަ ދެއްކުމާއި ޒުވާބު ނުކުރުމާއި އަނބިމީހާގެ ބުރުސޫރައަށާއި ބޮލުގެ އިސްތަށިގަނޑަށް ދަންދެން ތަޢުރީފް ކުރަން ވާނެ ކަމަށް ޝާފިޢު ފާހަގަ ކުރެއްވިއެވެ.\nމީހެ އިތުރުން ފިރިން ސަމާލުކަން ދޭން ޖެހޭ ކަންތައްތަކުގެ ތެރޭގައި އަނބިމީހާއަށް ހަދިޔާ ދިނުމާއި އަނބިމީހާގެ ކުށްތައް ހޯދަން ނޫޅެ، އޭނާއަށް މަޢާފް ކުރުމާއި ޕޮސިޓިވްކޮށް ވިސްނުމާއި އެކަބުލޭގެ އާއެކު އަގުހުރި ވަގުތުތައް ހޭދަ ކުރުމާއި ، އެކުގައި ހޭދަ ކުރާ ވަގުތުތަކުގައި ފޯނާއި ދުރުވުމަށް ސަމާލުކަން ދިނުމަށް ޝައިޚް ވިދާޅުވެފައިވެއެވެ.\nކައިވެނީގެ ގުޅުމަކީ އުފާވެރިކަމާއި ހިތްހަމަ ޖެހުން ހޯދަން އޮތް ގުޅުމަކަށް ވީއިރު މި ގުޅުމުން އެނަތީޖާ ހާސިލް ކުރެވޭނީ ދެމީހުންމެ އެކަމަށް ވިސްނާ ގަދަ އަޅާ މަސައްކަތް ކޮށްގެންނެވެ. ވީއިރު އެކުގައި އުޅެން ފޫހިވާކަމަށް އަނބިމީހާ ބުނުމުގެ ކުރިން ތިބާ މިކަންކަމާއި މެދު ތިބާ ސަމާލުވާ މިންވަރާމެދު އަމިއްލަ ނަފްސާއި ސުވާލު ކޮށްލާށެވެ.


United Molhuvi Iru Arsenal Ehvvaru Vejje - Vaguthu\nޔުނައިޓެޑް މޮޅުވި އިރު އާސެނަލްވީ އެއްވަރު\nޔުއެފާ ޔުރޮޕާ ލީގުގައި އިންގްލެންޑުގެ މެންޗެސްޓާ ޔުނައިޓެޑް ރޭ ކުޅުނު މެޗުން މޮޅުވި އިރު ސްޓޭންޑާޑް ލީޖް އާއި ވާދަކޮށް އާސެނަލް އެއްވަރު ވެއްޖެ އެވެ.\nއަމިއްލަ ދަނޑުގައި މެންޗެސްޓާ ޔުނައިޓެޑް މޮޅުވީ ނެދަލޭންޑްސްގެ އޭޒީ އަލްކްމާރް އާއި ވާދަކޮށް ފަސޭހަކަމާއެކު 4-0 އިންނެވެ. އޯލްޑް ޓްރަފޯޑްގައި ކުޅުނު މި މެޗުގަައި ޔުނައިޓެޑް އިން ޖެހި ހަތަރު ލަނޑު ވެސް ޖަހައިފައިވަނީ ދެވަނަ ހާފުގަ އެވެ. އެގޮތުން އެޓީމުން ޖެހި ފުރަތަމަ ލަނޑު 54 ވަނަ މިނެޓުގައި ހުއާން މާޓާގެ އެހީތެރިކަމާއެކު އެޝްލީ ޔަންގް ޖެހި އިރު އޭގެ ފަސް މިނެޓް ފަހުން ލީޑް ފުޅާކޮށްދިނީ ޒުވާން މޭސަން ގްރީންވުޑް އެވެ.\nޔުނައިޓެޑްގެ ތިންވަނަ ލަނޑު 62 ވަނަ މިނެޓުގައި ޖަހައިދިނީ ލިބުނު ޕެނަލްޓީ އަކުން މާޓާ އެވެ. ޔުނައިޓެޑަށް ރެފްރީ ޕެނަލްޓީ ދިނީ އިދިކޮޅު އޭރިއާ ތެރެއިން ގްރީންވުޑް އަށް އަލްކްމާރުގެ ކުޅުންތެރިއަކު ފަައުލް ކުރުމުންނެވެ. މާޓާ ތަނަވަސްކޮށްދިން އިތުރު ފުރުސަތެއްގައި ގްރީންވުޑް ވަނީ 64 ވަނަ މިނެޓުގައި މެޗުގެ ނަތީޖާ 4-0 އަށް ބަދަލުކޮށްފަ އެވެ.\nމި މޮޅާއެކު ޔުނައިޓެޑުން މުބާރާތުގެ ފުރަތަމަ ބުރު ނިންމާލީ 13 ޕޮއިންޓާއެކު ގްރޫޕް އެލްގެ އެއްވަނައިގައި އޮވެ އެވެ. ދެވަނަ ޓީމުގެ ގޮތުގައި އަލްކްމާރް ދެވަނަ ބުރަށް ކޮލިފައިވި އިރު އެޓީމަށް ހަމަކުރެވުނީ ހަ މެޗުން9ޕޮއިންޓެވެ. މި ގްރޫޕުގެ ތިންވަނަ 8 ޕޮއިންޓް ހޯދި ސާބިއާގެ ޕާޓިޒަން އަށް ލިބުނު އިރު ފުލަށް ދިޔައީ3ޕޮއިންޓާއެކު ކަޒަޚިސްތާނުގެ އެފްސީ އަސްޓާނާ އެވެ.\nމި މުބާރާތުގައި އާސެނަލް ރޭ ނުކުތީ ބެލްޖިއަމްގެ ސްޓޭންޑަޑް ލީޖް އާއި ދެކޮޅަށެވެ. މި މެޗުގައި ފުރަތަމަ ދެ ލަނޑު ޖަހައި ބެލްޖިއަމްގެ ޓީމުން އާސެނަލް ސަޕޯޓަރުން ހާސްކޮށްލި ނަމަވެސް ޒުވާން އާސެނަލް ޓީމުން ވަނީ މެޗުގެ ފަހު ދިހަ ވަރަކަށް މިނެޓް ތެރޭ މޮޅު ކުޅުމެއް ދައްކައި ޕޮއިންޓެއް ކަށަވަރަކޮށް ގްރޫޕުގެ އެއް ވަނަ މަގާމް ޔަގީންކޮށްފަ އެވެ.\nސްޓޭންޑަޑް ލީޖް އަށް މެޗުގައި ލަނޑުތައް ކާމިޔާބުކޮށްދިނީ ސަމުއެލް ބަސްޓިއަން އާއި ސެލިމް އަމަލާހް އެވެ. އާސެނަލްގެ ފުރަތަމަ ލަނޑު ބުކާޔޯ ސާކާގެ އެހީތެރިކަމާއެކު އެލެގްޒަންޑާ ލަކަޒަޓް ޖަހައިދިން އިރު އޭގެ ދެ މިނެޓް ފަހުން ސާކާ ނަތީޖާ އެއްވަރުކޮށްދިނީ ގެބްރިއެލް މާޓިނެލީ ތަނަވަސްކޮށްދިން ފުރުސަތެއްގަ އެވެ.\nމި މެޗުން ލިބުނު ޕޮއިންޓާއެކު އާސެނަލް އަށް ގްރޫޕް އެފްގެ އެއްވަނަ މަގާމް ޔަގީންވީ ހަ މެޗުން ލިބުނު 11 ޕޮއިންޓާއެކު އެވެ. ދެވަނަ ލިބުނީ9ޕޮއިންޓް ހޯދި ޖަރުމަނުގެ ފްރޭންކްފާޓަށެވެ. 8 ޕޮއިންޓް ހަމަކޮށްގެން ތިންވަނަ ސްޓޭންޑަޑް ލީޖަށް ލިބުނު އިރު ފުލަށް ދިޔައީ5ޕޮއިންޓާއެކު ޕޯޗުގަލްގެ ވިޓޯރިއާ އެސްސީ އެވެ.\nރަށުން ބޭރުގައި ޔުނައިޓެޑުން ޗެލްސީ ބަލިކޮށްފި\nމެންޗެސްޓާގެ ދެ ކްލަބުން މެސީ ހޯދުމަށް މަސަތްކަތް ކުރަނީ؟


Sifainaai Fuluhun idhikolhaka nugulheyne: Abdullraheem | Mihaaru\nރޭގެ މުޒާހަރާ ހުއްޓުވުމަށް ސިފައިން ހަރަކާތްތެރިވަނީ-- މިހާރު ފޮޓޯ: ހުސައިން ވަހީދު\nސިފައިންނާއި ފުލުހުން އިދިކޮޅަކާ ނުގުޅޭނެ: އަބްދުއްރަހީމް\n17 މާޗް 2018 - 16:40 37 comments\nޕީޕީއެމުން މިއަދު ބޭއްވި ނޫސްވެރިންގެ ބައްދަލުވުމެއްގައި، ސިފައިންނާއި ފުލުހުން އިދިކޮޅު ފަރާތްތަކާއެކު މަސައްކަތް ކުރާނެ ކަމަށް ދެކެވޭ ވާހަކަތަކާ ގުޅިގެން އަބްދުއްރަހީމް ވިދާޅުވީ ސަރުކާރަކީ ގާނޫނުގެ ތެރެއިން ހިންގާ ސަރުކާރަކަށްވާތީ އެބޭފުޅުން އިދިކޮޅު ފަރާތްތަކާ ނުގުޅޭނެ ކަމަށެވެ.\n"ދިވެހި ސިފައިންނާއި ފުލުހުންނަކީ ދުވަހަކުވެސް މިގައުމަށް ޣައްދާރުވާ މީހުންނާ ގުޅިގެން މަސައްކަތް ކުރާނެ ބައެއް ނޫން،" އަބްދުއްރަހީމް ވިދާޅުވި އެވެ.\nރައީސް އަބްދުﷲ ޔާމީނަކީ އިސްލާމް ދީން ހިމާޔަތް ކުރުމަށާއި އިސްލާމީ ގައުމުތަކާ ގުޅިގެން މަސައްކަތް ކުރައްވާ ބޭފުޅަކަށްވާތީ ވެސް ސިފައިންނާއި ފުލުހުން އިދިކޮޅު ފަރާތްތަކާ ނުގުޅޭނެ ކަމަށް އަބްދުއްރަހީމް ވިދާޅުވި އެވެ.\nއިދިކޮޅު ފަރާތްތަކުން ރޭ ކުރި މުޒާހަރާ އަށް އަލިއަޅުވާލައި އަބްދުއްރަހީމް ވިދާޅުވީ އިދިކޮޅު ފަރާތްތަކުން ރޭ ރާވާފައިވަނީ މާލޭގައި ހުޅުޖަހައި ހަމަނުޖެހުން ހިންގުމަށް ކަމަށާއި އެކަން ނާކާމިޔާބުކޮށްލީ ފުލުހުންނާއި ސިފައިން ކަމަށެވެ.\nރޭގެ މުޒާހަރާގައި ބައިވެރިވި މީހުންގެ އަދަދު 500 އަށް ވެސް ނާރާ ކަމަށް އަބްދުއްރަހީމް ވިދާޅުވި އެވެ.\nރޭ މުޒާހަރާ އިން 141 މީހަކު ހައްޔަރު ކޮށްފައިވާ އިރު އެއީ 2015 ވަނަ އަހަރުގެ މޭ މަހުގެ އެއް ވަނަ ދުވަހު ބޭއްވި "މޭޑޭ މުޒާހަރާ" އަށް ފަހު އެންމެ ގިނަ މީހުން ހައްޔަރު ކުރި މުޒާހަރާ އެވެ. ރޭގެ މުޒާހަރާ ރޫޅާލާފައިވަނީ ކަރުނަ ގޭސް ވެސް ބޭނުން ކޮށްގެންނެވެ.\nހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ ރޭގެ މުޒާހަރާގައި ބައިވެރިވި މީހުންގެ ތެރޭގައި ފައިސާ ދީގެން "ކޮންޓްރެކްޓް" އުސޫލުން މަސައްކަތްކުރި މީހުން ވެސް ހިމެނޭ ކަމަށެވެ. އިދިކޮޅު ކޯލިޝަނުން ގޮވާލި ނަމަވެސް މިއަދު މުޒާހަރާތަކަށް ނުކުންނަ މީހުން މަދު ކަމަށް މިނިސްޓަރު ވިދާޅުވި އެވެ.\nއިތުރު ލިޔުންތައް މުޒާހަރާ ޕޮލިސް އިދިކޮޅު ފަރާތްތައް އެމްއެންޑީއެފް ޕީޕީއެމް ކުރީގެ މިނިސްޓަރު ޑރ. މުހައްމަދު މުއިއްޒު ކުރީގެ މެމްބަރު އަބްދުއްރަހީމް އަބްދުﷲ ދިވެހި ސިފައިން ސަރުކާރު


Cologne Balikoh Leipzig3Vana Ah - Vaguthu\nކޮލޯން ބަލިކޮށް ލީޕްޒިގް ތިންވަނަ އަށް\nކޮލޯން އަތުން މުހިއްމު މޮޅެއް ހޯދައި ލީޕްޒިގުން ޖަރުމަން ލީގް ތާވަލުގެ ތިންވަނަ އަށް ޖެހިލައިފިއެވެ.\nކޮލޯންގެ ދަނޑުގައި ރޭ ކުޅުނު މެޗް ލީޕްޒިގުން ކާމިޔާބުކުރީ 4-2 އިންނެވެ. މިދިޔަ ހަފްތާގައި ހާތާ ބާލިންއާ ދެކޮޅަށް ކުޅުނު މެޗުން އެއްވަރު ވުމުން ތާވަލުގެ އެންމެ ކުރީގައި އޮތް ބަޔާން މިއުނިކާއި ބޮރޫޝިޔާ ޑޯޓްމަންޑަށް ބާރު ބޮޑުކުރުމަށް ރޭގެ މެޗުން ތިން ޕޮއިންޓް ހޯދަން ލީޕްޒިގަށް އޮތީ މަޖުބޫރުވެފައެވެ. އަމިއްލަ ދަނޑުގައި ހާތާ ބާލިންއާ 2-2 އިން އެއްވަރުވެ، ލީގުގެ ދެ ވަނަ އަށް އަރަން ލިބުނު ރަނުގެ ފުރުސަތު ނަގާލުމުން ލީޕްޒިގުގެ ކޯޗު ޖޫލިއަން ނާގަލްސްމަން ވަނީ ވަރަށް ބޮޑަށް ނުރުހުން ވެސް ފާޅުކޮށްފައެވެ.\nމޮޅެއް ހޯދަން ރޭގެ މެޗަށް ނުކުތް ލީޕްޒިގް ހާސްކަމުގެ ތެރެއަށް ވެއްޓުނީ މެޗް ފަށައިގެން ހަތް ވަނަ މިނެޓުގައި ކޮލޯން އިން ގޯލެއް ޖަހައި ލީޑް ނެގުމުންނެވެ. މެޗުގެ ފުރަތަމަ ދިހަ މިނެޓް ތެރޭ މޮޅަށް ކުޅެމުންދިޔަ ކޮލޯން ޓީމަށް ލީޑް ނަގައިދިން ގޯލް ޖެހީ ފޯވަޑް ޖޯން ކޮރްޑޯބާ އެވެ. މި ގޯލުގެ ކުރިން އެޓީމްގެ އެލްވިސް ރެގްޒްބެކާ ފޮނުވާލި ނުރައްކާތެރި ހަމަލާއެއް ލީޕްޒިގުގެ ގޯލްކީޕަރު ޕީޓާ ގުލާކްސީ ވަނީ މަތަކޮށްފައެވެ.\nކޮރްޑޯބާގެ ގޯލަށްފަހު ވެސް ކޮލޯނުން ދިޔައީ ލީޕްޒިގުގެ ގޯލަށް ނުރައްކާ ކުރަމުންނެވެ. އެގޮތުން އޭރިޔާ ތެރެއިން ކޮރްޑޯބާ މުޅިން ހުހަށް ހުރެ ބޮލުން ޖެހި ބޯޅަ ގޯލަށް ނުވަދެ ސަލާމަތްވީ ގުލާކްސީގެ ހުޝިޔާރުކަމުންނެވެ. ކޮލޯނުން މޮޅަށް ކުޅެމުންދިޔަ ނަމަވެސް ލީޕްޒިގުން ވަނީ އެޓީމަށް ލިބުނު ފުރަތަމަ ހުސް ފުރުސަތުގެ ބޭނުން ހިފައި މެޗްގެ ނަތީޖާ އެއްވަރުކޮށްފައެވެ. އެންޖެލީނޯ ނަގައިދިން ހުރަހެއްގައި މި ގޯލް މެޗްގެ 20 ވަނަ މިނެޓުގައި ޖެހީ ޕެޓްރިކް ޝިކް އެވެ.\nލީޕްޒިގުން ނަތީޖާ އެއްވަރު ކުރުމާއެކު ދެން ފެނިގެންދިޔައީ ދެ ޓީމުގެ ފަރާތުންވެސް ދާދި ހަމަހަމަ ކުޅުމެކެވެ. ލީޕްޒިގުން ފުރަތަމަ ފަހަރަށް މެޗްގައި ލީޑް ނެގީ ފުރަތަމަ ހާފު ނިމެން ހަތް ވަރަކަށް މިނެޓަށް ވެފައި ވަނިކޮށް ކްރިސްޓޮފާ އެންކުންކޫ ޖެހި ގޯލުންނެވެ.\nފުރަތަމަ ހާފާ ހިލާފަށް ލީޕްޒިގުން ދެވަނަ ހާފު ފެށީ ވަރުގަދަކޮށެވެ. މެޗްގެ 50 ވަނަ މިނެޓުގައި ކީޕަރު ގުލާކްސީ ތަނަވަސްކޮށްދިން ފުރުސަތަކުން ލީޕްޒިގުގެ ތިންވަނަ ގޯލް ޖެހީ ޒުވާން ފޯވަޑް ޓިމޯ ވާނާ އެވެ. މި ގޯލާއެކު މިސީޒަންގައި ވާނާ ކާމިޔާބުކޮށްފައިވާ ލީގް ގޯލުގެ އަދަދު ވަނީ 25 އަށް އަރައިފައެވެ.\nމެޗްގެ 55 ވަނަ މިނެޓުގައި އެންތޮނީ މޮޑެސްޓެ ޖަހައިދިން ގޯލުން ކޮލޯން އިން ފަރަގު ކުޑަކުރި ނަމަވެސް އޭގެ ތިން މިނެޓް ފަހުން ޑެނިއެލް އޮލްމޯ ވަނީ ލީޕްޒިގުގެ ލީޑް އަނެއްކާވެސް ތިން ގޯލަށް ފުޅާކޮށްދީފައެވެ. ލީޑް އިތުރަށް ފުޅާކުރަން ލީޕްޒިގަށް އިތުރު ފުރުސަތުތަކެއް ލިބުނު ނަމަވެސް އެއިން އެއްވެސް ހަމަލާއެއްގެ ބޭނުން ހިފޭގޮތެއް ނުވިއެވެ.\nމި މޮޅާއެކު ލީޕްޒިގް ތިންވަނަ އަށް ޖެހިލީ 29 މެޗުން 58 ޕޮއިންޓް ހޯދައިގެންނެވެ. އެއްވަނައިގައި ބަޔާން އޮތީ 67 ޕޮއިންޓާއެކު އެވެ. ދެވަނައިގައި އޮތް ޑޯޓްމަންޑަށް ލިބިފައިވަނީ 60 ޕޮއިންޓެވެ.\nހާތާ ބާލިން ބަލިކޮށް ބަޔާން އެއްވަނައިގައި ދިހަ ޕޮއިންޓުގެ ލީޑެއް


Covid19: Kuwait ge bank akun4hafthaa ah faisaa thakeh Quarantine koffi\nކޮވިޑް19: ކުވެއިތްގެ ބެންކަކުން ހަތަރު ހަފްތާއަށް ފައިސާތަކެއް ކަރަންޓީންކޮށްފި\nކުވެއިތުގެ ދީނާރު (އެ ގައުމުގައި ބޭނުންކުރަމުންދާ ފައިސާގެ ނޯޓުތައް) / ފޮޓޯ- ރޮއެޓާސް\nދުނިޔޭގައި ހަލުވިކަމާއެކު ފެތުރެމުން އަންނަ ކޮވިޑް19އާއި ގުޅިގެން ކުވެއިތްގެ ބޭންކަކުން ހަތަރު ހަފްތާ ވަންދެން އެ ބޭންކުގައި ރައްކާ ކޮށްފައިހުރި ބޭންކު ނޯޓުތައް ކަރަންޓީން ކޮށްފިއެވެ.\nކުވެއިތްގެ ސެންޓްރަލް ބޭންކުން ނެރުނު ބަޔާނެއްގައި ބުނެފައިވަނީ، އެ ބޭންކުގައި ރާއްކާ ކޮށްފައި ހުރި ބޭންކު ނޯޓުތަކުން ކޮވިޑް19 ފެތުރުނަ ނުދިނުމަށްޓަކައި، އެ ނޯޓުތައް ދައުރުވުމުގެ ކުރިން މަދުވެގެން ހަތަރު ހަފްތާ ވަންދެން ފޮއްޓެއްގައި ބަހައްޓައި ކަރަންޓީންކޮށްފައިވާ ކަމަށެވެ.\n" ބޭންކުން ދަނީ ފައިސާތައް ރާއްކާ ކޮށްފައިވާ ފޮށި ސްޓެރައިލް ކުރަމުން. މި ފަންޑްތައް ޑެލިވާ ކުރަމުންދަނީ އާންމުންނާއި އެ ބޭންކުގައި މަސައްކަތް ކުރަމުންދާ މުވައްޒަފުންގެ ސަލާމަތާއި ރައްކާތެރިކަމަށް ބަލައިގެން" ބޭންކުން ނެރެފައިވާ ބަޔާނުގައި ބުނެފައި ވެއެވެ.\nކޮވިޑް19 ފެތުރި އެ ގައުމުގެ އިގްތިސާދަށް އަސަރުކުރަމުންދާތީ ކުވެއިތުގެ ސެންޓްރަލް ބޭންކުންވަނީ އެގައުމުގެ ފައިނޭންޝިއަލް ސެކްޓަރަށް އެހީތެރިކަން ފޯރުކޮށްދިނުމަށް ނިންމާފައެވެ. އަދި ކޮމާޝިއަލް ބޭންކުތަކަށް ފައިސާގެ އެހީތެރިކަން ފޯރުކޮށްދިނުމަށްވެސް ނިންމާފައެވެ. އޭގެއިތުރުން އެގައުމުގެ އޭޓީއެމްތަކުންނާއި، ޕޮއިންޓް އޮފް ސޭލް ޑިވައިސް ތަކުން ނަފާ ފީތައް އުނިކޮށް، ކޮންޓެކްޓްލެސް ޕޭއިމެންޓްސްތަކުން މަދުވެގެން 25 ދީނާރަށް ކެނޑޭނެހެން ހަދާދީފައެވެ.\nމީގެ އިތުރުން ބޭންކްތަކުގައި މަސައްކަތް ކުރަމުންދާ މުވައްޒަފުންނަށް މާލީގޮތުން އެހީތެރިކަން ފޯރުކޮށްދިނުމަށް ނިންމާފައި ވެއެވެ. އަދި ކޮމާޝިއަލް ކުންފުނިތަކަށް ބޭނުންވާ ފުޑް ސެކިއުރިޓީއާއި އެހެނިހެން އެހީތެރިކަންވެސް އެ ބޭންކުން ފޯރުކޮށް ދެމުންދާނެ ކަމަށް އެ ބޭންކުން ބުނެއެވެ.\nކުވެއިތުން ކޮވިޑް19 އަށް މިހާތަނަށް 80 މީހަކު ޕޮޒިޓިވް ވެފައިވެއެވެ. އެ ގައުމުގައި ކޮވިޑް19 އިތުރަށް ފެތުރުނަ ނުދިނުމަށް އަޅާފައިވާ ފިޔަވަޅުތަކުގެ ތެރޭގައި، އެ ގައުމުން ދަތުރުކުރާ އަދި އަންނަ ހުރިހާ ކޮމާޝިއަލް ފްލައިޓްތައްވަނީ މެދުކަނޑާލާފައެވެ. އަދި އެގައުމުގެ މޯލްތަކާއި ރެސްޓޯރެންޓް ބަންދުކޮށް ޗުއްޓީވަނީ އިތުރުކޮށްފައެވެ.\nވޯލްޑް ހެލްތް އޯގަނައިޒޭޝަން (ޑަބްލިއުއެޗްއޯ) އިން ވަނީ ކޮވިޑް19 އަކީ ދުނިޔޭގައި ފެތުރެމުންދާ ބަލިމަޑުކަމެއް ކަމަށް އިއުލާންކޮށްފައެވެ. ކޮވިޑް19 ގެ ސަބަބުން މިހާތަނަށް 134،806 މީހަކު ޕޮޒިޓިވް ވެފައިވާއިރު، 4،984 މީހަކުވަނީ މަރުވެފައެވެ. އޭގެތެރެއިން 70،395 މީހުންވަނީ މި ބަލިން ސަލާމަތް ވެފައެވެ.


Trumpge fathifushaa behey fothaa dhekolha court amureh | Mihaaru\nޓްރަމްޕްގެ ފަތިފުށާ ބެހޭ ގޮތުން އާއިލާ މެމްބަރަކު ލިޔުނު ފޮތް ނެރުން ހުއްޓާލަން ކޯޓް އަމުރެއް ނެރެފި\n02 ޖުލައި 2020 - 07:382comments\nއެމެރިކާގެ ރައީސް ޑޮނަލްޑް ޓްރަމްޕްގެ ފަތިފުށާ ބެހޭ ގޮތުން އޭނާ އަށް ބޮޑުބޭބެ ވިދާޅުވާ މޭރީ ޓްރަމްޕް ލިޔެފައިވާ ފޮތް ނެރުން ވަގުތީ މަޑުޖައްސައިލަން އެމެރިކާގެ ކޯޓަކުން އަންގާރަ ދުވަހު އަމުރުކޮށްފި އެވެ.\nމި މަހުގެ 28 ގައި ނެރެން އޮތް "ޓޫ މަޗް އެންޑް ނެވަ އިނަފް: ހައު މައި ފެމިލީ ކްރިއޭޓެޑް ވޯލްޑްސް މޯސްޓް ޑޭންޖަރަސް މޭން" ނެރުން ވަގުތީ ގޮތުން މަޑުޖައްސައިލުމުގެ އަމުރެއް ނެރުނީ ނިއު ޔޯކްގެ ކައުޓީ ކޯޓުންނެވެ. އަދި މިކަމާ ގުޅޭ އަޑުއެހުމެއް މި މަހުގެ 10 ވަނަ ދުވަހަށް ތާވަލުކޮށްފައިވެ އެވެ.\nމި މައްސަލާގައި މޭރީގެ ވަކީލުންގެ ޓީމުން ބުނީ ފޮތާ ދެކޮޅަށް ނެރުނު އަމުރު ވަރަށް އަވަހަށް އިސްތިއުނާފުކުރާނެ ކަމަށެވެ.\n"މިއީ ވަގުތީ އަމުރެއް ނަމަވެސް މިފަދަ އަމުރެއް ނުނެރެވޭނެ. އެއީ އަދި މިއީ ގާނޫނާ ވެސް ހިލާފު ނިންމުމެއް. އެހެންވީމާ ވަރަށް އަވަހަށް އަހަރެމެން މި މައްސަލަ އިސްތިއުނާފަށް ހުށަހަޅާނަން،" މޭރީގެ ވަކީލުންގެ ޓީމުގައި ހިމެނިވަޑައިގަންނަވާ ޓެޑް ބޯޓްރަސް ވިދާޅުވި އެވެ. "މި ފޮތަކީ އާންމުންނަށް އެންގެން ޖެހޭ ވަރަށް މުހިއްމު ވާހަކަތަކެއް ގެނެސްދީފައި އޮތް ފޮތެއް. އެހެންވީމާ ރިޔާސީ އިންތިހާބު ބޯމަތިވެފައިވާ މި ދަނޑިވަޅުގައި މިހާރުގެ ރައީސް ޓްރަމްޕާ ބެހޭ ގޮތުން ރައްޔިތުންނަށް އެނގެން ޖެހޭ ވަރަށް ގިނަ މުހިއްމު ކަންކަން އެބަހުރި."\n"ޓޫ މަޗް އެންޑް ނެވަ އިނަފް" ލިޔުނު މޭރީ، 55، އަކީ، ޓްރަމްޕްގެ ދޮށީ ބޭބެ ފްރެޑް ޓްރަމްޕް ޖޫނިއާގެ ދަރިއެކެވެ. ފްރެޑް ވަނީ 1981 ގައި މަރުވެފަ އެވެ. ޓްރަމްޕާއި އޭނާގެ އާއިލާގެ ތެރޭގައި ބޮޑެތި މައްސަލަތައް ހުރި ވާހަކަ އާއި އާއިލާގެ މީހުންނާ ދޭތެރޭ ޓްރަމްޕް ކަންތައް ކޮށްފައިވާ ގޮތް މޭރީގެ ފޮތުން އިތުރަށް ސާފުވެގެން ދާނެ އެވެ.\nފްރެޑްގެ މަރުވި ފަހުން ވެސް ޓްރަމްޕާއި އާއިލާގެ އެހެން މީހުންނާ ދެމެދު 20 އަހަރު ވަންދެން ގާނޫނީ ގޮތުން ވެސް އެތަކެއް ކޯޅުންތަކެއް ހިނގާފައިވެ އެވެ. ކްލިނިނަލް ސައިކޮލޮޖިސްޓެއް ކަމަށްވާ މޭރީގެ ފޮތަށް ނަން ދީފައިވާ ގޮތުން ވެސް އެކަން ވަރަށް ބޮޑަށް ދޭހަވެ އެވެ.\n"ޓޫ މަޗް އެންޑް ނެވަ އިނަފް" މި މަހުގެ 28 ގައި ނެރޭކަން އެމެޒޯނުން އިއުލާންކުރުމާ އެކު، އެ ފޮތް މިހާރު ވެސް އޮތީ ބެސްޓް-ސެލިން ފޮތްތަކުގެ ލިސްޓްގެ ހަތަރު ވަނަ އަށް އަރައިފަ އެވެ.\nTrumpge fathifushaa behey fotheh aailaa membaraku nerenee\nޓްރަމްޕްގެ އާއިލާގެ މެމްބަރަކު އޭނާއާ ބެހޭ ގޮތުން ލިޔުނު ފޮތެއް ނެރުން ކޯޓަކުން ހުއްޓުވާފައި މި ވަނީ އެމެރިކާގެ ކުރީގެ ނޭޝަނަލް ސެކިއުރިޓީ އެޑްވައިޒަރު ޖޯން ބޯލްޓަން ވައިޓް ހައުސްގައި ހޭދަކުރެއްވި މުއްދަތުގައި ކަންކަން ހިނގާފައިވާ ގޮތުގެ މައްޗަށް އޭނާ ލިޔުއްވި "ދަ ރޫމް ވެއާ އިޓް ހެޕެންޑް" ނެރުން ހުއްޓުވަން ކޯޓަަށް ދިއުމުން އެ މައްސަލަ ބޭރުކޮށްލާފައި ވަނިކޮށެވެ.\nބޯލްޓަންގެ ފޮތް ނެރެން ހަމަޖެހިފައި ވަނީ މި މަހުގެ 23 ގަ އެވެ.\nBolton ge foi nerun huttuvumuge amureh court in nudhin\nމަސްރަހު ދިރާސާކުރާ މީހުން ބުނާގޮތުގައި އެއްގޮތުން ބަލާ އިރު، "ދަ ރޫމް ވެއާ އިޓް ހެޕެންޑް" އަށް ވުރެ މޭރީގެ "ޓޫ މަޗް އެންޑް ނެވަ އިނަފް" އިން ރިޔާސީ އިންތިހާބަށް ކެމްޕޭން ކުރައްވަމުން ގެންދަވާ ޓްރަމްޕަށް ލިބޭ ގެއްލުން ބޮޑުވާނެ އެވެ.\nއިތުރު ލިޔުންތައް ނިއު ޔޯކް އެމޭޒަން އެމެރިކާ ޑޮނަލްޑް ޓްރަމްޕް\nޓްރަމްޕާ ބެހޭ ފޮތާ ދެކޮޅަށް ނެރުނު އަމުރު ބާތިލުކޮށްފި\nއެމެޒޯންގެ ޑެލިވަރީއަށް 100 ޕަސެންޓް އިލެޓްރިކް ވޭން\nއެމެޒޯންގެ ޑްރޯން ޑެލިވަރީ އަށް ހުއްދަ ދީފި


Kiwi: Jinsee nukulhedhuntherikan kurimathivefaivaa meehunnah rangalhu meyvaa eh – adduLIVE\nކިވީ: ޖިންސީ ނުކުޅެދުންތެރިކަން ކުރިމަތިވެފައިވާ މީހުންނަށް ރަނގަޅު މޭވާއެއް\nFeb 05, 2019, 07:34 ޝަބްނަމް ރަޝީދު\nކިވީ ފުރުޓަކީ ހުތް ފޮނި އަނގަޔަށް މީރު މޭވާ އެކެވެ. މިއީ މިހާރު ރާއްޖެއަށް ވެސް ވަރަށް ފަސޭހަ ކަމާއެކު އެތެރެކޮށް މީހުންނަށް އަތްފޯރާފަށުން ލިބެން ހުންނަ ރަނގަޅު މޭވާއެކެވެ. ކާނާގެ ބާވަތްތަކުން މުއްސަދި ހަށިގަނޑަށް އެންމެ ފައިދާހުރި 26 ބާވަތުގެ ތެރޭގައި ކިވީ ގުނާލެވެއެވެ. ކިވީ ގައި ވެސް ތަފާތު ވިޓަމިންތަކާއި، މަޢުދަންތަކުގެ އިތުރުން ހަށިގަނޑަށް ފައިދާހުރި އެތަކެއް މާއްދާތަކެއް އެކުލެވިގެން ވެއެވެ.\nތަބީޢީ އެންޓި އޮކްސިޑެންޓް ތައް4ވަނަ އަށް އެންމެ ގިނައިންް ހުންނަނީ ކިވީ ގައި ކަމަށްވަނީ ފާހަގަކުރެވިފައެވެ.\nކިވީއިން ލިބޭ ފައިދާ ތަކަށް ބަލާއިރު މި މޭވާގައި ހިމެނޭ އެމިނޯއެސިޑް "އާރޖިނިން" އަކީ ލޭހޮޅިތައް ފުޅާކޮށްލާ މާއްދާ އެކެވެ. އެހެންކަމުން މިއީ ޖިންސީ ނުކުޅެދުންތެރިކަން ކުރިމަތިވެފައިވާ މީހުންނަށް ވަރަށް ބޮޑަށް އެހީތެރިކަން ހޯދޭނެ މޭވާ އެކެވެ.\nކިވީގައި ހިމެނޭ އެމިނޯއެސިޑް "އާރޖިނިން" އަކީ "އެންޖިއޯޕްލާސްޓީ" ހެދުމަށްފަހު، ލޭދައުރުވުން ރަގަޅުކޮށްދީ، ލޭހޮޅިތަކުގެ ތެރޭގައި ސަރުބީ ގަނޑު އުފެދުން ނުވަތަ ތަތްލުމުން ރައްކާތެރިކޮށްދޭ މާއްދާ އެކެވެ.\nކިވީގައި މުހިއްމު ފައިޓޯކެމިކަލް އެއް ކަމުގައިވާ "ލޫޓީން" ހުރެއެވެ. މިއީ ފުއްޕާމޭގެ ކެންސަރު އަދި ޕްރޮސްޓޭޓް ކެންސަރުން ރައްކާތެރިވުމާއި ގުޅުމެއްވާ މާއްދާއެއްކަމަށް ވަނީ ފާހަގަ ކުރެވިފައެވެ.\nކިވީގައި ޑައެޓްރީ ފައިބަރުން މުއްސަނދި މޭވާއެކެވެ. ޑައެޓްރީ ފައިބަރު ފަދައިން އެކަމަކު އެއަށްވުރެ އަވަހަށް އަދި ރަގަޅަށް ބަނޑު ފަސޭހަކޮށްދޭ މާއްދާއެއް (ކޮން މާއްދާއެއްކަން އަދި ނުހޯދޭ) ކިވީގައި ހުންނަކަންވަނީ ޝައްކުކުރެވިފައެވެ. މިކަމުގެ ސަބަބުން ގޮހޮރުގެ ކެންސަރު ޖައްސަނިވި މާއްދާތައް ގޮހޮރުގެ ފާރުތަކުގައި ތަތްލުމުން ހިމާޔަތްކުރުމުގައި އެހީއަކަށް ވެދެއެވެ.\nކިވީ އަކީ ދޮންވުމުން ވެސް ފެހިކުލައިގައި ހުންނަ މަދު މޭވާތަކުގެ ތެރެއިން މޭވާ އެކެވެ. ކިވީ ދޮންވުމުން ވެސް ފެހިކުލައިގައި ހުންނަނީ އޭގައި ހިމެނޭ "ކްލޯރޯފައިލް" ކިޔާ މާއްދާއެއްގެ ސަބަބުންނެވެ. ވަރަށް ގިނަ ދިރާސާތައް ދައްކާގޮތުގައި ކްލޯރޯފައިލް އިން އުފެދިގެން އަންނަ "ކްލޯރޯފައިލިން"އަކީ ފުރަމޭގެ ކެންސަރު އުފެދިބޮޑުވުމަށް ހުރަސްއަޅާ މާއްދާ އެކެވެ.\nކިވީގައި "އައިނޯސިޓޯލް" ހުރުމަކީ ހަކުރު ބަލި ކޮންޓްރޯ ކުރުމުގައި އީޖާބީ ދައުރެއް އަދާކޮށްފާނެ ކަމެކެވެ. ހަކުރު ބަލީގެ ސަބަބުން އަތްފައިގެ ނާރުތައް ހަލާކުވެފައިވާ މީހުންނަށް، އައިނޯސިޓޯލް ހިމެނޭ ސަޕްލިމެންޓް ދިނުމުން، ނާރުތަކުގެ މަސައްކަތް ރަގަޅުވެދާނެ ކަމަށް ބެލެވެއެވެ. ހޯރމޯންތަކާއި، ނިއުރޯޓްރާންސްމިޓަރު ތަކުގެ މަސައްކަތްތަކަށް ސެލްތައް އިޖާބަ ދިނުމުގައި އައިނޯސިޓޯލް ގެ ދައުރެއް ވެއެވެ. މިއީ "ސެލް ސިގްނަލިންގ ޕްރޮސެސް" ގައި ދެވަނަ މެސެންޖަރ އެއްގެ ދައުރު އަދާކުރާ މާއްދާއެކެވެ. މީގެ އިތުރުން މީގައި ހިމެނޭ ފައިބަރަކީ ވެސް ލޭގެ ހަކުރުގެ މިންވަރު ކޮންޓްރޯލްކޮށްދޭ މާއްދާ އެކެވެ.\nހިތުގެ ބަލީގެ ޚާއްޞަ ޑޮކްޓަރުން ވިދާޅުވާގޮތުގައި، ހަށިގަނޑުގައި ސޯޑިއަމް-ޕޮޓޭސިއަމް އެކުލެވޭ ނިސްބަތަކީ ހިތުގެ ދުޅަހެޔޮކަމަށް މުހިއްމު ކަމެކެވެ. އެގޮތުން ހިތުގެ މަސައްކަތްތައް ފުރިހަމަވެ، ރަގަޅުވާނީ، ކެއުމުގައި ހިމެނޭ ސޯޑިއަމް މަދުވެފައި، ޕޮޓޭސިއަމް ގިނަވާނަމަ އެވެ. ކިވީ އަކީ ސޯޑިއަމް މަދު، ޕޮޓޭސިއަމް ގިނަ ކާނާގެ ބާވަތެކެވެ. އަދި ޕޮޓޭސިއަމް ގިނަވުމަކީ ލޭގެ ޕްރެޝަރު ކޮންޓްރޯލް ކުރުމުގައި ވެސް އެހީތެރިވެދޭ ކަމެކެވެ.\nކިވީގައި މެގްނީޒިއަމް ވެސް ހުރެއެވެ. މެގްނީޒިއަމް މަދުވުމަކީ ލޭމައްޗަށްދިއުމާއި، ހާރޓް އެޓޭކް ޖެހުން ފަދަ ހިތުގެ ބަލިތަކަށް މަގުފަހިކޮށްދޭ ކަމެކެވެ.\nކިވީގައި "ޕެކްޓިން"ކިޔާ މާއްދާއެއް ހުރެއެވެ. މިއީ ހަށިގަނޑުގައި ހިމެނޭ ސަރުބީގެ މިންވަރު ދަށްކޮށްދޭ މާއްދާ އެކެވެ. ސަރުބީގެ މިންވަރު ދަށްވާނަމަ، ލޭހޮޅިތަކުގައި ސަރުބީ ޖަހައި، ލޭހޮޅިތައް ބެދި، ލޭމައްޗަށްދިއުމާއި، ހާރޓް އެޓޭކް އަދި ސްޓްރޯކް ޖެހުމުގެ ފުރުޞަތު ކުޑަވާނެ އެވެ.\nކިވީގައި ޑައެޓްރީ ފައިބަރު ވެސް ހުރެއެވެ. ފައިބަރަކީ ވެސް ހަށިގަނޑުގެ ސަރުބީ ދަށްކޮށްދޭ މާއްދާ އެކެވެ. މިކަމުގެ ސަބަބުން ހިތުގެ ބަލިތަކާއި ދުރުކޮށްދެއެވެ.\nކިވީގައި ގިނަ އަދަދަކަށް ކެރޮޓިނޮއިޑްތައް (ބީޓާ ކެރޮޓީން، ލޫޓީން، ޒެންތޯފައިލިން)، ފީނޯލިކް ކަމްޕައުންޑްތައް ( ފްލޭވޮނޮއިޑް، އެންތޯސިއެނިން)، އަދި އެންޓި އޮކްސިޑެންޓްތައް (ވިޓަމިން ސީ ، ވިޓަމިން އީ) ހުރެއެވެ. މިމާއްދާތައް ހުރުމަކީ ހަށިގަނޑުގައި ހުންނަ ރަގަޅު ކޮލެސްޓްރޯލްތައް "އޮކްސިޑައިޒް" ވުމަށް ހުރަސްއަޅާ ކަމެއްކަމަށްވަނީ ބެލެވިފައެވެ. އަދި މިދެންނެވި އެންޓި އޮކްސިޑެންޓް ތަކުގެ ސަބަބުން ފްރީ ރެޑިކަލްތަކުން ލޭހޮޅީގެ ފާރަށް ލިބޭ ގެއްލުން ހިމާޔަތްކޮށްދީ، ލޭހޮޅިތައް ރައްކާތެރިކޮށްދެއެވެ.\nކިވީ އަކީ އޮމެގާ-3-ފެޓީ އެސިޑް އިން މުއްސަދި މޭވާ އެކެވެ. ދިރާސާތަކުން ދައްކާގޮތުގައި މިބުނި މާއްދާ ގިނައިން އެކުލެވޭ ކާނާ ބޭނުންކުރުމަކީ، ހިތުގެ ބަލިތަކާއި، ސްޓްރޯކްޖެހުން ފަދަ ކަންކަމުން ދުރުކޮށްދޭނެ ކަމެކެވެ. އަދި މިއީ އޯޓިޒަމް އާއި، ތުއްތުކުދިން ކަންކަމަށް ސަމާލުކަންދިނުން ކުޑަވުމުން މިންޖުކުރުމުގައި އެހީތެރިވެދޭ މާއްދާ އެއް ވެސް މެއެވެ.\nކިވީ ގައި "ސިރޮޓޮނިން"ހުރެއެވެ. މިއީ ގިނަ މީހުންނަށް މަޑުމައިތިރިކަމާ، ހަމަޖެހުން ގެނެސްދޭ މާއްދާ އެކެވެ. އެހެންކަމުން ކިވީ އާންމުކޮށް ބޭނުންކުރާނަމަ، ދިރިއުޅުމުގެ ފިއްތުންތަކާ ދުރުކޮށްދީ، މީހާ ހިތްހަމަޖެހުމުގައި އުޅެލުމުގެ މަގުފަހިވާނެ އެވެ.\nމެކިޔުލަރ ޑިޖެނެރޭޝަން އަކީ އުމުރުން ދުވަސްވުމުން ލޮލުގެ ފެނުމަށް ބަދަލުގެނުވާ ބައްޔެކެވެ. ކިވީ އަކީ ލޫޓީން އިން މުއްސަދި މޭވާ އެކެވެ. ލޫޓީން އަކީ ލޮލުގެ އަލި ދުލީގައި ޖަމާވާ މާއްދާ އެކެވެ. ފަހުގެ ދިރާސާތަކުން ދައްކާގޮތުގައި މިބުނި މާއްދާ އަކީ މެކިޔުލަރ ޑިޖެނެރޭޝަން އިން ރައްކާތެރިކޮށްދީފާނެ މާއްދާ އެކެވެ. ދިރާސާއަކުން ދައްކާފައިވާ ގޮތުގައި ދުވާލަކު3ފަހަރަށްވުރެ ގިނައިން ކެއުމުގައި މޭވާ ބޭނުންކުރުމަކީ އުމުރުން ދުވަސްވުމުން ދިމާވާ މެކިޔުލަރ ޑިޖެނެރޭޝަން ކުރިމަތިވުމުގެ ފުރުޞަތު 36 އިންސައްތަ ދަށްކޮށްދޭނެ ކަމެކެވެ. މީގެ އިތުރުން ވިޓަމިން ސީ، ވިޓަމިން އީ، އަދި ވިޓަމިން އޭ ކިވީގައި ހުރުމަކީ ވެސް މިބުނިކަމަށް ބާރުއަޅައިދޭ ކަމެކެވެ.


(17 މެއި 2018 އާ ގުޅޭ) ފިނިނޭވާއެއް ދޫކޮށްލުމާއެކު ނަފްސު ހަމައަކަށް ނިމްރާ އަޅުވާލިއެވެ. ސިކުނޑި މަސައްކަތް ކުރަން ފެށުމުން ހިތުގެ އިހުސާސްތަކުގެ މައްޗަށް ރުޅިވެރިކަން ކުރި ހޯދިއެވެ. މިފަހަރު ވެސް އަރްސަލް އޭނާގެ އިހުސާސްތަކާ ސަމާސާ ކުރީކަމުގައި ސިކުނޑި ބުނީ ހިތުގައި އުފެދުނު ރިހުމަށް ކުޑަ ވެސް ހަމްދަރުދީއެއް ނުވެއެވެ. ވޭނުން ހިމޭންވި ހިތުގެ މައްޗަށް ސިކުނޑި އަޑުލައިގަތީ އެ ފުރުޞަތައް ބޭނުންވެފައި ހުރި ފަދައިންނެވެ.\nނިމްރާގެ ކޮނޑުގައި ނިތްކުރި ޖައްސާލައިގެން އިނެއްކަމަކު ނިމްރާއަށް އައި ބަދަލު އަރްސަލްއަށް ފާހަގަވިއެވެ. އޭނާގެ ތުންފަތަށް ހިނިތުންވުމެއް ވެރިވިއެވެ. ނިމްރާއަށް އައި ބަދަލަކީ އަރްސަލް ގަސްދުކުރި ފަދަ ބަދަލެއް ކަހަލައެވެ. އޭނާގެ އަތުގެ ތެރެއިން ސަލާމަތްވެގެންނަން ނިމްރާ އުޅުނެވެ.\n"ދޫކޮށްލާ... ކިހާ ދެރަކަމެއްތަ!... ސްޓޮޕް ޓަޗިން މީ" ނިމްރާ ތެޅިފޮޅިގަތެވެ. އެހިނދު އަރްސަލްގެ ބާރު ހުނުމުގެ އަޑު އިވިގެންދިޔައެވެ.\n"ގާލްފްރެންޑެއް ހުރީމަ ކަމުނުދިޔައީތަ؟" ހެމުންހެމުން އަރްސަލް އަހާލިއެވެ.\n"އެއްފަހަރާ ކިތައް އަންހެނުން ޔޫސް ކުރާނަމޭ ހިތާތަ ތިއުޅެނީ" ނިމްރާ މިހެން ބުނެލުމާއެކު އަރްސަލްއަށް ވަކިން ބޮޑަށް ހެވުނެވެ. ނިމްރާގެ ކޯތާފަތުގައި ބޮސްދޭން އަރްސަލް އުޅުމުން ނިމްރާގެ ބޮލުން އަރްސަލްގެ ބޮލުގައި ޖެހިއެވެ.\n"އައުޗް!... ތަދުވެއްޖެ އިނގޭ... ސްކާލެޓް! ވިލް ޔޫ ކާމް ޑައުން... އޯކޭ! އޯކޭ! އަހަރެން ހަމަ އެހެންބުނެލި އެއްޗެކޭ އެއީ. ޖަސްޓް ފޮގެޓް ދި ގާލްފްރެންޑް ޕާޓް. އިޓްސް އަ ބޭޑް ޖޯކް... ފޮގެޓް އިޓް" ނިމްރާގެ ޠަބީޢަތް ވަރަށް ގޯސްވެއްޖެހެން ހީވުމާއެކު އަރްސަލްގެ ސަމާސާ ގޮތް ކެނޑިގެންދިޔައެވެ. ނިމްރާ ރުޅި އައިސްފައި ހުންނާކަށް އަރްސަލް ބޭނުމެއްނޫނެވެ. އަރްސަލްއަށް އާދެވުނު ރުޅި ވެސް މިހާރު ވަނީ ފިނިވެފައެވެ. އިތުރަށް ނިމްރާގެ ޠަބީޢަތް ގޯސްވެދާނޭކަމެއް ނުކުރުމަށް އޭނާ ހުރީ ވިސްނައިގެންނެވެ. ނަމަވެސް ކުރެވުނީ ނުބައި ސަމާސާއެކެވެ. ގަސްދެއްނެތި ބުނެވުނު އެއްޗަކުން ނިމްރާގެ ހަމަޖެހުން ގެއްލިދާނޭތީ އަރްސަލް ކަންބޮޑުވީއެވެ. އިރުކޮޅަކު ގަދަ ހެދުމަށްފަހު ނިމްރާ ވެސް މައިތިރިވިއެވެ.\n"ޖަސްޓް ލެޓް މީ ގޯ" ހިމޭނުން އިރުކޮޅަކު އިނދެފައި ނިމްރާ ބުނެލީ މަޑުމަޑުންނެވެ.\n"ރުޅި އައިސްފަ އިނިއްޔާ ދޫކޮށެއްނުލާނަން" އަރްސަލް ނިކަން އަވަހަށް ބުނެލިއެވެ. ނިމްރާ މަޑުމަޑުން އަރިއަކަށް އެނބުރިލަން އުޅުމުން އުނަގަނޑުގައި ވަށާލެވިފައި އޮތް އަރްސަލްގެ އަތަށް ދޫކަމެއް ދިނެވެ. ސޯފާގެ ތިރިއަށް ދެފައި އެލުވާލަމުން ނިމްރާ ނަޒަރު ސީދާކޮށްލީ އަރްސަލްއަށެވެ.\n"ވިލް ޔޫ ބީ އޯކޭ" ނިމްރާ އަނގައިން ނުބުނެ ބަލަހައްޓައިގެން އިނުމުން އަރްސަލް އަހާލިއެވެ. ލުއި ހިނިތުންވުމެއް ނިމްރާއަށް ދެމުން އޭނާގެ ކޯތާފަތުގައި އަރްސަލްގެ ކަނާއަތުގެ އިނގިލިތަކުގެ ނުފުށުން ފިރުމާލިއެވެ. އެ އަތުގައި ނިމްރާ ހިފެހެއްޓިއެވެ. މަޑުމަޑުން އިސްޖަހާލާފައި ނިމްރާ ވާހަކަދެއްކިއެވެ. އަރްސަލްގެ ދެ ލޮލުގައިވާ އަސަރުތައް ޔަގީންކުރަން ނިމްރާ ފަސްޖެހުނެވެ.\n"އަހަރެން އޯކޭ... ރުޅިއެއްނާދޭ" ނިމްރާ ބުނެލިއެވެ. އޭނާ އިނީ އަރްސަލް ދެއްކި ވާހަކަތައް ޤަބޫލުކުރަން ދަތިވެފައެވެ. އަރްސަލް ހަޤީޤަތުގައި ވެސް "ގާލްފްރެންޑް" އޭ ބުނީ ސަމާސާއަކަށް ބާއެވެ. ޝައްކު އުފެދުނު ނަމަވެސް ދެވަނަ ފަހަރަށް އަރްސަލްގެ ގާތުގައި އެ ވާހަކަދައްކަން ނިމްރާ ބޭނުމެއްނޫނެވެ. އެހެންނޫނީ އަރްސަލްގެ ދިރިއުޅުމާ މެދު ނިމްރާ ޝައުގުވެރިވަނީއޭ އޭނާއަށް ހީވެދާނޭތީއެވެ. ނިމްރާގެ ހިތުގައި އަރްސަލްގެ މައްޗަށް އިހުސާސްތަކެއް އުފެދިފައިވާކަން އެއްވެސް ވަރަކަށް ހާމަކުރާކަށް އޭނާ ނޭދެއެވެ. އެއީ އޭނާގެ ހައިސިއްޔަތެއް ނޫނޭ އަމިއްލަ ޟަމީރު ބުނާތީއެވެ. ދުލުގައި ހިފެހެއްޓުނު ނަމަވެސް އަރްސަލްގެ ބީހުންތަކަށް ނިމްރާގެ ހަށިގަނޑު ދީލައިލަނީ އަމިއްލަ އިޚްތިޔާރުން ބޭރުގައެވެ. އެފަދަ ބާރެއް ނިމްރާގެ މައްޗަށް އަރްސަލްގެ ވެއެވެ.\n"ކުޑަކޮށް ހުން ހުރި ނަމަވެސް އެނދުގައި އޮންނަހާ ބައްޔެއްނޫން މިހާރު. މާދަން އޮފީހަށް ނުކުންނަން ނިންމައިގެން މި ހުންނަނީ... ސްކާލެޓް އަހަންނަށް އޮފީސް ހެދުމެއް ތައްޔާރުކުރައްޗޭ" އަރްސަލް ބުނެލިއެވެ. ނިމްރާ އާނއެކޭ ބުނުމުގެ ގޮތުން ބޯޖަހާލިއެވެ.\nއިތުރަށް އެއްވެސް ވާހަކައެއް އެކަކު ވެސް ނުދެއްކިއެވެ. އަރްސަލްގެ ކަނާތުގެ ތެރޭގައި ނިމްރާގެ ވައަތްތިލަ އޮތެވެ. އެ އަތުގައި އަރްސަލްގެ ބޮޑުވައި އިނގިލިން ފިރުމާލަ ފިރުމާލާ އިނެވެ. އެ ބީހުންތައް ހުއްޓުވަން ނިމްރާ ވެސް މަސައްކަތެއްނުކުރިއެވެ. ދެ މީހުން ވެސް ހަމަޖެހިފައި ތިބި ކަހަލައެވެ. ދެމެދަށް ވެރިވެފައި އޮތް ހިމޭންކަން ޚާއްޞަވެފައިވާ ކަހަލައެވެ.\n"ކޮންތާކަށް؟" ނިމްރާ ތެދުވަން އުޅުމުން އަރްސަލް ސުވާލުކުރިއެވެ.\n"މެންދުރަށް ކާއެއްޗެހި ތައްޔާރުކުރަން ޖެހޭނެއެއްނު" ނިމްރާ ބުނެލިއެވެ. އެއާއެކު އަރްސަލް ދެއަތް ދުރަށްލާ ނިމްރާ ދާން ދޫކޮށްލިއެވެ. އަދި ސޯފާއިން ތެދުވެގެން ކޮޓަރިއަށް އަރްސަލް ދިޔައެވެ.\nއަރްސަލް އޮފީހަށް ނުކުންނަން ފެށުމުން ގޭތެރެއިން ރާދިންއާއި އަރްސަލް ފެންނަލެއް މަދުވިއެވެ. ރޭގަނޑުގެ ގިނަ ވަގުތުތަކުގައި ވެސް އޮފީހުގައި އެ ދެ ޒުވާނުން ތިބެއެވެ. އޮފީހުގައި ނުތިބޭނަމަ އެ މީހުންގެ މަސައްކަތްތައް ކުރިއަށް ގެންދަނީ ސިޓިންރޫމުގެ ކޮފީ މޭޒު ދޮށުގައެވެ. ނިމްރާގެ އެހީއަކަށް ބޭނުންވެގެން ރާދިން ގޮވާލައިފިނަމަ ނިމްރާ އެހީތެރިކަން ފޯރުކޮށްދެއެވެ.\nއަރްސަލް "ގާލްފްރެންޑް"ގެ ނަމުގައި ކުރި ސަމާސާއަށްފަހު އެފަދަ ކަމެއް އޭނާ ނުކުރެއެވެ. އެހާ ގާތްކޮށް ނިމްރާއާ ބައްދަލެއް ވެސް ނުކުރެއެވެ. ނަމަވެސް ނިމްރާއަށް ނޭނގޭނޭހެން އޭނާގެ ހަރަކާތްތަކަށް އަރްސަލް ޚާއްޞަ ސަމާލުކަމެއް ދެއެވެ. ނިމްރާއާ މުޚާޠިބު ކުރުމުގައި އަރްސަލް ގެންގުޅޭ ހަރުކަށިކަން ބަދަލެއްނުވިއެވެ. އެކަމަކު ރުޅި އައިސްގެން އުޅޭ ގޮތަކަށްނޫޅެއެވެ. އެކަމުގެ ސަބަބުން އެ ދެމެދުގައި ގާތް ގުޅުމެއް އުފެދެން އަރްސަލް ފުރުޞަތު ނުދެނީއޭ ނިމްރާއަށް ހީވެއެވެ. އެހެންވިޔަސް ނިމްރާއާ ދެބަސްވެ ކުދިކުދި ޖެއްސުން ކޮށްލުމަކީ އަރްސަލް ޝައުގާއެކު ގަޔާވެގެން ކުރާ ކަމަކަށްވެއްޖެއެވެ. ނިމްރާ ނުރުހިގެން އުޅޭގޮތް އަރްސަލްއަށް ކަމުދަނީއެވެ.\nއިރުއޮއްސެން އުޅެނިކޮށް އެޕާޓްމެންޓަށް ވަދެގެން އައި އަރްސަލްއާއި ރާދިން އެ މީހެއްގެ ކޮޓަރިއަށް އައިސް ވަނެވެ. ނިމްރާ ވެސް ފެންނާކަށް ނެތެވެ. ރާދިން ފެންވަރައި ހެދުން ބަދަލުކޮށްލައިގެން ނުކުތީ މިސްކިތައް ދާން ގަސްދުކޮށްގެންނެވެ. އަރްސަލްގެ ކޮޓަރި ހުޅުވާލި އިރު އޭނާ ފެންނަން ނެތުމުން ރާދިން އެޕާޓްމެންޓުން ނުކުންނަން ދިޔައެވެ.\n"މަޑުކޮށްލާ" ނިމްރާގެ ކޮޓަރީގައި ޓަކި ޖެހިއަޑާއެކު އޭނާ ޖަވާބު ދިނެވެ. އަދި އައިސް ދޮރު ހުޅުވާލިއިރު ދޮރުމަތީ ހުރީ އަރްސަލްއެވެ. ތެތްކޮށް ހުރި އިސްތަށިގަނޑާއި މޫނުގެ ތާޒާކަން އޭނާ އެ އައީ ފެންވަރައިގެންކަން ނިމްރާއަށް ބުނެދިއެވެ. ހަމައެއާއެކު އަރްސަލް ޖަހާފައި ހުރި ޑީއޯގެ ސޮވާޖް ސެންޓުގެ މީރު ވަސް ނިމްރާގެ ނޭފަތުގައި ވަގުތުން ޖެހުނެވެ. ޙިއްސުތައް މަސްތުކުރާ ފަދަ ވަހެކެވެ. އަރްސަލްގެ ލޮލާ ލޯ ވަކިކޮށްލަން ބޭނުންނުވެފައި ހުއްޓާ އަރްސަލް ކަރުކެހިލިއެވެ. އެއާއެކު އޭނާގެ އަތުގައި އޮތް އެއްޗެއް ދިއްކޮށްލައިގެން ހުރިކަން ނިމްރާއަށް ފާހަގަ ކުރެވި ބަލާލިއެވެ.\n"ޔޫސް ދިސް... އަހަރެން ކޮންޓެކްޓް ކުރަން ބޭނުންވާ ވަގުތެއްގައި ކުރެވޭނީ އޭރުން" އަރްސަލްގެ އަތުގައި އޮތް ފޮށިގަނޑުގައި ނިމްރާ ހިފުމުން ބުނެލިއެވެ. ނިމްރާ ހައިރާންވެފައި އަރްސަލްއަށް ބަލާލިއެވެ. އޭނާ ދިނީ ސިމް ކާޑަކާއި އެންމެފަހުގެ އައިފޯނެކެވެ.\n"ކީއްވެ މިހާ އަގުބޮޑު ފޯނެއް" ނިމްރާ ބުނަން އުޅުނު އެއްޗެއް ހުއްޓާލީ އަރްސަލް ހުރަސް އެޅީމައެވެ.\n"އަހަރެން ނުބުނަން ދޯ ސުވާލުކުރާށޭ... ދިނީމަ ހިފާނީ" އަރްސަލް ބުނެލިއެވެ. އަދި އޭނާ އެނބުރި ހިނގައްޖެއެވެ.\nޖެހިގެން އައި ދުވަހު އަރްސަލް އޮފީހުން އެޕާޓްމެންޓަށް އައިސް ވަނުމާއެކު ނިމްރާ ކޮބާތޯ ހޯދިއެވެ. ހިސާބަކަށް ހިތްހަމަނުޖެހިފައި ހުރެއެވެ. އޭނާ ނިމްރާގެ ނަންބަރަށް ގުޅަން އުޅެ ނުގުޅިގެންނެވެ. އެޕާޓްމެންޓުގެ ބިއްދޮށުގައި ހުރި ބެލްކަނީގައި ނިމްރާ މަޑުކޮށްލައިގެން ހުއްޓާ އަރްސަލްއަށް ފެނުނީ ނިމްރާގެ ކޮޓަރިއާ ދިމާއަށް އައުމުންނެވެ.\n"ކޮބާ ފޯނު... ނަންބަރު އެކްޓިވޭޓް ނުކުރަނީތަ؟" ބެލްކަންޏަށް ހުޅިފައި ހުރި ދޮރުގެ ދެފަރާތުން ދެއަތް ވިއްދާލައިގެން ހުރެ އަރްސަލް ސުވާލުކުރިއެވެ.\n"އަހަންނަށް... އެ ފޯނާ ކުޅެން ނޭނގުނީ... އައިފޯނެއް ނުގެންގުޅެން ދުވަހަކުވެސް. ބޯހަލާކުވާވަރުވެއްޖެ އެ ފޯނަކާހެދި" ނިމްރާގެ މޫނުމަތިން ފާޅުވެގެން ދިޔަ އަސަރުތަކުން އަރްސަލް ކައިރިއަށް ހިނިއައެވެ.\n"އާދޭ ފޯނު ހިފައިގެން... ޗާޖު ކުރިންތަ؟" ކުޑަކޮށް ހިނިއައިސްފައި ހުރެ އަރްސަލް ބުންޏެވެ. ނިމްރާ ބޯޖަހާލިއެވެ.\n"ހެދުން ބަދަލުކޮށްގެން އަހަރެން މި ނުކުންނަނީ" އަރްސަލް މިހެން ބުނެ އޭނާގެ ކޮޓަރިއާ ދިމާއަށް ހިނގައިގަތެވެ. ނިމްރާ ފޯނު ހިފައިގެން ސިޓިންރޫމަށް އައެވެ.\n"އަރްސަލްތަ ފޯނު ދިނީ؟" ކޮޓަރިން ނުކުމެގެން އައި ރާދިންއަށް ސޯފާގައި ފޯނު އަތަށް ލައިގެން އިން ނިމްރާ ފެނި އަހާލިއެވެ. އެއާއެކު ނިމްރާ ނިކަން އަވަހަށް ބޯޖަހާލިއެވެ.\nރާދިންއަށް އަރްސަލް ފޯނެއް ގަތްކަން އެނގެއެވެ. އެ ފޯނު ގަތީ ނިމްރާއަށް ދޭން ކަމެއް އޭނާއަކަށް ވެސް ނޭނގެއެވެ. ނިމްރާގެ ފޯނު ހަލާކުކޮށްލީ އަރްސަލްކަން ރާދިންގެ ހަނދާނަށް އައީ ދެނެވެ. އޭގެ ބަދަލުދޭން އަރްސަލް ފޯނެއް ގަނެދިނީ ކަމުގައި ރާދިން ހީކުރިއެވެ. އޭނާއަށް ވެސް އަރްސަލް ކުރިއަށްވުރެ ބޮޑަށް ނިމްރާއާ މެދު ވިސްނާހެން ހީވެއެވެ. އެކަމަކު އަރްސަލްގެ ހިތުގައިވާ އެއްޗެއް ނޭނގޭތީ އޭނާ ނިމްރާއާ މެދު ބަހައްޓާ ގާތްކަން ގުޅިފައިވަނީ ކޮންކަމަކާ މެދު ކަމެއް ޔަގީންކުރާކަށް ރާދިންއަކަށް ވެސް ނޭނގެއެވެ.\nއަރްސަލް ނުކުތްއިރު ނިމްރާގެ އިތުރުން ރާދިން ވެސް ސިޓިންރޫމުގައި އިންތަން ފެނުނެވެ. އޭނާ އައިސް ނިމްރާ އިން ސޯފާގައި އިށީނދެ ފޯނުގެ ސެޓިން ހަދަން ފެށިއެވެ. ނިމްރާ އިނީ ޝައުގުވެރިކަމާއެކު އަރްސަލް ކުރާ ކަންތައްތައް ބަލާށެވެ. ނޭނގި ނަމަވެސް ދެ މީހުންނަށް ތިބެވުނީ ކިހާ ގާތުގައިކަން އެ ދެ މީހުންނަށް ފާހަގަ ނުވިނަމަވެސް ރާދިން އިނީ އެ ދެ މީހުންގެ ހަރަކާތްތަކަށް ބަލާށެވެ. ދޭތެރެއަކުން އޭނާގެ ތުންފަތަށް ހިނިތުންވުމެއް ވެރިވެއެވެ. ފޯނު ބޭނުންކުރާނޭ ގޮތް ނިމްރާއަށް އަރްސަލް ކިޔައިދެމުންދިޔައެވެ. އެވަގުތު ވެސް ކޮންމެވެސް ގޮތަކުން އަރްސަލް އެއްޗެއް ބުނެލާ ނިމްރާއާ ދިމާކޮށްލައެވެ.\n"އަރްސަލް އެއްބަސްނުވިޔަސް ނިމްރާދެކެ މިހާރު ނަފުރަތު ކުރެއެކޭ އަހަރެން ނުބުނާނަން. ނަފުރަތުކުރާ ދެ މީހުންނަށް ތިހާ ގާތުގައި ނުތެބެވޭނެ... އަރްސަލް! ޔޫ ޑޫ ކެއާ ފޯ ހާ... މޭބީ ޔޫ ޑިޑިންޓް ރިއަލައިޒް އިޓް ޔެޓް. ޝީ އިޒް ބިކަމިންގް ސަމްވަން ސްޕެޝަލް... އައި ލައިކް އިޓް... އިޓް ގޯސް ފޫ ޔޫ ޓޫ ޑާލިންގް. ޔޫ އާ ސްމައިލިންގ ވިތް ހިމް. ނިމްގެ ފަރާތުން ބަދަލު ހިފަން އަރްސަލް ބޭނުންވެޔޭ މިހާރު އެކަކުވެސް ނުބުނާނެ... އެހެންވިޔަސް އަރްސަލްގެ ހިތެއް ހަމަ ނޭނގެ. ނިމްގެ ހިނިތުންވުން ގެއްލޭވަރު ކަމެއް ނުކުރާނެއެކޭ ބުނާކަށް ނުކުރޭނެ. އެހެންނުވެއްޖެއްޔާ ކިތަންމެހާ ވެސް ރަނގަޅު" އަރްސަލްއާއި ނިމްރާއަށް ނަޒަރު ހުއްޓާލައިގެން އިން ރާދިން އަމިއްލަ ނަފްސާ ވާހަކަދެއްކިއެވެ.\nއަހަންނަށް... އެ ފޯނާ ކުޅެން ނޭނގުނީ... އައިފޯނެއް ނުގެންގުޅެން ދުވަހަކުވެސް. ބޯހަލާކުވާވަރުވެއްޖެ އެ ފޯނަކާހެދި،\nއާ ފޯނެއް ލިބުމުން ނިމްރާ ހުރީ އުފާވެފައެވެ. ޚާއްޞަކޮށް އަރްސަލް އޭނާއަށް ފޯނެއް ދިނުމުން ލިބުނު އުފާވެރިކަން އިތުރުވެއްޖެއެވެ. ފޯނު ދިނުމުގެ ހަޤީޤީ މަޤުޞަދަކީ ކޮބައިތޯ ބަލާކަށް ނިމްރާ ބޭނުމެއްވެސް ނޫނެވެ. ނިދަން ކޮޓަރިއަށް ވަދެ ވެސް ނިމްރާއަށް އޮވެވުނީ ފޯނު އަތައް ލައިގެންނެވެ. ފޯނު ޑޭޓާ ބޭނުންކުރުމުގެ ބަދަލުގައި އެޕާޓްމެންޓަށް ލާފައި ހުރި ވައިފައި ނެޓްވޯކް ބޭނުންކުރެވޭނޭ ގޮތް ވެސް އަރްސަލް ހަމަޖައްސައިދިނެވެ. ސައުންޑްކްލައުޑް އިން ލަވަ އަޑުއަހަން އޮއްވާ ފޯނަށް މެސެޖެއް އައިސްގެން ނިމްރާ ބަލާލިއެވެ. ދަންވަރު އެކެއްޖަހަނީއެވެ. އަރްސަލްއާއި ރާދިންގެ ނަންބަރު ފިޔަވައި އެ ފޯނުގައި ސޭވް ކުރެވިފައިވާ ނަންބަރެއް ނެތެވެ. ހަލަފްގެ ނަންބަރު އޮޅުން ފިލުވަން ނިމްރާ ބޭނުންވި ނަމަވެސް އަރްސަލް ހުއްޓާ ރާދިން ގާތުގައި ނާހަން ވެގެން އެކަން ފަސްކޮށްލީއެވެ. ނިމްރާ ފޯނަށް އައި މެސެޖު ބެލިއެވެ. އަދި އަރްސަލްއާ ވައިބާ މެދުވެރިކޮށް ޗެޓުކުރަން ފެށިއެވެ.\nއަރްސަލް: "ސްކާލެޓް ނިދަނީތަ؟ ނިދީތަ؟"\nއަރްސަލް: "ނިދިނައިސްގެން މިއުޅެނީ"\nއަރްސަލް: "ސްކާލެޓް އަންނަންވީނު މި ރޫމަށް"\nނިމްރާ: "ޔޫ ޑެވިލް... އައި ކާންޓް ޓްރަސްޓް ދި ޑެވިލް"\nއަރްސަލް: "ހެ ހެ ހެ... އަހަރެން ކަމެއް ނުކުރާނަމޭ. ކޯޗެއް ލައިގެން ތި އޮތީ"\nނިމްރާ: "ޔޫ ޕާވާޓް ފުރޭތަގަނޑު... ނޫޅެން ވާހަކަދައްކާކަށް"\nނިމްރާ އިތުރަށް އަރްސަލް ފޮނުވި މެސެޖަކަށް ރައްދެއް ނުދިނެވެ. އެހެންނަމަވެސް އަރްސަލް ފޮނުވާ މެސެޖުތައް ބެލިއެވެ. ހިނިއައިސްފައި އޮވެއެވެ. އަރްސަލްގެ ސާމާސާ ކުރުމުގައި ހުންނަ ގޮތް ނިމްރާއަށް ކަމުދާންވީ ކީއްވެކަމެއް ޚުދު އޭނާއަކަށް ވެސް ނުވިސްނެއެވެ. ހީވެސް ނުކުރާ ކަހަލަ އެއްޗެހި އަރްސަލް ބުނެލައެވެ. އޭނާގެ ހިތުގައިވާ އެއްޗެއް ދެނެގަންނަން ފަސޭހަނޫނީ އެހެންވެއެވެ. ބައެއްފަހަރު ހީވާނީ ނިމްރާ ލަދުގަންނަވާލަން ޖެއްސުމަށް ގަސްދުގައި އެއްޗެހި ބުނެލާހެނެވެ.\n"ޕްލީޒް ޑޯންޓް މޭކް މީ ފޯލް ފޯ ޔޫ" ފޯނަށް ބަލަހައްޓައިގެން އޮވެ ނިމްރާ ބުނެލިއެވެ.\nއަރްސަލްގެ ތުންފަތުގައިވި ހިނިތުންވުން އޭނާ ހިތްހަމަޖެހިފައިވަރު ހާމަކޮށްދެއެވެ. ރާދިންއާއި ދެ މީހުން އައިސް ގެއަށް ވަނީ އެ މީހުންގެ އައު ޕްރޮޖެކްޓުގެ މަސައްކަތް ކުރިއަށް ދާ ގޮތް ބަލަން އެ ސައިޓަށް ގޮސްފައި އައިހެވެ. ސޯފާގައި ފިލްމެއް ބަލަން އިނދެފައި ދެ ލޯ ފުހެމުން ނިމްރާ ތެދުވިގޮތް އަރްސަލްއާއި ރާދިންއަށް ފެނުނެވެ.\n"ވަޓް ހެޕަން ޑާލިންގް" ރާދިން އަވަހަށް އަހާލިއެވެ.\n"ކަމެއްނުވޭ... ވަރަށް ރީތި ފިލްމެއްވީމަ" ނިމްރާ މޫނު ފޮރުވަންވެގެން އިސްޖަހާލަމުން ބުނެލިއެވެ.\nއަރްސަލްގެ ނަޒަރު ނިމްރާއާ ވަކިވެ ހުޅުވާފައި ހުރި ޓީވީއަށް ހުއްޓުނެވެ. "ވެން އިން ރޯމް" ކިޔާ ލޯބީގެ އިނގިރޭސި ފިލްމެއް ދައްކަނީއެވެ. އޭނާ ހޭންނުހޭން އުޅޭހެން ތުންފިއްތާލިއެވެ. ލޯބީގެ ފިލްމު ބަލާފައި ނިމްރާ ރޯތީ ދިމާކޮށްލަން އަރްސަލް ބޭނުންވިއެވެ. އެހެންނަމަވެސް އަމިއްލައަށް އެކަމުން މަނާވެގަތީއެވެ. އަދި ނިމްރާ ގާތު ކޮފީއެއް ހަދައިގެން ގެނެސްދޭން ބުންޏެވެ. ރާދިން ވެސް ކޮފީއެއް ބޭނުންކަމުގައި ބުނެލިއެވެ. ސޯފާގައި ނިމްރާގެ ހަރަކާތްތަކަށް ބަލަން އިނދެފައި އަރްސަލް ހިނިތުންވެލިއެވެ. އަދި އެނބުރި ރާދިންއަށް ބަލާލިއެވެ. އޭނާ ސޯފާގައި އިށީންގޮތަކަށް ފިލްމަށް ގެއްލޭން ގިނަ ވަގުތެއް ނުނެގިއެވެ.\n"ރާދު!... އަހަރެން ގޮތެއް ނިންމައިފިން" އަރްސަލް ބުނި އެއްޗަކަށް ރާދިން ބަލާލީ ސުވާލުގެ ނަޒަރަކުންނެވެ.\n"އިޓްސް އަ ބިގް ޑިޒިޝަން... އެކަމަކު ވެސް ހެޔޮ. އަދި އެހާ ލަހެއްނުވޭ ކަންކަން ޗޭންޖު ނުކުރެވޭހާ" އަރްސަލް ބުނެލިއެވެ. (ނުނިމޭ)


މ. މުލަކު މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nމ. މުލަކު ކައުންސިލް އިދާރާ / މ. މުލަކު މިސްކިތް\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖޫން 03 ވާ ހޯމަ ދުވަހުގެ 12:00 ގެ ކުރިން، މ.މުލަކު ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއުއާއި އިމްތިހާނު އޮންނާނީ، 2019 ޖޫން 09 އާއި 2019 ޖޫން 27 އާ ދެމެދު، މ. މުލަކު ކައުންސިލް އިދާރާގައެވެ. ވުމާއެކު، މި މަޤާމަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ޙާޟިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6720601 ނަންބަރަށެވެ. އީ-މެއިލް ކުރާނީ [email protected] އަށެވެ.


އެމޭޒަންގައި ހުޅުޖެހުމަށް ޚަރަދުކުރަނީ ލިއަނާޑޯ ޑިކެޕްރިއޯ: ބްރެޒިލްގެ ރައީސް\nޙުސައިން އަފްޝަން 30 ނޮވެމްބަރު 2019 10:44\nއެމޭޒަން ޖަންގަލީގައި ރޯކޮށް ހުޅުޖެހުމަށް ޚަރަދުކުރަނީ ހޮލީވުޑުގެ ތަރި ލިއަނާޑޯ ޑިކެޕްރިއޯ ކަމުގައި ބްރެޒިލުގެ ރައީސް ޖައިރު ބޮލްސޮނާރޯ ވިދާޅުވެއްޖެއެވެ. މިފަދައިން ޑިކެޕްރިއޯއާމެދު އެހާ ބޮޑު ތުހުމަތެއްކުރެއްވި ނަމަވެސް މިތުހުމަތަށް ބާރުދޭ އެއްވެސް ހެއްކެއް ހުށަހަޅުއްވާފައިނުވާ ކަމުގައި ރޮއިޓަރސްގެ ރިޕޯޓުގައި ބުނެފައިވެއެވެ.\nބޮލްސަނާރޯގެ ވާހަކަފުޅު ބުނާކުރައްވާފައިވަނީ ވޯރލްޑް ވައިޑްލައިފު ފަންޑް ނަމަކަށްކިޔުނު ތިމާވެށި ހިމާޔަތްކުރުމަށް މަސައްކަތްކުރާ ޖަމްޢިއްޔާއަކުން އަލިފާން ނިއްވާ މީހުންގެ އަތުން އެމީހުން ނަގާފައިވާ ފޮޓޯތައް ގަނެ، އެފޮޓީތައް ބޭނުންކޮށްގެން ފައިސާ ހޯދާކަމުގައި ތުހުމަތުކޮށް މީސްމީޑިޔާގައި ދައުރުވަމުން އަންނަ ޕޯސްޓަކަށް ކަމުގައި ބެލެވެއެވެ.\nއަދި މިޕޯސްޓުގައި ތުހުމަތުކޮށްފައިވާ ގޮތުގައި ޑިކެޕްރިއޯވަނީ މިޖަމްޢިއްޔާއަށް ބައިމިލިއަން ޑޮލަރު ނުވަތަ 500،000 ޑޮލަރު ދީފައެވެ. މިޖަމްޢިއްޔާއިންވަނީ މިތުހުމަތު ދޮގުކޮށްފައެވެ. އަދި ޑިކެޕްރިއޯވެސްވަނީ އެޖަމްޢިއްޔާއަށް އެއްވެސް ފައިސާއެއް ހަދިޔާކޮށްފައި ނުވާނެ ކަމުގައި ބުނެފައެވެ.\nތިމާވެއްޓަށް އަންނަމުންދާ ބަދަލުތަކާ ދެކޮޅަށް ވާހަކަދައްކާ ފަރާތެއްގެ ގޮތުގައި ޑިކެޕްރިއޯވަނީ ފާހަގަވެފައެވެ. އެގޮތުން އެމޭޒަންގައި ރޯވާ އަލިފާނުގެ ވާހަކަ ފަދަ ތިމާވެއްޓާ ގުޅުންހުރި ކަންކަމުގައި އަޑުއުފުލާ މީހެއްގެ ގޮތުގައި އޭނާ ފާހަގަވެއެވެ. ލިއަނާޑޯ ޑިކަޕްރިއޯ ފައުންޑޭޝަނަކީ އޭނާ އުފައްދާފައިވާ ދިރުންތައް ހިމާޔަތްކުރުމަށް މަސައްކަތްކުރާ މުއައްސަސާއެކެވެ. އެއީ އާތު އެލައެންސްގައިވެސް ހިމެނޭ މުއައްސަސާއެކެވެ.\nދުނިޔެ ތިމާވެށި އަލިފާނުގެ ޙާދިސާ ބްރެޒިލް އެމޭޒަން ލިއަނާޑޯ\nApril 15, 2020 11:39:38\nއެމޭޒަންއަށް އޮތް ޑިމާންޑު ބޮޑުވެ، އިތުރަށް 75،000 މުވައްޒަފުންނަށް ވަޒީފާ ދެނީ